New Dhivehi Observer |7ފެބްރުއަރީ ގައި ހިނގި ބަޣާވަތް: ނަން ހާމަ ކުރުމަށް ބޭނުންފުޅުނުވާ ޕީޕީއެމްގެ ޕާލިމެންޓް މެމްބަރެއްގެ ދުލުން\nEnglish\t7 ފެބްރުއަރީ ގައި ހިނގި ބަޣާވަތް: ނަން ހާމަ ކުރުމަށް ބޭނުންފުޅުނުވާ ޕީޕީއެމްގެ ޕާލިމެންޓް މެމްބަރެއްގެ ދުލުން 28 މާރޗް 2012 18:24 | 93 ކޮމެންޓް އަޅުގަނޑަކީ މިވަގުތު ޕީޕީއެމްގެ މަޖްލިސް މެމްބަރެއްގެ ގޮތުގައި ހުރި މީހަކީމެވެ. މިވާހަކަ މިގޮތަށް ލިޔަން ޖެހުނީ ވަރަށް އަވަދިނެތިއެވެ. ނަމަވެސް،7ފެބްރުއަރީގައި ހިނގާ ދިޔަ ކަންތައްތަކާއި ގުޅިގެން ރާއްޖޭގެ އިޤްތިސާދާއި ރާއްޖޭގެ އަގުވެއްޓީގެން ދިއުމުން ކެތް ނުކުރެވުނީއެވެ. އަޅުގަނޑަކީ ފެށުނީންސުރެ އެމްޑީއާއައި ދެކޮޅު މީހެކެވެ. އަޅުގަނޑު މައުމޫނު ދެކެމުންއައި ދެވަނައެއް އެއްނެތް ރީތި އަހްލާގެއްގެވެރި ހުލްގު ހެޔޮ ބޭފުޅެއްގެ ގޮތުގައެވެ. ނަމަވެސް، މިހާރު އަޅުގަނޑު ޕީޕީއެމްގައި ހުންނަވެސް ލަދުގަނެއެވެ.7ފެބްރްއަރީގެ ކަންތައްތަކާއި އެދުވަހު ހިނގާދިޔާ ކަންތައްތައް އެކަމުގައި އުޅުނު މީހުންންގެ ފަރާތުން އަދި މައުމޫނުގެ އެންމެ އަރިސް މީސްމީހުންގެ ފަރާތުން އަޅުގަނޑަށް ވަރަށް ބޮޑަށް އެނގިފައިވެއެވެ. ބައެއް ފަހަރު އެ ސައްލާތަކުގައި ނޭގިނަމަވެސް ބައިވެރިވެފައިވެސް އެބަ ހުއްޓެވެ. ޕީޕީއެމްގެ މެމްބަރެއްގެ ގޮތުގައި އަޅުގަނޑު މިހިރީ އަދި މި ޕާޓީ ދޫކޮށްލެއްވެން ނެތުމުންނެވެ. ޑީއަރުޕީ ދޫކޮށް ޕީޕީއެމްއަށް އާދެވުނީތީ ހިތާމަ ކުރަމެވެ. އަޅުގަނޑުގެ މަޖުބޫރީ ހާލަތު ކުރިއަށް އޮތް ހަތަރު ވަރަކަށް މަސްފަހުން ނިމޭއިރަށް އަޅުގަނޑު ޕީޕީއެމްއިން ވަކިވާނަމެވެ. އަދި ގުޅޭނެ ވަކި ޕާޓީއެއް ހިޔާރެއް ނުކުރަމެވެ. ނަމަވެސް،7ފެބްރުއަރީގައި މުހައްމަދު ނަޝީދުގެ ސަރުކާރު ވައްޓާލި މީހުންނާއެކު އުޅޭހިތެއް މިހާރަކުނުވެއެވެ. ކަންކުރި ގޮތް މާބޮޑަށް ހަޑިވީމައެވެ. އަޅުގަނޑަކީވެސް މުހައްމަދު ނަޝީދަށާއި އެމްޑީޕީއަށް ވަރަށް ބޮޑަށް ފާޑުކިޔާ މީހަކީމެވެ. ނަމަވެސް، ސިޔާސީ ހަރަކާތަކުގައި ވަކި ހައްދެއް އޮންނާނެ ކަމަށް ގަބޫލުކުރަމެވެ. އެދުވަހު އެކުރީގެ ހަމަ ހަޤީގަތުގައިވެސް ސިޔާސީ ކަމެއް ނޫނެވެ. އެދުވަހަކީ ނޭގި ތިބެނަމަވެސް މިގައުމަށް މިގައުމުގެ ތެރެއިން ވަރުގަދަ އުދުވާނީ ހަމައެއް ދިން ދުވަހަކެވެ.\nތިރީގައި މިލިޔަނީ އަޅުގަނޑަށް އެނގޭ މިންވަރަށް އެނގޭ އެއްޗެކެވެ. މި ލިޔުމުގައި އަޅުގަނޑަކީ ކާކުކަން ސިއްރު މިކުރަނީ މަސްލަހަތަށެވެ. ލިޔުން ލިޔެފައިވަނީ ވަރަށް ވަރަށް އަވަހަށެވެ. އެހެން ކަމުން ކިޔުމުގައި ދިމާވެދާނެ އުނދަގޫތަކަށް މާފު ކުރައްވާށެވެ. ރާއްޖޭގައި އޮތް ޒަމާންވީ ހުދުމުހުތާރުކަމުގެ ސިފަތައް ފޮހެލުމަށާއި ބިރުވެރިކަމުގެ ތެރެއިން މިނިވަން ކަމާއެކު ހިޔާލު ފާޅުކުރުމަށާއި އަދި ޤާނޫނޫ އަސާސީ އިސްލާހު ކުރުމަށް ކުރި މަސައްކަތްތަކުގައި ހަމައެކަނި އެއްބޭފުޅަކަށް އެންމެ ބޮޑު މަސައްކަތްތަކެއް ކުރައްވައި ރުބާންތަކެއް ވެވަޑައިގެންނެވި ބޭފުޅަކީ ގޮލޮޅު ކެނެރީގޭ މުޙައްމަދު ނަޝީދެވެ.\nއެކިސަބަބުތަކާއި ހުރެ 2008 ވަނަ އަހަރުގެ ރިޔާސީ އިންތިހާބައި ކުރިން ލަފާކުރެވިފައި ނުވާގޮތަކަށް ފެއިލްވި ފަރާތްތަކުގެ މަސައްކަތާއެކު ނަޝީދު ރައީސްކަން ކާމިޔާބު ކުރެއްވުމަށްފަހު ވެރިކަން ނިމުމާއި ހަމައަށް ހިނގި3އަހަރު ދުވަހަކީ ދިވެހިރާއްޖޭގެ ރައީސަކު ޤައުމުގައި ފުނި ޖެހިފައިހުރި ނުވެ ހުރި ކަންތައްތައް ހަލުވި ސްޕީޑްގައި ނިންމާލުމަށް އެންމެ ބޮޑަށް އަވަދިނެތި އުޅުއްވި3އަހަރަށެވެ. އަދި އެ3އަހަރަކީ ދިވެހި ރައްޔިތުންގެ ތެރެއިން އެންމެ ނިކަމެތި ރައްޔިތުން ބާރު ކުރުވުމަށް އިޖްތިމާޢީ ރައްކާތެރިކަމުގެ ތެރެއިން ދެވޭ މަންފާތަކަށް ވަރަށް ބޮޑު އިސްކަމެއް ދެވުނު3އަހަރަށެވެ.\nކޮންމެއަކަސް ރައީސް ނަޝީދުގެ ވެރިކަން ބަދަލުވުމުގައި ވަނީ އާދާޔާ ހިލާފު ކަންތައްތަކެއް ހިނގާފައެވެ. ހާއްސަކޮށް ޢަބްދުﷲ ގާޒީ ހައްޔަރު ކުރުންވެގެން ދިޔައީ ރައީސް ނަޝީދު ވެރިކަމުން ވައްޓާލުމަށް އިނދިކޮޅު ފަރާތްތަކުން ނިންމަންޖެހުނު ހިސާބަށެވެ. ގާޒީ ހައްޔަރުކޮށް ބެހެއްޓުން ވެގެންދިޔައީ މިބައިމީހުން ކޮށްފައިވާ ގިނަގުނަ ކުށްތަކުން ފޮރުވިގެން އެމީހުންނަށް ދެން މާގިދުވަހަކު ދެމިނުތިބެވޭނެ ކަމުގެ ފެހި ސިގްނަލަށެވެ. އެހެން ކަމުން އޭގެ ކުރިން ސަލާމަތްވެވޭނެ ހަމައެކަނި ގޮތަކީ ސަރުކާރު ވެއްޓުނު ގޮތަކަށް ވައްޓާލުން ކަމަށް ކަށަވަރުވެ އެނިންމުން އެގޮތަށް ނިންމީއެވެ. މިކަން ޤަބޫލު ނުކުރެވޭނަމަ އެމީހުންގެ ލީޑަރުން އެދުވަސްވަރު ދައްކާފައިވާ ވާހަކަތަކަށް ހަމައެކަނި ބަލައިލިޔަސް މިކަން ކަށަވަރުވާނެއެވެ. ފުލުހުންނާއި ސިފައިން މެދުވެރި ކޮށްގެން ވެރިކަން ވައްޓާލުމުގެ ކުރިންވެސް އެމީހުން ދިޔައީ އެކި ގޮތްތަކަށް ވެރިކަން ވައްޓާލުމަށް މަސައްކަތް ކުރަމުންނެވެ. މަޖްލިސް ތެރެއިން ވެރިކަން ވައްޓާލުމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް މަސައްކަތް ކުރެއްވި މައްސަލަ މީހާރުވަނީ ޕީޖީގެ އޮފީހަށްވެސް ފޮނުވާފައެވެ.\nރާއްޖޭގެ ވެރިކަމުގައި ތިބެގެން ކުށްތަކުގެ މައްޗަށް ކުށްކުރުމުގައި ދެމިތިބެމެ ރައްޔިތުންގެ ފައިސާއިން އަރާމާއި އުފަލުގައި ދިރިއުޅުމަށް ހޭނިފައިވާ ކިތަންމެ ބަޔަކު މައުމޫނުގެ ވެރިކަމުގައި އުފެދިފައިވެއެވެ. ވެރިކަން ވައްޓާލުމަށްފަހު ބޭރުގެ ބައެއް ނޫސްވެރިންނާއި ވާހަކަ ދައްކަމުން މީގެތެރެއިން ބައެއް މީހުން ބުނެފައިވަނީ އެމީހުން އެނބުރި ވެރިކަމަށް އައީ ކަމަށެވެ. ނުވަތަ އަނެއްކާވެސް ބާރު ލިބުނީ ކަމަށެވެ. ވެރިކަން ވައްޓާލުމަށްފަހު ރައީސް ނަޝީދަށް ކަންތައް ކުރުމަށް ނިންމާފައި އޮތީ އިބްރާހިމް ނާސިރުއާއި މެދު މައުމޫނު ކަންތައް ކުރެއްވި ފޮތުން ބަލައިގެންނެވެ. ވެރިކަން ވެއްޓުނު ދުވަހުވެސް އެމީހުންގެ ‘އިއްތިހާދުން’ ބުނެފައިވަނީ އެމްޑީޕީންގެ ގުންޑާއިންނަށް ފުރުސަތެއް ދެން ނެތް ކަމަށާއި އެމްޑީޕީއަކީ މިލިޓަންޓް ބައިގަނޑެއް ކަމަށެވެ. އެމީހުންގެ ބައެއް މީހުން އެމްޑިޕީ ސާފު ކުރުމަށްވެސް ގޮވާލާފައިވެއެވެ. ޤަބޫލު ކުރަން ޖެހޭ ހަޤީޤަތަކީ ދުނިޔޭގެ އެއްވެސް ސިޔާސީ ޕަޓީއަކީ އަދި ޖަމާއަތަކީ ފުރިހަމަ ޖަމާއަތެއް ނޫންކަމެވެ. ކޮންމެ ޕާޓީއެއްގެ ތެރޭގައިވެސް ފެކްޝަންތަކާއި، ކުދިކުދި ގްރޫޕްތަކާއި، ހިޔާލު ތަފާތުވުންތައް އުޅެއެވެ. ނަމަވެސް، އެމްޑީޕީގެ ތެރޭގައި ހިޔާލުތަފާތުވުމެއް އުޅޭހެން ހީވާނަމަ ރާއްޖޭގެ މީޑިއާއި އާއި ގިނަ ރައްޔިތުންގެ އެކަމަށް ބޮޑު ސަމާލުކަމެއް ދެއެވެ. ސަބަބުތައް ބައިވަރެވެ. އެމްޑީޕީއަކީ ރާއްޖޭގެ އެންމެ ބޮޑު ސިޔާސީ ޕާޓީއަށް ވާއިރު ޑިމޮކްރަސީގެ އަސާސްތަކާއި ސިފަތައް ދިވެހި ރައްޔިތުންގެ ކައިރިއަށް ގެނެސް ދައްކަމުން ދާ އެންމެ އިސް ބަޔަކީ އެމްޑީޕީއަށް ވާއިރު އެޕީޓީއާމެދު ދެކެވެނީ ހަމަ ވަރަށް ޑިމޮކްރެޓިކް ޕާޓީއެއްގެ ގޮތުގައެވެ. އެހެން ކަމުން އެޕާޓީއޭ ކިޔައިންގެ އެއްޗެއް ލިޔެވޭތޯ ބަހެއް ބުނެލެވޭތޯ ފާޑެއް ކިޔާލެވޭތޯ ގިނަލޯތަކަކުން އަބަދުވެސް ތިބެނީ ބަލަބަލައެވެ.\nނަމަވެސް، މިހާރުގައި މިއޮތް ސަރުކާރުގެ އިސްވެރިން ކަމުގައިވާ މައުމޫނާއި، ޔާމީނާއި، ގާސިމާއި، އިމްރާނާއި، ކޮމިޝަނަރު ރިޔާޒްސޯ އާއި ނާޒިމްސޯ ބޭނުންވަނީ ހަމަ އެންމެ ކަމެކެވެ. އެމްޑީޕީގެ ވަސް މިގައުމުން ފިލުވާލާށެވެ. އެކަން އެމީހުން ކުރަން ނިންމާފައިވަނީ ވަރުގަދަ ޕްލޭނެއްގެ ދަށުންނެވެ. އެ ޕްލޭނުގައި، ރާއްޖޭގެ ރޭޑިއޯތަކާއި، ޓީވީތަކާއި، އަދި ނެރެވޭ ނޫސްތަކުގެ ބޭނުން އެންމެ ފުޅާދާއިރާގައި ރައީސް ނަޝީދުގެ އަގު ވައްޓާލުމަށާއި، އެމްޑީޕީ މެމްބަރުން އެމްޑީޕީގެ ލީޑާޝިޕާއި މެދު ފޫހިކުރުވުމަށްވަނީ ނިންމާފައެވެ. އަދި މި މީޑިއާ ޕްލޭނުގައި އެމްޑީޕީއަކީ މިލިޓަންޓް ގޮތްދޫނުކުރާ ހަރުކަށި ޖަމާއަތެއްކަމަށާއި އިސްލާމްދީނާ އިނދިކީލި ބައެއް އުޅޭ ޕާޓީއެއް ކަމަށް މީހުންގެ ސިކުނޑިއަށް ވައްދައިދިނުމަށް ހާއްސަ އަހައްމިއްޔަތު ކަމެއް ދީފައިވެއެވެ. މި ޕްލޭނުގައި ވާކަންތައް ކުރިން ކުރެވެމުން އައިކަމުގައިވިޔަސްވެސް، އިނދިކޮޅު ފަރާތްތަކުން އެމްޑީޕީ ފޮހެލުމަށް އެކަށައެޅި ޕްލޭނުގައި ރަސްމީކޮށް މިބައި އެކުލަވާލީ ވެރިކަން ވެއްޓުމުގެ ކުރިން ޒައީމް މައުމޫން މެލޭޝިއާއަށް ދިއުމުގެ3ދުވަސް ކުރިން (20 ޑިސެމްބަރ 2011 ވީ ބުރާސްފަތި ދުވަހު) އެންދެރިމާގޭގައި އޮތް އިއްތިހާދުގެ ވަރަށް ސިއްރު ބައްދަލުވުމެއްގައެވެ. މި ބައްދަލުވުން ބޭއްވުނު އިރު ވެރިކަން ވެއްޓޭނެ ކަމަށާއި ވައްޓަން މަޖުބޫރުކަމަށާއި ވެއްޓެން އޮތްގޮތަކަށް ވައްޓާލާނެ ކަމަށް ވަނީ ނިންމާފައެވެ. މައުމޫނު މެލޭޝިއާއަށް ދިޔައީ ބޭސްފަރުވާގެ ނަމުގައެވެ. ނަމަވެސް، އަސްލު މައުމޫނު ފިލީއެވެ. މައުމޫނާއި އޭނައަށް ލަފާދިން މީހުން ޤަބޫލު ކުރިގޮތުގައި ސަރުކާރުން އޭނާ ދާދި އަވަހަށް ހައްޔަރު ކުރާނެއެވެ. މައުމޫނު ފުރައިގެން ދިޔަ ދުވަހު ފުލުސް އޮފީހަށް ޔާމީނު ހާޒިރުވުމަށް އޮތީ އަންގާފައެވެ. އެހެންކަމުން މައުމޫނު މެލޭޝިއާއް ގޮސް ވެރިކަން ވެއްޓެން ދެން ރޭވުންތައް ރާވައި ވިލަރެސް ކުރުމަށް މެލޭޝިއާގައި މަޑުކުރީއެވެ. ހަޤީޤަތުގައި މައުމޫނު ހައްޔަރު ކުރުމުގެ އަދި ޔާމީނު ހައްޔަރު ކުރުމުގެ ޕްލޭނެއް ނަޝީދުގެ ސަރުކާރުން ގެންގުޅެފައެއް ނުވެއެވެ. ނަޝީދުގެ އަމާޒަކަށް އެއިރު ވެފައިއޮތީ ޖުޑީޝަރީ މިނިވަންކޮށް ހަރުދަނާ ކުރުމެވެ. ނަމަވެސް، މައުމޫނު މެންނަށް ހީކުރެވުނީ އެއީ ސީދާ އެމީހުންނަށް އައި ތީރެއްގެ ގޮތުގައެވެ. އުމަރު ބުނާ ކޮމާންޑް ސެންޓަރަކީ އެންދެރިމާގޭގައި އެކަމަށް ހާއްސަކުރެވިފައިހުރި ކޮޓަރިއެއް ކަމުގައި އެކަށީގެންވެއެވެ.\nއެންދެރިމާގޭގައި ބޭއްވުނު ބައްދަލުވުމުގައި ޕްލޭނުގައި ވެރިކަންވައްޓާލުމަށްފަހު ރައީސް ނަޝީދު ހައްޔަރު ކުރުމާއި، މީހުންގެ މެދުގައި އަގުވެއްޓޭނެ ކަހަލަ ތުހުމަތުގެތަކެއް ނަޝީދުގެ ބޮލުގައި އެޅުވުމާއި، ރައީސް ނަޝީދާއި އެމްޑީޕީގެ މެމްބަރުންނާއި މަސްތުވާ ތަކެއްޗާއި ގުޅުވައި އަބަދު ހަމައިގައި ނުތިބޭ ބައެއްކަމުގައި ގިނަގިނައިން މީޑިއާތަކުގައި ބުނެ ފިކުރުތަކުގައި އަށަގެންނެވުމަށް މަސައްކަތް ކުރުމަށްވަނީ ނިންމާފައެވެ. އަދި، ފުލުހުންނާއި ސިފައިންނަކީ އެމީހުން ފެނުމުން ރައްޔިތުން ޖެހިލުންވެ ބިރުގަންނަ ކަހަލަ ބަޔަކަށް ހަދައި މުޖުތަމަޢުގައި ސަރުކާރާ ދެކޮޅަށް ފާޑުކިޔައި ހަރަކާތްތައް ބޭއްވުމަށް އާއްމުންގެ ހިތުގެތެރޭގައި ބިރުވެރިކަން އުފެއްދުން ހިމެނެއެވެ. ވެރިކަން ވައްޓާލުމަށްޓަކައި ކުރިންވެސް ޕްލޭންކުރެވިފައި އޮތީ ފެބްރުއަރީ6ވަނަ ދުވަހުގެ ރޭގަނޑުގެ ކޮންމެވެސް ވަގުތަކުއެވެ. އެރޭގައި އާޓިފިޝަލް ބީޗް ސަރަހައްދުގައި ހިނގާދިޔަ ހަމަނުޖެހުންތަކުގައި އެމްޑީޕީ މީހުން ބައިވެރިވިމަށް ވާހަކަ ދެކެވުނަސް އެދުވަހު އެތަނުގައި އެމްޑީޕީގެ ނަމުގައި ދިޔައީ އެހެންބައެކެވެ. ނަމަވެސް ވާނުވާ ނޭގި އެމްޑީޕީ މީހުންކަމަށް ހީކޮށް އެތަނަށް ބައެއް މީހުން ނުދެއެކޭނޫނެވެ. އެދުވަހު ދެފަރާތުން ގައު އުކަމުން ދިޔައިރު އެތަނަނުގައި އެމްޑީޕީ ލޭބަލް ޖެހުނު ފަޅީގައި އިސްކޮށް ހަރަކާތްތެރިވެ އުޅުނީ އުމަރު ނަސީރު ފޮނުވި ގްރޫޕެކެވެ. އެރޭ ފުލުހުންނަށް ކޮމާންޑް ކުރަމުން ދިޔައީ ރިޔާޒެވެ. ރިޔާޒްއަށް ކޮމާންޑް ކުރަމުންދިޔައީ އުމަރު ނަސީރާއި ޔާމީނެވެ. ފުލުހުންގެ އޮފީސްތެރޭގައި ރިޔާޒް ބުނާގޮތަށް ހަދަމުން ދިޔަ މީހުންގެ ތެރޭގައި އިސްކޮށް ހުރީ މިހާރުގެ ޑެޕިއުޓީ ކޮމިޝަނަރު ހުސެން ވަހީދު އެވެ. އަދި ފުލުސް އޮފީސް ތެރޭގައި ހިނގާ ހުރިހާކަމެއްގެ އިންޓެލިޖެންސް މައުލޫމާތު ހުސެން ވަހީދު ދިޔައީ ރިޔާޒް މެދުވެރިކޮށް އިނދިކޮޅު ފަރާތްތަކާއި ހިއްސާ ކުރަމުންނެވެ. ފުލުހުންގެ އެކަށީގެންވާ ގިނަބަޔަކު ބައިވެރިވާނެ ކަމުގެ ޔަގީންކަމެއް ލިބުމުން މިހާރުގެ ޑިފެންމިނިސްޓަރު ނާޒިމް މެދުވެރިކޮށް ސިފައިންގެ ތެރެއިން ގްރޭޕެއް އަތުއެޅުވޭތޯވެސް އެރޭގައި ވަރަށް ބޮޑަށް ދިޔައީ މަސައްކަތް ކުރެވެމުންނެވެ. ހުރިހާ ކަމެއް ވަރަށް ބަރާބަރަށް އެރޭގައި ކޮމާންޑް ސެންޓަރުގައި ދިޔައީ ކޯޑިނޭޓް ކުރެވެމުންނެވެ. މުހިއްމު ނިންމުންތައް ނިންމާފައިވަނީ މައުމޫނާއި މަޝްވަރާ ކުރެވި މައުމޫނުގެ އޯޑަރަށެވެ. އެރޭގެ ޕްލޭންތަކުގައި ގާސިމް މާބޮޑަށް ބައިވެރިކޮށްފައެއް ނުވެއެވެ. ނަމަވެސް، ގާސިމްވަނީ އޭނާއަށް ކުރެވުނު ހުރިހާ ކަމެއް އެރޭ އެކަން ކާމިޔާބު ކުރުމަށް ކޮށްފައެވެ. ޖުމްހޫރީ މައިދާނުގައި ތިބި ފުލުހުންގެ ކެއުމުގެ ކަންތައްތަކާއި (މައިދާނުގައި ތިބި މީހުންނަށް ޕާރުސަލު ގެނައީ ޕެރަޑައިސް އިން)، ބޭނުންވާ ފެނާއި ޖޫސްފަދަ ތަކެތި ހޯދުމަށާއި، މާލޭގައި ހަރަކާތްތެރިވާ ގޭންގްތައް އެރެއަށް ގަނަލުމަށް އެންމެ ބޮޑަށް ހަރަދުކޮށްފައިވަނީ ގާސިމް އިބްރާހީމެވެ. އެރޭގެ ކަންތައްތައް ކުރެވެމުންދިޔަ ގޮތުގެ ސިއްރު ގިނަ ކަންތައްތައް ގާސިމަށްވެސް އެނގޭނެ ކަމަށްވެއެވެ. ކޮންމެއަކަސް އާޓިފިޝަލް ބީޗްގައި ހަމަނުޖެހުން ހިނގަމުން ދިޔަވަގުތު އެތަނަށް ފޮނުވި ފުލުހުންގެ ޓީމަށް ކޮމާންޑް ކުރަމުން ދިޔައީ ނަޝީދަށް ވަފާތެރި ބައެއް ނޫނެވެ. އެ ޓީމަށްވެސް ކޮމާންޑް ކުރަމުންދިޔައީ ހުދު ރިޔާޒެވެ. ވެރިކަން ވެއްޓުމަށްފަހު އެކަމުގައި އިސްކޮށް އުޅުނު މީހުން ބުނަމުންދިޔައީ ނަޝީދަށް ސިފައިންނާއި ފުލުހުން ކޮންޓްރޯލު ކުރަން ނޭގުނީ ކަމަށާއި މުޅި ފުލުހުންނާއި ސިފައިންގެ ކޮމާންޑް ފެއިލީކަމަށެވެ. ހަޤީޤަތަކީ މުޅި ކޮމާންޑް ފެއިލްކޮށްލުމަށް އެއިރު މަސައްކަތް (އުމަރު ނަސީރުމެން) ކުރަމުންދާތާ ހަފްތާއަކަށްވުރެ ގިނަދުވަސް ވެދާނެއެވެ. ފުލުހުންގެ އިސްސަފުގައި ތިބި އެތައްބަޔަކު ވަނީ ގަނެލާފައެވެ. އަދި އާދައިގެ މީހުންނަށް ވަޒީފާގެ ޔަގީންކަން ދީފައެވެ. މައުމޫނުއިސްކޮށް ހުރެ ރާވާފައިވަނީ ނަޝީދު އިސްތިއުފާ ދިނީ މަސްތުގެ ހާލުގައި ހުރެގެންކަމަށާއި ތަނުގެ ކޮންޓްރޯލު ނެއްޓިގެން އިތުރު ގޮތެއް ނެތިގެން ކަމަށް ރާވައި ރައްޔިތުންނަށް ދެއްކުމަށެވެ. އެޕްލޭނުގެ ދަށުން މުލިއާގެއަށް ގިނައަދަދެއްގެ ރާފުޅިތައްވެސް ވައްދާފައި ފޮޓޯ ސެސަޝަނެއް ބޭއްވުމަށް ވަނީ މާކުރިންވެސް ނިންމާފައެވެ.\nއާޓިފިޝަލް ބީޗްގައި ހިނގި ކަންތައްތައް ކޮންޓްރޯލުން ނައްޓާލައި އެއްބަޔަކު އަނެއްބަޔަކާ ދިމާލަށް ގާއުމާ މަންޒަރު ނެގުމަށް ދިޓީވީ އަދި ވީޓީވީ އެތަނަށް ދިއުމަށް އޭގެ އެއްގަޑި އިރު ކުރިން ޑރ. މުހައްމަދު ޖަމީލު އެ2ޓީވީއަށް ގުޅާފައި އަންގާފައިވާކަމަށް ވެއެވެ. ނަމަވެސް، އެއިރު ގާއުކައި ހަމަނުޖެހުން ހިނގާނެ ކަމަކަށް ނުބުނެއެވެ. ކޮންމެހެންވެސް އާޓިފިޝަލް ސަރަހައްދުގައި ހިނގާ ކަންތައް ވަގުތުން ދެއްކުމަށް އެންގި ކަމަށްވެއެވެ. ގާއުކާ މަންޒަރު ނަގައި ފުލުހުންނާއި ސިފައިން އެތަން ބަލަން ތިބޭ މަންޒަރު ރައްޔިތުންނަށް ދައްކައި، އެކަމަށް ކެތް ނުވެގެން ފުލުހުންގެ ތެރެއިން ބަޔަކު ސަރުކާރާ ދެކޮޅަށް ނުކުތުމަކީ މައުމޫނުމެން ރޭވި ޕްލޮޓްގެ ތެރޭގައި ހިމެނޭ ވަރަށް މުހިންމު ކަމެކެވެ.\nނަމަވެސް، އެރޭގައި ފުލުހުންގެ ތެރެއަށް ކަތުރުފަނި ވަރަށް ބޮޑަށް ވަދެފައިވާކަން ސަރުކާރަށް އެނގުމުން އާޓިފިޝަލް ބީޗް ސަރަހައްދަށް ސިފައިންވެސް ފޮނުވިއެވެ. ސިފައިންގެ ކޮމާންޑްގެ ތެރޭގައި މައްސަލައެއް އުޅޭކަމުގެ އެއްވެސް ޝައްކެއް އުފެދިފައި ނުވެއެވެ. ހަޤީޤަތުގައި ސިފައިންގެ ގިނަ އިސްވެރިން ތިއްބެވީ ޤައުމަށް ވަފާތެރިކޮށެވެ. ސިފައިންގެ ތެރެއިން ސަރުކާރާ ދެކޮޅަށް މަސައްކަތް ކުރަމުންދިޔައީ އާދައިގެ ރޭންކްގެ މަދު ބައެއް ކަމަށް އެނގިފައިވެއެވެ. އެރޭގެ މުޅި މީޑިއާ އަދި އިނދިކޮޅު ލީޑަރުންގެ ހުރިހާ ވިސްނުމަކާއި ވަގުތަކާއި އަދި ގިނަ އަދެއްގެ ފައިސާ ހަރަދު ކޮށްފައިވަނީ ފުލުހުންނާއި ސިފައިން ސަރުކާރާ ދެކޮޅަށް ނެރުމަށް ހިތްވަރުދީ އެކަން ކާމިޔާބު ކުރުމަށެވެ. މި ކަމުގައި ރިޔާޒް އާއި ނާޒިމްގެ އެހީ ވަރަށް ފުޅާދާއިރާއެއްގައި އެމީހުންނަށް ލިބިފައިވެއެވެ. ރިޔާޒް އާއި ނާޒިމް މިކަމުގައި އުޅެފައިވަނީ ގިނަ އަދަދެއްގެ ފައިސާއަށެވެ. ނާޒިމްއަށް 2.3 މިލިއަނަކާ ކައިރި ކުރާ ވަރަށް ފައިސާ ލިބިފައިވާ ކަމަށް އެނގިފައިވެއެވެ. ރިޔާޒަށް ލިބުނު ވަރު މިއަތްވުރެ ކުޑަކަމަށް ވެއެވެ. ސީދާ ވަކިވަރެއް ބުނާކަށް ނޭގެއެވެ. މީގެ އިތުރުން މިޝަން ކާމިޔާވު ވުމަށްފަހު އެމީހުންނަށް ރަނގަޅު2ވަޒީފާ ދޭނެ ކަމުގައި ބުނެފައިވެއެވެ.\nއެދުވަހު ހެނދުނު ނަޝީދު ސިފައިންގެ ތެރެއަށް ވެއްދުމަކީވެސް އެމީހުންގެ ރޭވުމުގެ ބައެކެވެ. ސިފައިންގެއަށް ނަޝީދު ވަނުމާއެކު ކޮމާންޑް ސެންޓަރުގައި އުފާ ފާޅުކޮށް ކްލެޕް ކޮށްފައިވެއެވެ. އަޅުގަނޑަށް ސީދާ ނޭގެ ކަމަކީ ނަޝީދު އެގަޑީގައި ސިފައިންގެ ތެރެއަށް ވަދެ ވަޑައިގަތީ ކީއްވެތޯއެވެ. ފަހަރުގައި މަޖުބޫރުވުމުން ކަމަށްވެސް ވެދާނެއެވެ. ނޫނީ، ހަމަ އަމިއްލަ އިހްތިޔާރުގައި ވަނީކަމަށްވެސް ވެދާނެއެވެ. ނުވަތަ ޕްލޭން ކުރި މީހުންނަށް ނަޝީދު މިފަދަ ކަންތައްތަކާމެދު އަމަލު ކުރައްވާ ގޮތުން ވަޑައިގަންނަވާނީ ސިފައިންގެއަށްކަން ކުރީގައި އެނގިފައި އޮތުމަކީވެސް އެކަށީގެންވާ ކަމެކެވެ. އެކަން އެންމެ ބޮޑަށް އެނގޭނީ ހުދު ނަޝީދަށެވެ. ކޮންމެއަކަށް ސިފައިގެއަށް ވަންކަން މައުމޫނަށް އެކަން ވަގުތުން އަންގާފައިވެއެވެ. ރާއްޖޭގެ ވެރިކަން މިއޮތީ އެމީހުންގެ ދަށުގައި ކަމަށާއި އިބްރާހިމް ނާސިރު އެއަޕޯޓް ބަންދު ކުރުމަށާއި އެއްވެސް ބަޔަކު ފުރުނަ ނުދިނުމަށް ޓީވީގައި ގޮވާލުމަށް މައުމޫނު އުމަރު ނަސީރަށް އަމުރުކުރިއެވެ.\nވެރިކަމުން ސަރުކާރު ވައްޓާލެވުނު ކަން ޔަގީން ކުރެވުނަސް އެއިރު ޔަގީން ނުވާ އެއްކަމެއް އޮތެވެ. އެއީ ވެރިކަން ވެއްޓެނީ ނަޝީދު އިސްތިއުފާ ދީގެންތޯ ނުވަތަ މިލިޓަރީ ބޭނުންކޮށްގެންތޯއެވެ. މައުމޫނާއި ޔާމީން ގާސިމް އިމްރާން އަދި ހަސަން ސައީދުވެސް ބޭނުންވަނީ ނަޝީދު އިސްތިއުފާ ދިނުމަށެވެ. އެއިރު ވަހީދުވަނީ މިލިޓަރީ ވެރިކަމެއް ގެނައުން ބުއްދިވެރި ނުވާނެ ކަމަށާއި ހަމަނުޖެހުން ބޮޑުވާނެ ކަމަށާއި އެހެން ކަމުން ނަޝީދަށް ވެވެނު ޕްރެޝަރެއްކޮށްގެން ގަދަކަމުންވެސް އިސްތިޢުފާ ދިނުމަށް ލަފާދީފައެވެ. އަދި އިސްތިޢުފާ ދީފިނަމަ އޭނާ ޤާނޫނުގައިވާ ގޮތަށް އޭނާ ވެރިކަމާއި ހަވާލުވާނެ ކަމަށާއި، އެއިރުން ޤާނޫނީ ގޮތުން އެއްވެސް ބަޔަކަށް ބުނެވޭނެ އެއްޗެއް ނޯންނާނެ ކަމަށެވެ. އަދި، އެގޮތަށް ކަންތައް ކޮށްފިނަމަ އޭނާ ރައީސަކަށް ހުއްޓަސް އެމީހުން ބުނާގޮތަށް ހަދާނެ ކަމަށެވެ. އަދި އެންމެން އެއްބަސްވާ ގޮތަށް ކަންތައްތައް ނިންމަމުންދާނެ ކަމަށެވެ. މި ހިޔާލު އެންމެވެސް ގަބޫލު ކުރިއެވެ. ނަޝީދު ސިފައިންގެ ތެރެއަށް ވަނުމަށްފަހު ސިފައިންގެ ތެރޭގައި އޭނާއާއި ޖަލީލުގެ މާބޮޑު ބަހެއް ނުވިކުނެވެ. އެގޮތަށް ތެޅިތެޅި ތިބެ މާޔޫސް ކުރުވުމަށް ދޫކޮށްލުމަށްފަހު ދެން ފެށުނީ އިސްތިޢުފާ ދިނުމަށް މަގުފަހިވާ ގޮތަށް ވަރުގަދަ ނެގޯސިއޭޝަންތަކެކެވެ. އެދުވަހު ރިޔާޒް އާއި ނާޒިމް ކުޅުނު ރޯލަކީ ނަޝީދުގެ އިސްތިއުފާ ކަށަވަރު ކުރުމެވެ. އެތަނުގެ ތެރޭގައި ހަނިގޮތަކަށް ނަމަވެސް ނަޝީދުއަށް ސަލާމަތް ވުމުގެ ފުރުސަތެއް ލިބިޔަ ނުދިނުމަށެވެ. ނަމަވެސް، ނަޝީދު ހުރީ އެހާ ފަސޭހައިން ގޮތް ދޫކުރައްވާ ގޮތަކަށް ނޫނެވެ. އެތަނުގެ ތެރޭގައި އެތަކެއް ޒުވާބުތަކެއް ހިނގިއެވެ. އެންމެ ފަހުނ ނާޒިމް ފޯނު ސްޕީކަރަށް ލާފަ ބަހައްޓައިންގެ އުމަރު ނަސީރުމެން ޔާމީނުމެންގެ އިންޒާރުތައް ނަޝީދަށް އަޑުއިއްވިއެވެ. އެންމެ ފަހުން، އެމީހުންގެ ހަރުކަށިކަން ކަށަވަރުވެ، ގޮތް ދޫނުކުރައްވައިފިނަމަ މިލިޓަރީ ވެރިކަމެއް ގެންނާނެ ކަމުގެ ޔަގީންކަން ލިބި، އަދި މީހުން މަރުވުމަށް މަގުފަހިވާފަދަ ހަމަނުޖެހުންގަނޑެއް ހިނގާފާނެ ކަމުގެ ޔަގީންކަން ލިބުމުން އާއިލާއާއި ކެބިނެޓްގެ ރައްކާތެރިކަމާމެދު ނެގޯސިއޭޓް ކޮށް އިސްތިޢުފާ ދިނުމަށް އެއްބަސްވިއެވެ. ނަޝީދު އިސްތިއުފާ ދިނުމަށްފަހު، ވަހީދު ރައީސްކަމުގެ ހުވާކޮށް ނިމި ސަރުކާރާއި އެމީހުން ހަވާލުވެ ނިމެންދެން ނަޝީދު ގެންގުޅެފައިވަނީ ބަންދުކޮށްގެނެވެ. 93 ކިޔުންތެރިންގެ ޚިޔާލު\tއަލް ަގއުމު Reply\nMarch 28, 2012 at 2:46 pm\tވަރަށް ހީވޭ ޚަގީގހަތެްހެން…………\nMarch 28, 2012 at 3:04 pm\tސުބުހާނައްﷲ މިއީވެސް މީހުން ވެރިކަމާހެދި ކުރާ ކަހަލަ ކަންތައްތައް؟ މިހުރިހާކަމެއްގެ އަޑީގައި ހުރީ މިނުބައި ނުލަފާ މަންޟޫނު މައުމޫނެވެ. މިކަލޭގެ މިހިރީ ވެރިކަމާހެދި ހޭބަލިވެފައެވެ.\nMarch 28, 2012 at 3:05 pm\tމި ކިޔާލުމުން ރައީސް ނަޝީދަށް އަޅުގަނޑުގެ ހިތުގަ އޮތް ހަމްދަރުދީ އާއި ލޯބި އެތަށް ގުނައަކަށް ބޮޑުވެގެން ގޮއްސި…މި ޤައުމު ބަގާވާތް ގެނައި އެއްމެންގެ ކިބައިން މާތްﷲ ސަލާމަތް ކޮށްދެއްވާށި..އާމީން\nMarch 28, 2012 at 3:21 pm\tމި ވެރިކަން ވަށްޓާލުމުގައި ގޯސްތަކެއް ހުރިކަން މާބޮޑަށް ވެސް ފާހަގަ ކުރެވޭ\nދިވެހި ދަރިއެއް Reply\nMarch 28, 2012 at 3:39 pm\tމި އާރޓިކަލް ކިޔާލުމުން އެދުވަހުގެ ބިރުވެރިކަން ހިތައް ގެނެވުނު، ހާދަ ދެރައޭ ދޯ އަހަރެމެންގެ މި ކުޑަކުޑަ ރާއްޖެގެ މިހާލަތަށް ވައްޓާލުމަށް އެމީހުންގެ އޮތީ ކޮންހައްގެއްބާ؟ މި ބައިމީހުންގެ މިނުބައި ރޭވުން ހަރު އަޑުން ކުއްވެރިކުރަން އިރާދަ ކުރެއްވިއްޔާ ކޮންމެވެސް ދުވަހަކު މި މީހުންގެ މައްސަލަ ބެލޭނެ އަދި އިންސާފް ލިބޭނެ ދިވެހިންނަން އާމީން އަފޫރު Reply\nMarch 28, 2012 at 3:48 pm\tސުބުހާނަށް ލާހީ\nMarch 28, 2012 at 3:48 pm\tމާﷲ ތިޔަ މެމްބަރަށް ރަހުމަތް ލައްވާށިއެވެ. ވަހީދު ވެރިކަމާ ހެދި ތިވަރުން ނޫޅުނަސް ވެދާނެއެވެ. ﷲ ދުނިޔޭގައި ތިބާ ބަހަށްޓަވާނީ ކިތައްދުވަހު ކަމަށް ހީކޮށް ހެއްޔެވެ\nMarch 28, 2012 at 4:17 pm\tﷲ އަކްބަރ!! ސުބްޙާނަﷲ!!!!!!!!!!!!!!!!!!!!!!!!! މި އާޓިކަން މުޅި ރާއްޖޭގެ ހުރިހާ ގެއަކައް ބެހުމައް ބަޔަކު އިސްނެގުން ވަރައް މުހިންމު. އަހަންނައް މި އާޓިކަލް ކިޔަން އިނދެވުނީ ބޭއިޚްތިޔާރުގައި އަދި ދެލޮލުން ކަރުނަ ފާއްދަމުންދިޔަ، ހެޔޮވާނީ ކިހިނެއް. ތޔަ މެމްބަރު ފަދަ ހިތްވަރުގަދަ ޤައުމަށް ވަފާތެރި އެތައް މެމްބަރުންނެއް ﷲ އަދި ދައްކަވަނެ. ބަލަ ސިފައިންނާއި ފުލުހުންގެ ތެރޭގައި ތިއްބެވި ހަޤީގަތް ނޭގޭ އެތަކެއް ދަރިންނަކަށް ވެސް ކިހާބޮޑު ބަދުނާމެއް އެ ބާޣީން އެ ކުރިމަތިކުރުވީ!! ﷲ އެބައިމީހުން ކުރި ކުށުގެ ފުރިހަމަ ޖަޒާ ދެއްވަވާށި އާމީން!!!!!!!!!!!\nMarch 28, 2012 at 4:26 pm\tޢެ ނުބައި ނުލަފާ ޖާޙީލު މީހުނަށް ހަލާކުހުރި އިރާދަކުރެއްވިއްޔާ އެމީހުންގެ އަނިޔާވެރިކަމުން މިޤައުމު ސަލާމަތް ކުރައްވާނެ ………ފ\nMarch 28, 2012 at 4:32 pm\tތިޔަ މެމްބަރުގެ ގުރުބާނީއަށް ތަޢުރީފް ކުރަމެވެ. ދުވަހަކުކޮޅުންވެސް އަޅުގަޑުގެ އެހީއަކަށް ޖެހިއްޖެނަމް އަޅުގަޑު އެބަހުރީމެވެ. ކުޑަދުވަސްކޮޅެއްފަހުންނަމަވެސް ހަގީގަތް ގައުމަށް އަގަބަހުން އަމިއްލަ އިޚްތިޔާރުގައި ދެއްވުމަށް ފަސްނުޖެހުމަށް މާތްﷲ ތަޢާލާ ތިޔަ ބޭފުޅާއަށް ނަށްރާއި ތަވްފީގް ދެއްވާށިއެވެ. ޢާމީން\nMarch 28, 2012 at 4:35 pm\tމިއީ ތެދުވެރި މީހެއްގެ ހިތުގެ އުދާސްކަމަށް ވަރަށްގަބޫލު ކުރެވެއެވެ. ކެތްތެރިވެވަޑައިގަންނަވާށެވެ. ނިސަންތާ Reply\nMarch 28, 2012 at 4:52 pm\tއެދުވަހުގެ އާއި އަދި ކުރީގެ ވީޑިއޯ ތައް ބަލާލުމުންވެސް ކަން ހިގާފައިވަނީ މި އާރޓިކަލް އާައި ވަރަށްވެސް ގުޅުން ބޮޑު ކަމަށް ކަން ފާހަގަވޭ. 8 ވަނަދުވަހާއި އަދި މިހާރުވެސް ގޮޅާބޯ އާއި އޭނާގެ އައުވާނުން މަސައްކަތް ކުރަމުން ގެންދަނީީ މިގެނެވުނު ބަޣާވަތް ދުނިޔެޭގެ ކުރިމަތީގައި ޖަސްޓިފައި ކުރުމުގެ މަސައްކަތް. ވަގަކު ވައްކަން ނުކުރޭ ކަމަށް ހެދުމަށް އޭނާ ކޮމިޝަން ހެދުމުން ނެރެވޭނީ ކޮން ނަތީޖާ އެއްބާ؟ އެވެސް ދުނިޔެ އަދި ދިވެހިން ވެސް ގަބޫލް ކުރާނެ ބާ؟ ގަބޫލް ކުރާނީ ހަމައެކަނި ޚާއިނުން. ﷲގެ ރަހުމްފުޅުން މިދިވެހި ގައުމު އަނިޔާވެރި މައުމޫން އާއި އޭނާގެ އަނިޔާވެރިންގެ ކިބައިން އަޅަމެންނާއި މި ދިވެހި ގައުމު ސަލާމަތް ކުރައްވާށި. އާމީން.\nMarch 28, 2012 at 5:27 pm\tކިރިޔާވެސް ބޯމަށްޗައް ހުރިމީހަކައްވީއްޔާ އެގޭނެ މައުމޫނު އަކީ ވެރިކަމައިގެން ބޫތުކާފައި ހުންނަމީހެއްކަން. ނާސިރު އިސްތިއުފާދެއްވާފައި ސިންގަޕޫރައް ވަޑައި ގަތުމުން މިމައުމޫނު ގެ ރޭވުމުގެދަށުން ރާއްޖޭގެ ތާރީޚުން ނާސިރު ފޮހެލި.މިހާރު އެނިންމީސުކޫލް ތއކުގެ ފޮތްބައި ވެސ ބަދަލް ކުރަން އަންނިގެވެރިކަން ނިމިގެންދިޔައީ އޭނާއިސްތިއު ފާދީގެން ކަމައް. މިވަރު ތަންކޮޅެއް ބޮޑެއްނު.\nމިހާރުދެންވީ މައުމޫނު ،ޔާމިން، ގާސިމް،އިމްރާން، ޖަމީލް މެން ނާއި މެދު އެންމެން ނިކުމެގެން ނަމވެސް ފިޔަވަޅުއަޅާން.\nMarch 28, 2012 at 5:43 pm\tﷲވޮޑިގެންވާކަން ޚާއިނު ވަހީދު ގަބޫލް ކުރޭބާ؟\nMarch 28, 2012 at 6:34 pm\tބަޣާވާތް ހިންގި އެންމެންގެ ހަގީގަތް މުޅިދުނިޔެއައް ހާމަކުރައްވާ ގާއުމައް ތެދުވެރި ވަފާތެރި ދިވެހިންނައް ނަސްރު ދެއްވާންދޭވެ.. އާމީން\nMarch 28, 2012 at 6:47 pm\tއަޅެ4މަސްވަނަދެން މި ހުރިހާ ދިވެހި ރައްޔިތުން އިންސާފު ހޯދުމަށް ތެޅިތެޅި ތިބެންވީތަ.ގައުމު ހަލާކެއްގެ ތެރެއަށް ވެއްޓެމުން ދާއިރު ގައުމުގެ މަސްލަހަތު ކުރިއަށް ނެރުއްވާ..\nMarch 28, 2012 at 7:06 pm\tމި ލިއުން ކިޔާލުމުން އެހުރިހާ ދުވަހެއްގެ މަސްރަހު ވަރަށް ބޮޑަށް ސިފަވެގެން ގޮސްފި. ކުރިންވެސް ޤަބޫލް ކުރިން މައުމޫނުގެ ރޭވުމުގެ ދަށުން ހިންގާ ކަންތައްތައްކަމަށް. މައުމޫނާއި އޭނާގެ އާއިލާ އަދި އޭނާގެ ވަފާދާރުންގެ އަނިޔާ ވެރިކަމުން ސަލާމަތްވުމަށް ހެޔޮ ހިތުން މަސައްކަތް ކުރުންމަތީ ދެމި ތިބެންވީ. އަބަދުވެސް ﷲ ރަޙްމަތް ލިބިގެންވާކަމަށް ޤަބޫލް ކުރުން މަތީ ތިބެންވާނެ. ﷲގެ ވާގިފުޅާ ނުލާ އެއްވެސް މީހަކަށް އެއްކަމެއްވެސް ނުކުރެވޭނެކަން ހަދާން ބަހައްޓައިގެން ޤައުމު ސަލާމަތުގެ އައްސޭރިއަށް ގެންދިއުމަށް މަސައްކަތް ކުރުމަށް އެދެން.\nހިނދުކޮޅު އެމްޑީޕީ Reply\nMarch 28, 2012 at 5:59 pm\tކެކެކެ. އެމްޑީޕީ ބައިގަނޑު އަޅޭ އެއްޗެއް ބޯންވީނުދޯ. ކަލޯމެން ހީކުރަނީ އެހެން މީހުންނަކީ “ބަރަބޮލުން” ކަމަށްދޯ. ކަލޯމެންނޭ ކަލޯމެންގެ ޒަމާން ނިމިއްޖެއޭ. އޮޅިގެން ދިވެހިންނަށް އިރެއްގައި ސަޕޯޓްކޮށް ވޯޓް ދެވުނަސް ދެން އެދުވަސް ނާންނާނެއޭ އިރާދަކުރެއްވިއްޔާ. މިހާޅުގައިވެސް ތިބަލަނީ އެހެން ޕާޓީތަކާއި އެހެން މީހުންގެ އަގު ވައްޓާލެވޭތޯ. އަމިއްލަ ޙާޅާއިމެދު ހަމްދަރުދީވިއްޔާ މާތާހިރެއްނު މިވަގުތުގައި.. ވަލްޙަމްދުﷲ. ވ ބޮޑަށް ޝުކުރިއްޔާ. ހަހަހަ\nMarch 28, 2012 at 7:55 pm\tއަހަރެމެން އެދުވަހު ތިބީ ވާނުވާ ނޭގިފައެވެ. އެދުވަހު އެމްޑީޕީ މެމްބަރުން ނުނިކުމެތިބީ ސިފައިންނާ ފުލުހުންނަށް އިތުބާރު ކޮށްގެންނެވެ. އެތައް ރެއެއްވަންދެން މާލެ ސުންނާފަތިކުރަމުންދިޔަ ބައިގަނޑުގެ ކިބައިން ދިވެހިޤައުމު ސަލާމަތްކުރުމަށް ފުލުހުންނަށާއި ސިފައިންނަށް ލިބުނު ފުރުޞަތުގެ ބޭނުން ނަހަމަ ގޮތުގައި ހިފާ ފުލުހުންނާ ސިފައިން ދުޝްމަން ޚާއިނުނާ ގުޅިގެން ބަޣާވަތްކޮށްފާނެ ކަމަކަށް އެއްގޮތަކަށްވެސް ހީއެއް ނުކުރަމެވެ. ނަމަވެސް އިންސާނުންގެ ސިފައިގައިތިބި ތިރީހަކަށް ޝައިތާނުންގެ ވަސްވާހުގައި ޖެހި ޤައުމުގެ މަސްލަހަތަށްވުރެ ދުނިޔޭގެ އެދުންވެރިކަން ފުލުހުންނާ ސިފައިން އިސްކުރީތީ ހިތާމަކުރަމެވެ. މިލިޔުން ކިޔާލުމުން ކުރިންނޭގޭ ވަރަށްގިން ކަންތައްތައް އޮޅުންފިލައިފިއެވެ. ރައީސް ނަޝިދު އިންދެވި ޑިމޮކްރަސީ ގަހުން މިފަދަ މީރު މޭވާތައް ދޮންވެ ފައްކާވާން ދުވަސްކޮޅެއް ނަގާނެ!\nMarch 28, 2012 at 8:00 pm\tސިފައިންގެއަށް ނަޝީދު ގެންދިޔައީ ތޮލްހަތެވެ. ތޮލްހަތު މިކަމުގައި ބައިވެރިވެއެވެ. ތޮލްހަތުވަނީ އޭނާގެ ކޮންސްޓްރްކްޝަން ކުންފުނިން މަސައްކަތް ފަށްޓާފައިވާ އެތައް ތަނެއްގެ ލާރީގައިޖެހި، އޭގެ ބޭނުންކޮށް، އެތަންތަނުގެ މަސައްކަތް ނުނިމިގެން ބާޣީ ގްރޫޕް ގެ އެތަކެއް ބައެއްގެ އަތުން ބޮޑެތިބޮޑެތި އަދަދު ތަކުގެ ފައިސާ ދަރަންޏަށް ނަގާފައެވެ. އެހެންކަމުން މިކަމުގައި އޭނާގެ ފަރާތުން ބޭނުންވާ އެހީތެރިކަން ދިނުމަށް އޭނާއޮތީ ވަޢުދުވެ ބައިޢަތު ހިފާފައެވެ. އެމް.ޑީ.ޕީ ދޫކޮށް އަދި ބައެއްމީހުން ދާނެއެވެ. އެވެސް މިމީހުންގެ ފައިސާގައި ހިފާފައިވާ މީހުންނެވެ. މީގެތެރޭގައި ފޯއްމުލަކުގެ ކުޑަ މެމްބަރާއި މިފަދަ ބަޔަކުވެއެވެ.\nMarch 28, 2012 at 7:32 pm\tﷲގެ ރަޙްމަތް ފުޅުން މިކަން ފަޅާއަރާނޭ ގޮތެއްމެދުވެރި ކުރައްވައިފާދޭވޭ. ޔާﷲ އާމީން\nMarch 28, 2012 at 7:33 pm\tމިއީ ހަމަވަރަށްބޮޑު ތެދެއް، އެދުވަހުގެ ކަންހިނގާދިޔައީ މިއާޓިކަލްގައި މިވާގޮތަށް އެއްވެސް ތަފާތެއްނެތި. މާތްﷲ އިރާދަފުޅުން މައުމޫނާ އޭނާގެ އަޢުވާނުންގެ ކިބައިން މިޤައުމު ސަލާމަތް ކުރައްވާ މިޤައުމުގައި ޢަދުލު އިންސާފްޤާއިމު ކުރެވޭނެ. ރައީސު މުޙައްމަދު ނަޝީދު ޤައުމަށްޓަކައި ތިޔަ ވެވަޑައިގަންނަވާ މަތިވެރި ޤުރުބާނީ އާއި ކުރައްވަމުން ގެންދަވާ ބުރަ މަސައްކަތްޕުޅުގައި މާތްﷲ ބަރަކާތްލައްވާ މިޤައުމަށް ވެރިވެގެން ތިބި ޚާއިނުންގެ އަތްދަށުން ޤައުމު ސަލާމަތްކުރައްވާ މިޤައުމުގެ ރައްޔިތުންނަށް ސަލާމަތްކަން ދެއްވާށި އާމީން.\nMarch 28, 2012 at 8:34 pm\tމިއީ ހުމަ ހަގީގަތެހެނހީވޭ\nMarch 28, 2012 at 10:00 pm\tހަމަ ހަގީގަތުގައިވެސް މިކަމަކީ ބަގާވާތެއް. ފުލުހުންގެ ތެރެއިން މިކަމަށް އިސްނެގިކަމަށް ފަށަށް ފާހަގަވަނީ ދިވެހިމަސްރަހުގައި ޕާޓީތައް އުފެދުނީސްސުރެން ފުލުހުންގެ އިސްއޮފިސަރުން އެމީހުންގެ ދަށު ރޭންކުތަކުގެ އޮފިސަރުންނަށް ވިސްނައިދެމުން އަންނަނީ އެމްޑީޕީއަކީ އެމީހުންގެ ދުޝްމަނުން ކަން. އަދި އެމީހުންނަށް އަބަދުވެސް ރަނގަޅުގޮތެއް ވާނީ މައުމޫނު ނުވަތަ އެމީހުންގެ ތާއީދު ލިބިފައިވާ ވެރިއަކު ރާއްޖޭގެ ވެރިކަމުގައި ހުރީމަކަން. ސަބަބަކީ ފުލުހުންގެ މަތީ ފަންތީގެ ގިނަ ވެރިންނަކީ ވަރަށް ކަރޮޕްޓް ބަޔަކަށް ވުން. މިކަން ވަރަށް ރަނގަޅަށް އެނގޭނެ 2004 ވަނަ އަހަރުން ފެށިގެން 2008 ވަނަ އަހަރާއިދެމެދުގެ މުއްދަތު ގައި ފުލުސް އޮފީހުގައި ކުރެވިފައިވާ ފައިސާއާއި ބެހޭ މުއާމަލާތްތަށް އޯޑިޓް ކޮށްލީމާ. އަސްލުހަގީގަތުގައި އެމްޑީޕީ ވެރިކަމަށް އައުމަށްފަހު ފުލުހުންގެ އިސްއޮފިސަރުންގެ އެންމެ ބޮޑުނުރުހުމަކަށްވީ އެމީހުން ފުލުސް އޮފީހުގެ އަދި މުޅިދައުލަތުގެ ފައިސާއާއި ބެހޭ ނިޒާމަށް ގެނައި އިސްލާހުގެ ސަބަބުން އެމީހުން ހިންގާ ކަރޮޕްޝަންގެ އަމަލުތައް ނިހިންގޭތީވެ. ާާައަސްލުވެސް Reply\nMarch 29, 2012 at 2:07 am\tމީ ސައްކު ކުރަންވީ ކަމެއްވުސް ނޫން މީޔަގީން ކަމެއް،،،،،،،،\nMarch 29, 2012 at 9:58 am\tހަމަރަގަޅަރޮވިއްޖެތިފަދަދުލަކުން ރަޔިތުންގެ ކުރިމަތީގަކިޔާދިނުން މުހިއްމު ގައުމައްޓަކާރައްޔިތުންގެ ހައްގުގައި މިއަދުގެ މިސަރުކާރުން ރަޔިތުން މިވަނި ނިކަމެތި ކޮއްފާ\nMarch 29, 2012 at 4:51 am\tސުބުޙާނައްﷲ މިބާގީންނަކީ ހާދަ ނުބައިނުލަފާ ބަޔެކެވެ.ތިޔަޙަބަރު އަންގައިދިން ތެދުވެރި މާތްމީހާޔަށް ފައްފަށުން ޝުކުރުވެރިވަން! މާތްﷲ އޭނާޔަށް ރަޙްމަތް ލައްވާށިއެވެ.\nMarch 29, 2012 at 2:42 pm\tއިންސާނުންގެ ސިފައިގައި ޖަނަވާރުން އުޅޭނެ ކަން ނުވިސްނުމުގެ ސަބަބުން ދިމާވި ގޮތެއްތިޔައީ؟ މަޢުލޫމާތު ހިއްސާ ކުރެއްވި ބޭފުޅާއަށް ވަރަށްބޮޑަށް ޝުކުރު ވެރިވަން އަދި މީޑިޔާގެ ކުރިމަތީގައި ލައިވްކޮށް ކިޔާދެއްވުމަށް އާދޭސް ދަންނަވަން.\nMarch 29, 2012 at 5:24 am\tގަންދީ ހުވާކޮށްފައިވާ މެންބަރުން ތައުބާވެ ދާއިމީ ދުނިޔެއަށް ތައްޔާރުވާށެވެ. ކޮންމެ މީހަކީ ކޮންމެވެސްދުވަހަކުން މަރުވާނެ މީހެކެވެ. ކާފަޔާ މާމަ ވެސް މަރުވިދުވަސްމަތިން ހަނދުމަކޮށްލާށެވެ. ހަމައެގޮތަށް ތިމާވެސް ދާނެއެވެ.\nMarch 29, 2012 at 6:03 am\tހެސާހެހެހެހެހެހެހެހެ ހިނގާދިޔަ ހާދިސާއަށް ލިޔެފައިވާ ލިޔުމެއް\nMarch 29, 2012 at 6:35 am\tމިކަމުގައި ބައިވެރިވި ފުލުހުންނާ ސިފައިން ނަކީ ބާޣިން އަދި މިހާރު އެމީހުން އެދަނީ އާންމުންނަށް އަނިޔާކޮށް ތަޅާމަރަމުން އަންހެނުން ނަށް ޖިންސި ގޯނާތަށް ކުރަމުން ، އާންމުންގެ ބޮލުގަ ބޮޑެތި ބަދުނާމް ތަށް އަޅުވަމުން ، އެމީހުންނަކީ މިހާރު ފައިސާއަށް ވިކިފަ ތިބި ސިޔާސީ ބައެއް، ބިސްބެ Reply\nMarch 29, 2012 at 6:41 am\tހޫހޫހޫހޫންންންން،، ތީ ހަމަ ތެދު،،،އެއްވެސް ދޮގެއް ތިޔަކު ނެތް،،، ހިތާމަޔަކީ ހެކި ފެންނަން ނެތީމަ\nމޫސާ ތަކުރު Reply\nMarch 29, 2012 at 12:43 pm\tއަވަސް މުސްތަގުބަލެއްގަ ތިވާހަކަތައް ގައުމުގެރައްޔިތުން ކުރިމަތީގަ މުހާތޮބުކުރާނެކަމަށް ގަބުުލުކުރަން ތީމިގައުމަށް ހެޔޮއެދޭ ތެދުވެރިއެއް ކައުމު ބޮޑު ހީރޯއެއްތީ\nMarch 29, 2012 at 7:20 am\tބަގާވާތުގައި ބައިވެރިވި އެންމެންނަށް ހަލާކުރުހި\nއަހުމަދު ދީދީ / ދެއްވަދޫ Reply\nMarch 29, 2012 at 7:49 am\tއުއްމީދު ކުރަން މިހާރު ތިހާމަކުރި މައުލޫމާތަށް ވުރެ އިތުރަށް އަދި ހަށިފޮޅާލާފަ ތެދުވެ ޤައުމައްޓަކައި، އަދިއަޅުގަނޑުމެންގެ ދަރީންގެ ދަރީންނައްޓަކި ތެދުވެރިކަމާއި އެކު މަސައްކަތް ކޮށްދެއްވާނެކަމަށް ﷲ ތިބޭފުޅާޔަށް ހެޔޮވިސްނުންދެއްވައި ތެދުވެރިކަމާއި އެކު ކުރައްވާ މަސައްކަތުގައި ބަރަކާތް ލައްވާށި ،އާމީން……..\nMarch 29, 2012 at 8:10 am\tމިލިޔުން ަިގިރޭސިބަހައް ބަދަލުކޮއް ބޭރުގައުމުތަކުގެ މީޑިއާތަކާ ހިައްސާކުރުން އެދެން\nMarch 29, 2012 at 9:42 am\tރައްޔިތުންނިކުމެ ޖެހެނީ ބަޣާވާތްރޭވުމުގައި ބައިވެރިވި މީހުންތިބިތަނަކުން ނެރެގެން އެއްމެންގެ ކުރިމަތީގައި ރަޖަމުކުރަން ، މިއާޓިކަލް ކިޔާލީމާ މިބަޣާވާތުގެ އެއްމެއަޑީގައި ހުރީ މައުމޫނުކަން ވަރަށްސާފުކޮށް އެގެންއެބަހުރި ، މައުމޫނުއަކީ އެއްމެފަހުގެ ފިރުއައުނުގެ ދަރަޖަ ލިބިފައިވާ މީހެއްކަން ހިގައިދިޔަ ހާދިސާއިން ވަރަށް ރަގަޅަށް މިއޮތީ ހާމަވެފައި ، މާތްﷲގެވާގިފުޅާއިއެކު ދިވެހިރައްޔިތުންގެ ވެރިކަން ދާދިއަވަހަށް އަލުން އަބުރާ ރައްޔިތުންނަށް ލިބިގެންދާނެ ، ރައީސުނަޝީދު ރައްޔިތުންގެ ޙައްގުގައި ކުރައްވާ މިންނެތްމަސައްކަތް ކާމިޔާބުލިބޭނެ، = އަސްތާ =\nMarch 29, 2012 at 4:32 pm\tްްައަންނި މިގައުމަށް ކޮށްދިން ކަންތައްތަކުގެ އަގު އަދާކުރޭ… ހަގީގަތް ހާމަ ކުރޭ. ފިލާ ނޯވޭ. އިންސާފު ހޯދަދީ\nMarch 29, 2012 at 7:16 pm\tﷲ ތަޢާލާ ޙައްޤަށް ނަސްރު ދެއްވާނެ….! އެދުވަހަކުން އިންސާނަކަށް ކުރެވޭނެ އެއްކަމެއްވެސް ނޯންނާނެ، ކިތަންމެ ރުފިޔާ ފައިސާއެއް ހުއްޓަސް… ރައޫފް Reply\nMarch 29, 2012 at 9:52 pm\tކޮށްމެވެސްސިފައެއްގައި މިކަންރައްޔިތުންނައި ހިއްސާކޮށްލުމުގެ ހިތްވަރުތިޔަމެމްބަރަށް ދެއްވިކަމަށްޓަކައި ﷲއަށް ޝުކުރުވެރިވަން. އަހަރެންއުއްމީދުކުރަނީ ތިޔަމެމްބަރަށްކުރިމަތިވެފައިތިވާމަޖްބޫރުން ސަލާމަތްވެ ސީދާތިޔަމެމްބަރުގެ އަޑުން ރައްޔިތުންނާއި މިކަންހިއްސާކޮށްދެއްވާނެކަމަށް.އެހިއްވަރު ތިޔަމެމްބަރަށްދެއްވާށި. އާމީން. މިކަންތަށްތަކާއިގުޅިގެން އަހަރެންގެ ހިތުގައި އުފެދުނު ބައެއްސުވާލުތަކަށް ކޮށްމެވެސް ވަރެއްގެ ޖަވާބެއްލިބިއްޖެ. ނަޝިދު ވެރިކަމާއި ހަވާލުވުމަށްފަހު ގާތްގަޑަކަށް އަހަރެއްވީތަނާއި މައުމުނުގެފަޅީގެމީހުންގެ ހަރަކާތްތަށް ހުރިގޮތުން ނަޝީދަށް މިދައުރުފުރިހަމަކުރެވިދާނެކަމާއިމެދު އަހަންނަށް ވަރަށްބޮޑަށް ސުވާލުއުފެދުނު. އެއީފަހަރެއްގައިވެސް ނަޝީދުގެ ކިބައިގައި އެލަޔާގަތްތެރިކަން ނެތިގެނެއްނޫން. ނަމަވެސް މައުމޫނުގެފަޅިން ސިޔާސީޕޯޑިއަމްތަކުގައި ވާހަކަދައްކާ މީހުންގެ ވާހަކަތަކުން ފާހަގަކުރެވުނުއެއްޗެއް. މައިގަނޑުގޮތެއްގައި އެމީހުންގެ ބަހުރުވަހުންނަނީ ވަރަށްބޮޑަށް ވެރިކަމަށް ދަހިވެތިވެފައި ، ފެންބޮވައިގެންފައިހުންނަގޮތަކަށް. މިއިން އަހަންނަށް ފެނުނީ މައުމޫނުގެ އަމިއްލައެދުންބޮޑުކަމައި ރައްޔިތުން މަރާފައިވެސް ތިމާޔަށް މޮޅުގޮތްހޯދަން މައުމޫނު ބޭނުންވެފައިހުރިވަރު. ނަޝިދުގެކިބައިންފެނުނީ މަތީމަގާމާއި އިއްޒަތަށްވުރެ ރައްޔިތުން ފުރާނައިގެ އަގު ނަޝިދުގެކުރިމަތީގައި ބޮޑުކަން. ހަމަހަގީގަތުގައިވެސް ނަޝދުއަކީ ރާއްޖޭގެފަހުގެތާރީހުދެކޭނެ ރައްޔިތުންދެކެ އެއްމެލޯބިވާނެރައީސް. ޖައްވަށް ހަވަޔަށް ބަޑިޖެހެންއޮތްދުވަހުވެސް ނަޝީދުއެބޭނުންވީ ރައްޔިތން ސަލާމަތްކުރެވެންއޮތީ މަގާމުދޫކޮށްލައިގެންކަށްވާތީ މަގާމުދޫކޮށްލަން. ހަމަގައިމުވެސް ރައްޔިތުންގެތެރެއިން ބައެއްގެ ފުރާނައިގެބަދަލުގައި ރައީސްކަމުގެ މަގާމުދޫކޮށްލަންޖެހުނުނަމަވެސް މައުމޫނުވެސް އޭނަގެ އައުވާނުންވެސް އެކަންނުކުރާނެކަން އަހަންނަށް ދުވާލުގެ އިރުފަދައިން މިހާރުޔަގީން. ޖަމީލަށްވެސް ރިޔާޒަށްވެސް އަދީ ނާޒިމަށްވެސް އަދި މިކަމުގައި ދެންއުޅުނުބަޔަކަށްވެސް ކޮށްމެވެސްދުވަހަކުން މިކަމުގެ އަގުދައްކަންޖެހޭނެ. މައުމޫހުގެ30އަހަރުގައި މީޑިޔާ ހިސާރުކޮގެން ތިމާބޭނުންވާހަކައެއްފަތުރަމުން ދިޔަނަމަވެސް މިހާރު އެހާރޯނުފިލާބަޔަކުނެތް. މިހުރިހާކަމެއްހިގަމުންމިދިޔައީ ހުރިހާމީހުންގެކުރިމަތީގައި.މައުމޫނަކީ އަބަދުވެސް ކޮށްމެކަމެއްގައިވެސް ދީން ހަތިޔާރަކަށްހަދާމީހެއް. އެގޮތުން އަދާލަތުޕާޓީގެ އަމިއްލައެދުންބޮޑު ބައެއްޝޭޚުންވެސް މައުމޫނުބޭނުންކުރީ ހަތިޔާރެއްގެގޮތުގައި. ނަމުގެކުރިއަށް އައިސްފަތިއޮތް އުސްތާޛްއަކީ ހަމަހަގީގަތުގައިވެސް ރަގަޅު އުސްތާޛެއްތޯ މިހާރު ބަލަންއެބަޖެހޭ. ތިނުލަފާމީހުންގެކިބައިން ﷲތަޢާލާ އަހަރުމެންގެ ގައުމުސަލާމަތްކުރައްވާށި.ކޮށްމެވެސްސިފައެއްގައިކކޮށް\nMarch 30, 2012 at 12:30 am\tައަހަރެން ނަފުރަތު ކުރަން ދިވެހި ފުލުހުންނާއި ސިފައިންނަށް .. އަދި އެ ހަރާމް ކޯރު މައުމޫނު އާ އޭނަ ގެ އައުވާނުން ނަން އެ މީހުން ގެ ހައްގު އަދަބު ދުނިޔެ މަތިން މާތް ރަސްކަލާގެ ދައްކަވާހެން ދުއާ ކުރާނަން !!!\nMarch 29, 2012 at 10:50 pm\tމައުނޫނަކީ ލަދުވެތިކަމެއް ހުރިމީހެއްނޫންކަން އަބަދުވެސް އެނގޭ. ގުރްއާނުގައި އޮތަސް ހުއްޖަތެއްނޫންކަމަށް ބުނާމީހަކު ލަތުވެތިކަމެއްނުހުންނާނެ. މާތްﷲ ށް ގޮންޖަހާމީހަކު އަގަލު ހުންނާނެވަރު ވިސްނާލަބަލަ.\nMarch 30, 2012 at 6:31 am\tއަޅުގަނޑު މައުމޫނު ވަރަށް ރަގަޅަށް ދަންނަނަމު. އޭނާ އަޅުގަނޑަށް އެގުނީ ސައުތުހުވަދޫ އަހުމަދު ދީދީ ގެ ފަރާތުން. ކުރިން މިދެންނެވި ސައުތުހުވަދޫ އަހުމަދު ދީދީ އަކީ މައުމޫނަށް ވަފާތެރިއެއް. އެހެނަސް މައުމޫނުގެ ޅިޔަނު އިލްޔާސް އިބްރާހިމް ވެރިކަމަށް އަންނަން މަސައްކަތް ކުރި ކުރުމުމުގައި މި ދެންނެވި ައހުމަދު ދީދީ އަށް މައުމޫނުގެ ވެރިކަން ނިމުމަކަށް ގެންނަން ފެނި، އިލްޔާސް އިބްރާހިމަށް ވެރިކަން ހޯދުމަށް ފޫގަޅާލާއިގެން ނިކުތް. މީގެ ސިއްރަކީ ހަމަ މައުމޫނުގެ އަނިޔާވެރިކަމާއި، އޭނަގެ ނުބައި ނުލަފާކަން ކަމަށް އަޅުގާތު އަހުމަދު ދީދީ ބުނި. އަހުމަދު ދީދީ އަޅުގަނޑު ގާތު މިވާހަކަތަށް ދެއްކުމުން އަޅުގަނޑު ވެސް ވަރަށްކާއިރިން މިކަންކަން ބެލިން. ހަމަ އެއީތެދު. މިކަމަށް މައުމޫނުގެ ޅިޔަނު އިލްޔާސް އިބްރާހިމް ހެކޮވާނެ. އިލްޔާސް އަކީ ތެދުވެރި ވަފާތެރިއަކަށް ވެއްޖިއްޔާ އޭނަ މިކަމަށް އިންކާރެއް ނުކުރާނެ. ދެން ރައީސް ނަޝީދުގެ ވެރިކަމުގައި އަޅުގަނޑާއި، އަޅުގަނޑުގެ އަންހެނުން އެރުގެ ނައިބު ރައީސްއާއި ހިލާލީ ގެއިން ބައްދަލުކުރީިން. މިބައްދަލުކުރުމަކީ ވަރަށް އަނިޔާވެރި ގޮތަކަށް ހިގި މަރުގެ މައްސަލައަކާއި ގުޅިގެން ކުރި ބައްދަލުކުރުމެއް. އެދުވަހު ވަހީދުގެ ވާހަކަ ހުރީ އަޅުގަނޑުމެން ވަހީދު އާއި ބައްދަލުކުރި ކަމަކާއި ގުޅޭ ގޮތަކައްނޫން. އެވަގުތުކޮޅުގައި ދެކެވުނު މައިގަނޑު ވާހަކައިގެ އަސާސަކީ ރައީސް ނަޝީދު ގެ ކަންކަން ގޯސްވުމުގެސަބަބުން މިވެނިކަމެއް މިހެނޭ އެހެނޭ. ކޮންމެއަކަސް އަޅުގަނޑުމެންގެ ވާހަކައަކަށް މާކަބޮޑު ކުރިއެރުމެއް ނުލިބި އަޅުގަނޑުމެން ހިލާލީގެއިން ނިކުތީ. ނިކުތުމާއިއެކު އަޅުގަނޑުގެ އަންހެނުން ގާތު އަޅުގަނޑު ބުނިން ވަހީދު އަކީ ޤައުމަށް ވަފާތެރިއެއްނޫނޭ. ވަހީދު މިވެރިކަން ނިގުޅާއިގަންނަން ނުވަތަ ފިރުކައި ގަންނަން އިދިކޮޅު ފަރާތް ތަކަކާއި އެކު ނުބައި ރޭވުންގަނޑެއް އެބަރާވައޭ. މިއަދު މިއޮތީ އެތަން ހަމަ އެގޮތަށް ފެންނަން. ވީމާ އަޅުގަނޑު ބުނެލަން ބޭނުން ވާވާހަކައަކީ ރައީސް ނަޝީދު ވެރިކަން ވައޮޓާލުމާއި ބެހޭގޮތުން އިޚްލާސް ތެރިޔަކު މިލިޔުނު ލިޔުމުގައި އެވަނީ ތެދޭ. މައުމޫނު އާއި ވަހީދު އާއި އަދި މިދެމީހުންގެ އައުވާނުންނަކީވެސް ވަރަށް ޖާހިލު، ދުންޔަވީ އެދުމުން ފުރިފައި ތިބިބައެއް. މި މީހުން ވެރިކަމުގެ ޖާހަތައްޓަކައި ރައްޔިތުން ފަސްދާނުލާކަށްވެސް ފަހަތަކަށް ނުޖެހޭނެ. މީގެކުރިންވެސް ވަނީ ސިއްރިޔާތުގައި މިގޮތަށް މިކަން ކޮށްފައި. ޖަލުގަޔާއި އެތަން މިތަނުގައި. އަޅުގަނޑާއި ސައުތު ހުވަދޫ އަހުމަދު ދީދީ ވެސް ޖަލުގައި އުޅެނިކޮށް ޖަލުގައި މީހަކުހަަމަ ސިފައިން ލައްވާ މަރުވާފައިވޭ. ނިންމާލަމުން ބުނެލަންއޮތީ ތިކަން ތިވަރަށްވެސް ހާމަކޮއްދިނީތީ ތިބޭފުޅާއަށް ޝުކުރު ދަންނަވައި، ތިބޭފުޅާއަށް ތިވަރުގެ ހިތްވަރަކާއި، ލަޔާގަތަކާއި، ތެދުވެރިކަން ދެއްކެވި ކަމަށްޓަކައި ﷲ ގެ ހަޒްރަތަށް ޝުކުރު ކުރާހާލު ، ނިވާކަމުގެތެރެއިން ނިކުންނަވައި ފާޅުކަންބޮޑުކޮށް މި ބަގާވާތް ތިބޭފުޅާއަށް އެގިހުރިމިންވަރަކުން ކިޔުއްވައި ދެއްވަވާށޭ. ޔާ ﷲ ތިބޭފުޅާއަށް ހެޔޮވިސްނުން ދެއްވި ފަދައިން ތިބޭފުޅާއަށް އިތުރު ހިތްވަރެއް ދެއްވައި، ނުބައި ނުލަފާ ފިތުނަވެރިންނާއި، އަނިޔާވެރިންގެ ކިބައިން މިޤައުމާއި އަޅަމެން ސަލާމަތް ކުރައްވާށި. އާމީން\nMarch 30, 2012 at 7:56 am\tއަޅުގަނޑު ވަރަށް ހިތާމަކުރަން އަޅުގަނޑު ގެ ކޮމެންޓްތައް ހަވީރުގަޔާއި ސަންގަ ނުޖަހާތީ. އަޅުގަނޑު ގަބޫލުކުރަނީ ހަގީގަތަށް ލިޔާތީވެ އޮޅުވާލަން ކުރާ މަސައްކަތަށް ހިޔަނި އެޅިދާނެތީ އަޕްލޯޑު ނުކުރަނީހެން. އެމީހުން އަޅުގަނޑުގެ ކޮމެންޓް އަޕްލޯޑް ނުކުރާތީ މީގަ ލިޔަން މިޖެހުނީ. އެހެނަސް އަދި އަޕްލޯޑް ވާގޮތެއްނުވޭ. އަޅުގަނޑު ލިޔަނީ އަޅުގަނޑަށް އެގިފަ ހުންނަ ހަގީގީ ވާހަކަ. އަޅުގަނޑުގެ ކޮމެންޓް ތަކަކަށް ތިބޭފުޅުން ޒިންމާވާކަށްނުޖެހޭނެ. އެހއންހީފުޅުވާނަމަ އެއީ ކުންހީއެއް. އާދޭހާއިއެކީ މި ނަންގަންނަނީ އަޅުގަނޑުގެ ވާހަކަތައްވެސް ރައްޔިތުންނަށް އިއްވާލަދީ\nMarch 30, 2012 at 8:07 am\tމި މައުމޫނޭ ކިޔާ އެތި މި ޤައުމުން ފޮނުވާލެވުނީމަ ނޫނީ މި ޤައުމު ރަގަޅެއް ނުވާނެ! ދީނޭ ކިޔާފަ އަގަ ހުޅުވަން ކެރޭބާ މި ބުނާ އަދާލަތު ޕާޓީ ގަޑަށްވެސް…މި އާޓިކަލް ކިޔާލާފަ ހާދަހާ ވާ ފޫއްސެއް ވެއްޖެ މި ހުރިހާ މީޙުން ދެކެ ވަކިން\nMarch 30, 2012 at 10:52 am\tކުރާނެކަމެއްނެތް ދެން… ވެރިކަން ވެއްޓި މުލީއާގެއިން ހިމާޔަތް ހޯދި މީހުންނާ އަންނި ސަރުކާރުން ބޮނޑިބޮނޑިއަށް ފައިސާ ލިބުން މީހުން މިއަދު މަގުމަތިވެއްޖެ..، ދެން ކެއްނުވެގެން މޮޔައިން ކުރާކަންތަށް ކޮށްލަކޮށްލާ ތިބޭ..، ކެއްސަކެއްސާ ތިބޭ ދެން.. ލަލަލާ… ަނަންނި Reply\nMarch 30, 2012 at 1:08 pm\tހިތަމަޔަކީ މިބާޣީންތަކަށް މިނޫން ދުވަހެއް އަންނާނެ ކަން ނޭނގުނީތީ…. ތިތިބީ ވެރިކަމާ ހެދި މޮޔަވެފަ ………\nMarch 30, 2012 at 2:59 pm\tވެރިކަމާ ހެދިގެން ބޫތުކައިގެން އުޅެނީ ކާކުކަން މިއެނގެނީނު ރެއާދުވާލު މަގުމަތީގައި ހޫރެނީ ކާކުކަން މީހުންނަށް އެބަފެނޭނުކެނެރީގެ އަންނި އަކަށް ދެން ނުލިބޭނެ ވެރިކަމެއް.ތިހެން ރޭރު ވެފަ ހުންނަންޖެހޭނީ……\nMarch 30, 2012 at 5:39 pm\tމި ކިޔައި ދިން މީހާއައް ހަމަ އައްސަރި ބަހާ އި ސާބަސް މީކީ މާކަބޮޑު އެއްޗެއް އެގޭމީހެއް ނޫން ދޯ؟ ޔާހަންބަރާސް Reply\nMarch 30, 2012 at 6:13 pm\tދަރީންނޭވޭ ދެރަނުވާތި، މިނުބައި ނުލަފާ ޖައްބާރުން ވެރިކަމުން ވެއްޓޭނެ، ކެނެރީގޭ ނަސީދު އަކީ ތިޔަކަހަލަ މަކަރުވެރި ލުއްޗާއިންނެއްނޫން. ކޮމަންޓް ކުރާތި ފިސާރި ކެރިގެން، ބާޣީންނަށް ޙަގީގަތް ފަޅާ އަރަން ފެށުމުން ކެތްނުވީ،ބަލަން ތިބޭތި ވެރިކަން ވެއްޓޭ ތަން. އިރާދަކުރެއްވިއްޔާ ލަހެއްނުވާނެ.\nMarch 30, 2012 at 6:25 pm\tވެރިކަމާހެދި ބޫތުކައިފާތިބީ ކޮންބައެއް ކާންމިއަދު ދިވެހި ރައްޔިތުން ނައްއެގޭނެ އަމިއްލައައް ވެރިކަމުން އިސްތިއު ފާދީފައި ބަދޑިޖައްސައި ގެންނޭކިޔާފަ ކިތަންމެ ދޮގެއްހެގިޔަސް މިއަދުދިވެހިރައްޔިތުންއެކަން ގަބޫލެއް ނުކުރާނެ އެމް.ޑީ.ޕީ ބައިގަޑަކައް އަދިވެސް ނުވިސްނޭނެ އެހެން ނެއްނުވާނީ ވަގުތުކޮޅުވެސް ބޭނުންދޯ………………………….\nMarch 31, 2012 at 7:22 am\tލޯމެތިން ފެނުނު މަންޒަރު މިކަމަާށް ހެކިދޭ\nސިފައިންގެ މީހެއް Reply\nMarch 31, 2012 at 3:37 pm\tމިއީ ކޫއެއްކަމަށް ހެކިބަސް ދޭންޖެހޭދުވަހުން ހެކިބަސް ދޭނެ ސިފައިން މަދެއްނޫން މިވަގުތުމަޑުން ތިއްބަސް މިއަނިޔާވެރިކަމެއް އަދި މިވެރިކަމެއް އަޅުގަނޑު އަދި އަޅުގަނޑު ކަހަލަ ކިތަންމެ ސިފައިންގެ މީހެއް ގަބޫލެއް ނުކުރޭ ވަގުތު ޖެހުނީމަ އަހަރުމެން ފެންނާނެ. މީ ވަކި ޕާޓީއެއްގެ ފިކުރެއްނޫން ޤައުމުގެ ކުރިމަގަށް ވަރަށް މުހިންމުކަމެއް\nApril 1, 2012 at 9:41 am\tމާޝާﷲ މިބަަައިމީހުނައް މިކަމުގެ ނުބަައިކަން މިދުނިޔެމަތީ ދައްކަވާށި،، ޢާމިން ،،،،،، އަމިއްލަ އެދުމުން ފޯވެފަ ތިބި ބައެ އް މީ،،، ހެޔޮނުވާނެ ﷲށް ބިރުވެތިވޭ،،\nApril 1, 2012 at 11:31 am\tމާކުރީވެސް އަޅުގަނޑަށް ހީވަމުންއައީ މިފަދަކަމެއް މޫނުބޭ ކޮށްފާނޭ! ނަމަވެސް ރައީސް ނަޝީދު އެއީ މާހިތްތިރި ބޭފުޅެއްވިއްޔާ! ވީމާ ވީގޮތްމީ!\nApril 1, 2012 at 3:13 pm\tތިޔައީ ހުސްފޭކު ވާހަކަ ދޮގުވާހަކަ ދެއްކިޔަސް ތިވަރުބޮޑުދޯ\nތިވާހަކަ ކަބޫލް ކުރާނީ ބޯގަމާރު މީހުން ރީދޫހުން ޖެހިފާތިބިމީހުން ދިވެހިން ތިހާބޯގަމާރެން ނޫ\nApril 1, 2012 at 3:50 pm\tފޭކް\nApril 1, 2012 at 4:18 pm\tމައުމޫނު ދެކެ ހަމަބިރުގަންނަނީދޯ\nApril 1, 2012 at 8:07 pm\tޕީޕީއެމްގެ ޕާލިމެންޓްރީ މެމްބަރަކަށް ނުކެރޭނެ ދެން އެޕާޓީން ވަކިވާކަށް ކޮންމެ މީހަކު ވަކިވިޔަސް އަހަރެމެން ބަލާނީ އެމީހަކީ މިމީހާކަށް! ފުރާނަ ބޭނުމިއްޔާ ޖެހޭނީ ހުންނަން! މޮޑެކްސް Reply\nApril 19, 2012 at 6:45 pm\tބާަަްޤީ ހުރިހާ މީހުން ކަރުދަންމަޅިޖަައްސާ މަރާލާ…..!!އޭރުން މިރާއްޖެ ހަމަޔަކަށް އެޅާނެ އިރާދަކުރެއްވިއްޔާ….!!!\nApril 19, 2012 at 6:48 pm\tބާަަްޤީ ހުރިހާ މީހުން ކަރުދަންމަޅިޖަައްސާ މަރާލާ…..!!އޭރުން މިރާއްޖެ ހަމަޔަކަށް އެޅާނެ އިރާދަކުރެއްވިއްޔާ….!!!\nApril 22, 2012 at 7:24 am\tއިރާދަކުރެއްވިއްޔާ އަދި ނަޝީދު ވެރިކަން ކުރާނެ ތީ ހިތްވަރުގަދަ ބަތަލެއް\nApril 28, 2012 at 4:32 pm\tމިވާހަކަ ތަކަކީ ކޮންމެ މީހަކު ލިޔުނު ވާހަކަ ތަކެއް ކަމައް ވިޔަސް ހަވަނަ ދުވަހުގެ ރޭ އާޓިފިޝަލް ބީޗުން ހަމަނުޖެހުން ހިނގަންފެށި ހިސާބުން އެއިރުގެ އިދިކޮޅު އެންމެ ވަރުގަދަ އެންމެ އަރިސް މީހަކާ އެކީ އެރޭގެ ވ ދަންވަރާ ހަމައައް އުޅެ ކޮންމެވެސް ވަރެއްގެ ކަންތައް ތަކެއް އަމިއްލަ އައްއިހުސާސް ކުރެވުނު މީހެއްގެ ހަސިއްޔަތުން ބުނެލަން ބޭނުމީ މިކަމުގައި ވ ބޮޑު ރޭވުން ތަކެއް ހުރިކަމާ އެރޭވުންތައް އެޜޭ އެމީހުނައް ކާމިޔާބު ވާނެކަމުގެ ފެހި ސިގުނަލް ލިބުނީ ފުލުހުންގެ ފަރާތުން ފުރަތަމަ އެމީހުންނައް އެހީތެރިކަން ލިބުމާ ހިސާބުން. ނަމަވެސް ސިފައިންގެ ތެރެއިން އެއިރު މާބޮޑުކާމިޔާބެއް ނުލިބޭހެން ހީވަނީ. އެހެން ހީވާގޮތަކީ އަޅުގަނޑު ކުރެން ރަހުމަތް ތެރިޔާ ސުވާލު ކުރޭ ކިހިނެއްބާއޭ ވާނީ. މިހެން ގޮސް އެރޭ ވީޓީވީ އައް ހަމަޅާ ދިންކަން އެނގުމުން އެތަނައް ދާން ޖެހުނު އެތަނަށް ގޮސް އުޅުމުގެ ތެރޭ އަޅުގަނޑައް އަޑުއިވުން ރަހުމަތްތެރިޔާ އައް އައި ފޯނު ކޯލަކައް ފަހު އަޅުގަނޑު ކައިރީ ބުނި އަޑު ސިފައިންގެ ތެރޭން ދެން ބޭނުން ތިންބޮޑުމީހެކޭ މިހާރު’ އެކަން ކުރުމައް ކޮންމެ ކަމެއް ކޮއްގެންވެސް “ލާރިދީގެންވިޔަސް” ކުރާނެކަމައް ރަހުމަތް ތެރިޔާގެ ވެރިމީހާބުނި ކަމައް. އަދި އެރޭ ގެއައް އައީ ވ ލަސްވީފަހުން އަންނަމުން ބުނި މިކަން މިނިމުނީއޭ ފަތިހު ވާގޮތްބަލަންށޭ ދެން ނިކުންނާނީ. މިކަމުން ވިސްނުނީ އެމީހުންގެ ޕުލޭނެއް އޮތްކަން އަދި ޔަގީން ވީމަކަން އެގޮތައް ބުނީ. މިހާރު ރަހުމަތް ތެރިޔާ އަކީ މިސަރުކާރުގެ މިނިސްޓަރ އެއް. އަދި އެޕާޓީއެއްގެ ކައުންސިލް މެމްބަރެއް. މިގޮތުން ވ ޔަގީން ކުރެވޭ މި އާޓިކަލް ގައި ވ ބޮޑު ހަޤީގަތެއް ވާކަން. އަދި އަމިއްލަ ވިސްނުމުން ވިސްނާލިޔަސް އެނގޭ އިނސާފުން އެއްޗެއް ބުނާނަމަ ހިނގާ ދިޔަ ކަންތައް ތަކާ ފެނުނު މަންޒަރު ތަކާ ހިންގި އަމަލުތަކުންވެސް މިކަމުގައި ވ ބޮޑު ގޯސް ކަންތައް ތަކެއް އެބަހުރިކަން. ފެންނަން ހުރި ހަޤީގަތާ އިންކާރު ކުރާތީ ވަކިން ބޮޑައް މިކަން ސާބިތުވޭ. ެެަަަައެސްޕީ Reply\nApril 28, 2012 at 5:07 pm\tނަޝީދު ވެއްޓުނަސް އޯކޭ ދެރައީ ބަގާވާތްކުރީމަ\nApril 29, 2012 at 3:03 am\tޕީ.ޕީ.އެމް ގެ މަޖިލީސް މެންބަރެކޭ ކިޔައިގެން ވާހަކަލިޔާއިރު އެމީހެއްގެ ނަންހާމަކުރަން ނުކެރޭކަމީ މިވާހަކައިގެ އެއްވެސް ހަގީގަތެއް ނެތްކާން ހާމަވާކަމެއްކަމައް ވެދާނެ ތިމާމެން އެހެންމީ ހުންގެ މަގުބޫލުކަން އިތުރުކުރާން ލިޔެފައި ވާހަކައެއްކަމައް ވެސްވެދާނެ\nApril 29, 2012 at 2:17 pm\tމުހިންމު ވެގެން މިއުޅެނީކީ މި އާރޓިކަލް ލިޔުނު މީހެއްނޫން. މިއާރޓިކަލް ގައި ލޮލަށް ފެނުނު އަދިވެސް ލޮލައް ފެންނަން ހުރި ހަޤީގަތްތަކެއް މިއާރޓިކަލް ގައި ލިޔެފައި އެބަހުރި. މުހިންމުވެގެން މިއުޅެނީ މިއާރޓިކަލްގައި ލިޔެފިއިވާ ސާބިތުވެފައި ހުރި ހަޤީގީ ވާހަކަތައް. އެސްޕީ Reply\nMay 1, 2012 at 11:24 am\tމި އާޓިކަލް ލިއުނުކަމަށް ބެލެވެނީ އެމްޑީޕީ ގެ މީހެއް ކަމަށް އެކަމް މިފެނ’ނަ މަންޒަރުތަކައް ބަލާއިރު ގަބޫލް ކުރެވޭ އެވާހަކަތައް؛\nMay 1, 2012 at 11:19 am\tނަޝީދު ދީންކުރިއަރުވަން މަސައްކަތްނުކުރާތީ އެރުވި ދެވެރިން ދީނައްފުރައްސާރަކުރާ މަންޒަރު މިފެންނަނީ ކޮބަަ އަދާލަތު ސޭކުންތަށް ފިލީދޯ ޙަބީބާ Reply\nMay 16, 2012 at 8:43 pm\tމައްސަލައެއްނެތް…..އެމްޑިޕީ މީހަކަށްވިޔަސް ޕީޕީއެމްގެ މީހަކަށްވިޔަސް، ލޮލުންބެލި މަންޒަރުތަކާ ވަރަށްގުޅޭ ޙަޤީޤީ ވާހަކައެއް……ތިޔަމުޖްރިމުންބަލިކުރައްވާ ޙައްޤު ހާމަވެގެންދާނެ ދުވަހަކަށް އިންތިޒާރު ކުރަން…\nMay 16, 2012 at 9:21 pm\tމައްސަލައެއްނެތް…..އެމްޑިޕީ މީހަކަށްވިޔަސް ޕީޕީއެމްގެ މީހަކަށްވިޔަސް، ލޮލުންބެލި މަންޒަރުތަކާ ވަރަށްގުޅޭ ޙަޤީޤީ ވާހަކައެއް……ތިޔަމުޖްރިމުންބަލިކުރައްވާ ޙައްޤު ހާމަވެގެންދާނެ ދުވަހަކަށް އިންތިޒާރު ކުރަން…\nހަބީބާގެ ރަގީބާ Reply\nMay 16, 2012 at 9:39 pm\tކޮންމެ މީހެއް ލިޔުނު އެއްޗަކަށްވިޔަސް ބަގާވަތުގެ އެތެރޭގެ މަޢުލޫމާތު ވަރަށް ރަނގަޅަށް އެނގޭ ކަން ކަށަވަރު ކޮށްދީފާނަން. އަހަންނަށްވެސް އެނގޭ އެރޭ ޖުމްހޫރީ މައިދާނަށް އެއްވެފައި ތިބި ބައާވަތުގައި ބައިވެރިވި ފުލުހުންނަށް ކާންދިނީ ޕަރަޑައިސްއިން ގެނައި ޕަތް ޕާރުސަލުކަން. އަހަންނަށް އިނގޭ އެރޭ މައުމޫނާއި އުމަރު ނަސީރާއި ޔާމީނާއި ވަރަށް ބޮޑަށް ގުޅިފައި ހުރިކަން. އަހަންނަށް އިނގޭ އެރޭ ފުލުހުންނާއި ސިފައިން ސަރުކާރާއި ދެކޮޅަށް ތެދުކުރުމަށް ދަބަރު ޓީވީއާއި ވަޅޯ ޓީވީން ހިތްވަރު ކެނޑިނޭޅި ދެމުން ދިޔަކަން. އެހެންވީމަ މިބުނަނީ ތި ލިޔުނީ ހަމަ ކަން އެނގޭ މީހެކޭ! އަދި ހަމަ އެންމެ އެކަށީގެންވަނީވެސް ޕީޕީއެމްގެ މަޖުލިސް މެމްބަރެއް ނޫނީ އެފެންވަރުގެ އިސް މީހެއްކަން. އަސްލު ބާޣީން ވަރަށް ބިރުގަންނާނެ މި ލިޔުންދެކެ!\nMay 17, 2012 at 12:10 am\tމުޅިންވެސް ތެދުކަމަށް ގަބޫލު ކުރެވޭ. އިތުރު ހެއްކެއް ބޭނުމެއް ނުވޭ\nMay 17, 2012 at 4:31 am\tހާދަދެރައޭ….! ހާދަދެރައޭ…!\nMay 17, 2012 at 4:39 am\tމީ ހާދަދެރަކޮށް ހިގާފައިވާ ކަމެކޭ ސިފައިންނަ ފުލުހުން ދުނިޔެކުރިމަތީ ރާއްޖޭގެ އަގު ނަގަލައިފި….\nދާންދޫ ދާއިރާ 17-05-2012 Reply\nMay 17, 2012 at 5:58 am\tވެތިކަމުން ކިހިނެއްތަ ދުރަށްދެވޭނީ ހިންއެދޭ ދުނިޔޭގެ ހުރިހާއުފަލަކީ އެއްޔޭ އެއަށް އަހަރެންއެދޭ…\nMay 17, 2012 at 11:20 am\tއަސްލު މި އާރޓިކަލްގައި ލިޔެފައިވާ ހުރިހާ ކަމެއް އެދުވަހުގައި އަޅުގަނޑުމެންނަށް ވަނީ ފެނިފަ. މި ބަޣާވާތުގެ އަހުލުވެރިންނަށް އިންސާފްވެރި ޙުކުމެއް ކުރަންދެން މިކަންތައް ހުއްޓުވުމަށްޓަކައި އަޅުގަނޑުމެން މަސައްކަތް ކުރާނަން. އިރާދަ ކުރެއްވިއްޔާ ހުރިހާ ބާޤީންގެ ކިބައިން މިޤައުމު ސަލާމަތްވާނެ. އިސްލާމްދީނުގައި ޚަރާމް ކުރެވިގެންވާ ބަޤާވާތް ކުރުމުގައި ބައިވެރިވި ހުރިހާ މީހުންނަށް އެކަމުގެ ހައްޤު އަދަބު ލިބޭނެ.\nJune 23, 2012 at 6:54 pm\tކޮންމެގޮތެއްވިއަސް މީ ބަގާވަތެއްކަން ކަށަވަރު ، މިބައިގަނޑުގެ ނިމުން ވަރަށް ހިތިކަން ދަންނަންޖެހޭނެ ! ރައްޔިތުންގެ ވެރިކަމެއް ގާއިމްނުކޮށް ލާހިކެއްނޫން ތިބޭކަށް ، އިނތިހާބުވެސްޖުހޭނީ މިއަހަރު ބާއްވަން !\nJune 7, 2012 at 6:20 am\tމާގިނަ ކަންތައްތަކެއް ކުރާނެ ކަމެންނެތް އެމްޑީޕީގެ ހުރިހާމީހުން ދާގޮތައް ގޮސް އެމީހަކައް ކުރެވުނު ކަމެއް ކޮއްލަންވީ އޭރުން މިގައުމައް ހެޔޮކަމެއް ކޮއްދެވުނު ކަމައްވާނެ މުސްތަޤުބަލައްޓަކައި މިޤައުމުގެ ލާބަޔާއި މަންފާއައްޓަކައި އޭ ޤައުމުގެ ދަރިންނޭ މަޑުންތިޔަތިބީ ކީއްވެފާތަ މިޤައުމުގައި އެއްސްތަކުރަކު ނެތީތަ.//\nMay 31, 2012 at 6:20 am\tފުލުހުންގެ ތެރޭގައި ރައީސް ނަޝިދުގެ ސަރުކާރު އައި ހިސާބުން ފުލުހުން ދިޔައީ ފާޅުގައި ރައީސް ރަޝީދަށް ވަރަށް ހަޑިކޮށް މުއާތަބްކޮށް ފުލުހުން ފުލުހުންގެ ތެރޭގައިވެސް އެއްޗެހި ގޮވަމުން. ރައީސް ނަޝީދުއާއި އެއްކޮޅަށް ރަގަޅު ބައެއް ބުންޏަސް ފުލުހުންގެ ތެރޭގައި ތިބޭ އެއިރު ސަރުކާރު ގަބޫލްނުކުރާ ފުލުހުން އެހެން ފުލުސް މީހާ ގެ އެތިކަލް މައްސަލަ އެއް އުޅޭކިޔާފައި އޭނާ ޑިޕާޓްމަންޓުން ބޭރުކުރެވެންޏާ ބޭރުވެސް ކޮށްފައި އެބަހުރި އަބަދުވެސް ފުލުހުންތެރޭގައި ތިބޭ މީހުން ކިޔަން ޖެހޭނީ ގަންޖާ ބޯ ސަކަރާތޭ އެއިރުން ފުލުހުންނަށް އެއިރު ޕްރޮމޯޝަން ވެސް އެމީހަކަށް ލިބިފައި އެބަހުރި ރައީސް ނަޝީދު ސަރުކާރުގައި ފުލުހުންގެ ތެރޭގައި މަގާމުގެ ކުރިއެރުން ދީފައިވަނީ ސަރުކާރަށް ފާޅުގައި އެއްޗެހި ގޮވާ ފުލުހުންނަށް އެކަން މިހާރުވެސް ސާބިތުކޮށް ދޭނަށް . އެމީހުން ފުލުހުންގެ ތެރޭގައި ރައީސްނަޝީދުގެ ސަރުކާރު ވައްޓާލުމަށް ފުރަތަމަ ނިކުތީ އެސް.އޯސީ ގެ ފުލުހުން އެމީހުންނަކީ މަޢުމޫން ބުނާގޮތަށް ކަންތަށް ކުރާ ބައެއް . އެކަން އެގޭނެ މައުމޫން އަލިވާގެއިން ޕޮލިސް އަށް ގެންދިޔަ އިރު މިގޮޅާފޯސް މީހުން ދިޔައީ މައުމޫން އިން ކާރު މަތީގައި އަތްއަޅާގެން ހިމާޔަތް ދީގެން ޖާނުން ގުރުބާންވާނެމޭ މަޢުމޫނަށް ޓަކައި އެއިރުވެސް ރައީސް ނަޝީދުއަށް މިވެރިންގެ ކަންތަށް ހުރިގޮތް ނޭގޭތީ ދެރަވީމެވެ. މަތީ ފުލުހުންގެ އޮފިޝަރުންނަށް ޑަބަލް ޕްރޮމޯޝަން ދީފައިވަނީވެސް ސީދާ މައުމޫންނަށް ހެޔޮހެދޭ އަންނިއަށް ނޫނެކޭ ބުނާ ފުލުހުންނަށް . މިކަން ރަގަޅަށް އެގޭތީ މިބުނަނީ މަށަކީ ރައީސް ނަޝީދުގެ ވެރިކަން ވެއްޓުމުން ސީދާ ނޫނެކޭ ބުނި ފުލުހެއް.\nMay 27, 2012 at 9:45 am\tއަބްދުވެސް ﷲ ނަސްރުދެއްވަނީ ހައްޤަށް މީ ދޮގެއްކަމަށް ނިންމާ ކޮންމެ ރައްޔިތަކީ ޣައިރު މުސްލިމެއް ލާދީނީ މީހެއް އެދުވަހު ނަސްރު ލިބުނު މީހުންނަކީ ﷲ ގެ ހަޟަރަތުގައި ރުއްސަވާފައި ތިއްބެވި ބޭފުޅުން ކަމަށް ބެލެވޭ\nMay 22, 2012 at 9:27 am\tހަމަ ޙަގީގަތެއް އަޅުގަޑާކީވެސް ތިޔަ މަޝްވަރާގައި ތަންކޮޅެއް ކުރިން ބައިވެރިވި އަދި ތިޔަކަމާ ދެކޮޅަށް ހިޔަާލު ފާޅުކުރިއެކަކީމުއެވެ. މިހާރު އަޅުގަނޑުވެސް އަދި ތިޔަ ލ؛ިޔުން ލިއުއްވި ބޭފުޅާވެސް ތިޔަމީހުންނާ މިތިބީ ވަރަށްވެސް ދުރުގައެވެ. ﷲގެ ހަޒުރަތުން އަޅުގަޑުމެންނަށް ޝަޒާއެއްލިބުން މިންވަރު ނުކުރައްވާށިއެވެ. އަދި އިންސާފަށް މަސައްކަތްކުރާ ހުރިހާ ބޭފުޅުންނަށް އައްސަރިބަހާ ސާބަސް އަރިސްކުރަމެވެ.\nMay 22, 2012 at 8:19 am\tހަމަ ޙަގީގަތެއް އަޅުގަޑާކީވެސް ތިޔަ މަޝްވަރާގައި ތަންކޮޅެއް ކުރިން ބައިވެރިވި އަދި ތިޔަކަމާ ދެކޮޅަށް ހިޔަާލު ފާޅުކުރިއެކަކީމުއެވެ. މިހާރު އަޅުގަނޑުވެސް އަދި ތިޔަ ލ؛ިޔުން ލިއުއްވި ބޭފުޅާވެސް ތިޔަމީހުންނާ މިތިބީ ވަރަށްވެސް ދުރުގައެވެ. ﷲގެ ހަޒުރަތުން އަޅުގަޑުމެންނަށް ޝަޒާއެއްލިބުން މިންވަރު ނުކުރައްވާށިއެވެ. އަދި އިންސާފަށް މަސައްކަތްކުރާ ހުރިހާ ބޭފުޅުންނަށް އައްސަރިބަހާ ސާބަސް އަރިސްކުރަމެވެ.\nMay 19, 2012 at 1:09 pm\tމި ބަޤާވާތް ކުރި މީހުންނަކީ އެމީހުންގެ ވެރިކަމުގެ ދުވަސްވަރުގައި އަމިއލަ އާއިލާ އަށް ނޫނީ ރާއްޖެން ބޭރުން ކޯސް ނުދީ މަކަރާ ހީލަތް ހެދި މީހުން ރާއްޖެ ތެރެއަކީ އެ 30 އަހަރުގައި ހަމައެކަނީ 50 އހަރުން 1 ފަހަރު ވޯޓަށް މީހުންގެ މޫނުގައި ދަވާދު ލަމުން ދިޔަ މަޢުމޫނު އަށް މިހާރުވެސް އަދިވެސް ރައްޔަތުން އަޅު ގެރިންނަށް ހަދަން އުޅުނަސް ދެނެއް އެކަމެއް ނުވާނެ އަރާ ކޮންމެ ރަށަކުން މީހުނާ އނަހެނުން ހޯދުމަކީ އިލިޔާސް ގެ ކަމެއް އަދި އބަދުﷲ ހަމީދު އެއީ ފާފަަ ޖާޑި ކުކުޅު ކައިގެން ޅާފ ކުދިންނަށް މިކަންކަން އެގޭނެ ހަމަ އެއްމެނަށް އާއިލީ ވެރިކަން ކުރީ މިގޮތަށް މައުމޫނު\nAugust 8, 2012 at 3:13 am\tވެރިކަމާއި ބާރާއި މުދަލާއި ފައިސާއަކީ ﷲގެ މިލްކިއްޔާތެކެވެ. އިންސާނާއާއި ހަވާލުކުރެވޭ ވަރަށް ބޮޑު އަމާނާތެކެވެ. އުދަގުލާ ދުއްތުރާ ތަކުގެ ތެރެއިން ރައްޔިތުންނަށް ނަޝީދު މަސައްކަތްކޮށްދެއްވީ ހެޔޮހިތުން ލޯބިންކަން ކަށަވަރެވެ. ﷲ މޮޅަށް ބައްލަވާ ވޮޑިގަންނަވާނެކަން ކަށަވަރެވެ އިންސާފު ﷲ ތެދުވެރިންނަށް ދެއްވާނެ ކަމާމެދަކު ޝައްކެއްނެތެވެ ޤައުމުގެ ހެވާލާބައާއި ހަމައާއި އުސޫލު ނަގަހައްޓާ ދެމެހެއްޓުމަށް މަސައްކަތް ކުރަމުންދާ ހުރިހާ ދިވެހިރައްޔިތުންނަށް އައްސަރިބަހާއި ސާބަހެވެ ދީނުގެ ނަމުގައި ކަންކަން އޮޅުވާލި މީހުންނަށް ހުރި ހަލާކެއްގެ ބޮޑުކަމާއެވެ.\nAugust 11, 2012 at 2:20 pm\tއަންނީ ޔޫއާރ ދަ ބެސްޓް ………. ވީ ލަވް ޔޫ\nއައިޟަތު އާދަމް Reply\nAugust 18, 2012 at 1:13 pm\tމި މައުމޫން އަށް ދެރަގޮތެއްވެސް މެދުވެރިނުވާތީ ދެރައިީ\nAugust 28, 2012 at 11:23 am\tނުބައި މީހުން ނުބައި ކަންތަަައް ކުރަން ގިނަ ދުވަހު ދުނިޔޭގަ އުޅޭނެ..\nDecember 8, 2012 at 8:04 pm\tމީސްމީހުންގެނަމުގައި،ބޭނުންހާވާހަކައެއް،ލިޔަމުންތިޔަގެންދަނީ އަހަރެމެންގެބޮލައްޗިޕެއްޖަހާނަމޭހީކޮށްގެންކަމައްހެއްޔެވެ.ތިޔަޗިޕްޖެހޭނީ ހަމައެކަނި އުސްފަސްގަނޑުގައިތިބޭ(ހިނދުކޮޅު)އަންނަކުދިންގެބޮލަށެވެ.\nJanuary 9, 2013 at 12:02 am\tނިހާން ނަސީރުގެ ވާހަކަދޯތީ…މައްސަލައެއްނެތް..ކޮންމެވަގުތަކު ކުރިނަމަވެސް ރަންގަޅު ކަމެއް ތިޔަކުރީ…އުހުން..އިލްހާމް ކަމަށް ވެސް ވެދާނެދޯ..\nJanuary 22, 2013 at 11:57 pm\tތިޔަ ބުނާ ޕީޕީ.އެމް މެމްބަރ ހަމަތިހެން ބުނިތަ؟ ހާދަ ހީނުވެއޭ… އެހެން ނޫނަސް އެމް.ޑީ.ޕީ ގެ ގުންޑާތައް މޮޔަބޮލަށް އަރައިގެން ތެޅޭއިރު ދޮގުވާހަކަ ފެތުރުމަކީ ވަރަށް ގާތްކަމެއް. އަސްލު މިހެން ބުނަންޖެހުނީ ތި އެމް.ޑީ.ޕީ ގުންޑާއިންނަކަށް މިވީހާތަނަކު ތެދެއްހެދިފައި ނެތީމަ.\nމުއައްމަދު އިބްރާހިމް Reply\nJanuary 25, 2013 at 2:26 am\tއަދި ވެސް އެމް.ޑީޕީ ވެރިކަން ލިބިއްޖެޔާ އަދި ވެސް މިގޮތައް ބާލާނީ އައްނި ޓާޓާ\nJanuary 26, 2013 at 5:28 pm\tމި ލިޔުން ލިޔުއްވި ބޭފުޅާ މިހާރު މި ދުނިޔޭގައި ނެތް ކަމަށް ވަރަށް ބޮޑަށް ޤަބޫލް ކުރެވޭ!\nMarch 30, 2013 at 3:12 pm\ttiya haiwaanu Allah , Hippawaanee kon irakun baa ? Maumoon Haiwaan


Ronaldo Juventus ah loabi jehunee supporters ge sababun\nރޮނާލްޑޯ ޔުވެންޓަސްއަށް ލޯބި ޖެހުނީ ސަޕޯޓަރުންގެ ސަބަބުން\nރޮނާލްޑޯ ޔުވެންޓަސްއަށް ބަދަލުވެފައިވަނީ 112 މިލިއަން ޔޫރޯގެ އެއްބަސްވުމެއްގެ ދަށުން\nކ. މާލެ 22 އޯގަސްޓު 2018 | ބުދަ 19:32 4,157\nރޮނާލްޑޯ ޔުވެންޓަސްގެ ޖާޒީ ހިފަހައްޓާލައިގެން - ގެޓީ އިމޭޖާސް\nރެއާލް މެޑްރިޑް ދޫކޮށް ޔުވެންޓަސްއަށް ބަދަލުވާން ނިންމީ އެޓީމުގެ ސަޕޯޓަރުންގެ ސަބަބުން ކަމަށް ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ ބުނެފިއެވެ.\nމިދިޔަ ސީޒަނުގެ ޔުއެެފާ ޗެމްޕިއަންސް ލީގުގެ ކުއާޓާ ފައިނަލުގެ ފުރަތަމަ ލެގުގައި ޔުވެންޓަސް ކޮޅަށް ރޮނާލްޑޯ ޖެހި ލަނޑާއެކު ޔުވެންޓަސްގެ ސަޕޯޓަރުން ވެސް ވަނީ އޭނާއަށް ތައުރީފްކޮށް ސްޓޭންޑިން އޮވޭޝަންއެއް ދީފައެވެ.\nނޫސްވެރިންނާއި ވާހަކަ ދައްކަމުން ރޮނާލްޑޯ ބުނީ އެފަދަ ކުދިކުދި ކަންތައްތަކަކީ ބޮޑު ނިންމުންތައް ނިންމުމަށް އެހީތެރިވެދޭ ކަންކަން ކަމަށާއި އެދުވަހު ޔުވެންޓަސްގެ ސްޓޭޑިއަމްގައި ފެނިގެންދިޔަ މަންޒަރަކީ އެކްލަބަށް ބަދަލުވާން ވަރަށް ބޮޑު އެހީތެރިކަމެއް ކަމަށެވެ.\nއުމުރުން 33 އަހަރުގެ ރޮނާލްޑޯ އެމެޗުގައި ޖެހި ލަނޑު ވަނީ ޔުއެފާއިން ހޮވާ ސީޒަނުގެ އެންމެ މޮޅު މަގާމަށް ނޮމިނޭޓްވެފައެވެ. އޭނާ ބުނީ އެ ލަނޑަކީ އޭނާގެ ކެރިއަރުގައި ވެސް ޖެހި އެންމެ މޮޅު ލަނޑުތަކުގެ ތެރޭގައި ހިމެނޭ ލަނޑެއް ކަމަށާއި މީހުން އޭނާއަށް ތައުރީފްކޮށް ކޮޅަށް ތެދުވުމުން ވަރަށް އުފާވި ކަމަށެވެ. ޔުވެންޓަސްގެ ސަޕޯޓަރުން އެގޮތަށް ކަންކަން ކުރުމުން ހައިރާންވި ކަމަށާއި އެވަގުތު އެފަދަ ކަމެއް ހިނގާފާނެ ކަމަށް ގަބޫލުނުކުރެވޭ ކަމަށް ވެސް ރޮނާލްޑޯ ބުނެފައިވެއެވެ.\nރޮނާލްޑޯ ޔުވެންޓަސްއަށް ބަދަލުވެފައިވަނީ 112 މިލިއަން ޔޫރޯގެ އެއްބަސްވުމެއްގެ ދަށުން ހަތަރު އަހަރުގެ މުއްދަތަކަށެވެ. އޭނާއަކީ ޖެހިޖެހިގެން އަށްވަނަ ފަހަރަށް އިޓާލިއަން ސެރީއޭގެ ޗެމްޕިއަންކަން ހޯދައި ޔުއެފާ ޗެމްޕިއަންސް ލީގު ހޯދުމަށް ޔުވެންޓަސްއިން ގެނައި އެންމެ މުހިންމު ކުޅުންތެރިޔާއެވެ.


EC ge Naibu Raeesakah Habeeb | Jazeera\tއީސީގެ ނައިބު ރައީސަކަށް ހަބީބް - Jazeera\nއުމްނާ އިސްމާޢިލް January 25, 2021 32 views0\nހުސްވެފައިވާ އިލެކްޝަން ކޮމިޝަން (އީސީ)ގެ ނައިބު ރައީސް ކަމުގެ މަގާމަށް އެ ކޮމިޝަންގެ މެމްބަރު އިސްމާއިލް ހަބީބް މިއަދު އައްޔަނުކޮށްފިއެވެ.\nހަބީބް އީސީގެ ނައިބު ކަމަށް އައްޔަނުކޮށްފައިވަނީ މިއަދު ބޭއްވި ކޮމިޝަންގެ ޖަލްސާގައެވެ. ކުރިން ކޮމިޝަންގެ ނައިބުގެ މަގާމުގައި ހުންނެވީ އަހުމަދު އަކުރަމެވެ. އެ މަގާމު ހުސްވީ އަކްރަމް އިސްތިއުފާ ދެއްވުމާއި ގުޅިގެންނެވެ.\nއިލެކްޝަން ކޮމިޝަނުގެ ގާނޫނުގައި ބުނާގޮތުން މަގާމުން އިސްތިއުފާ ދެއްވުމާއި ގުޅިގެން ކޮމިޝަންގެ ރައީސް ކަމުގެ މަގާމް ނުވަތަ ނައިބު ރައީސް ކަމުގެ މަގާމް ހުސްވެއްޖެ ނަމަ މަގާމް ހުސްވާތާ 60 ދުވަހުގެ ތެރޭގައި އެ މަގާމަށް އަލުން މީހަކު އައްޔަނުކުރަންޖެހެއެވެ. އެ ކޮމިޝަންގެ ރައީސަކާއި، ނައިބު ރައީސަކު ޢައްޔަންކުރާނީ ކޮމިޝަނުގެ މެންބަރުންގެ ތެރެއިން، ކޮމިޝަނުގެ މެންބަރުންނެވެ.\nއީސީގެ މެމްބަރު ކަމުގެ ދެވަނަ ދައުރަކަށް ހަބީބް އައްޔަނުކުރައްވާފައިވަނީ 2019 ވަނަ އަހަރުގެ މާޗް މަހުގެ 13 ވަނަ ދުވަހުއެވެ. އޭނާ އަކީ މީގެކުރިން އީސީގެ މުވައްޒަފެއްގެ ގޮތުގައި ވެސް މަސައްކަތް ކުރެއްވި ބޭފުޅެކެވެ.


HDC ge dharani 14 billion Rufiyaa gai | Mihaaru\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިސަސް ކޮމިޓީގެ މެންބަރުން، ހައުސިން ޑެވެލޮޕްމަންޓް ކޯޕަރޭޝަންގެ ބޭފުޅުންނާ ބައްދަލުކުރައްވަނީ. --ފޮޓޯ: މަޖިލިސް\nއެޗްޑީސީގެ ދަރަނި 14 ބިލިއަން ރުފިޔާގައި\n08 ޖުލައި 2019 - 16:37 18 comments\nހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) ގެ ދަރަނި 14 ބިލިއަން ރުފިޔާ އަށް އަރާ ކަމަށް އެ ކުންފުނިން މިއަދު ބުނެފި އެވެ.\nރައްޔިތުން މަޖިލީހުގެ ސްޓޭޓް އޯންޑް އެންޓަޕްރައިސަސް ކޮމިޓީގައި، މެމްބަރުންގެ ސުވާލުތަކަށް ޖަވާބު ދެއްވަމުން އެޗްޑީސީގެ ޑެޕިއުޓީ މެނޭޖިން ޑިރެކްޓަރު އަހުމަދު އާތިފް ވިދާޅުވީ، އެ ކުންފުނީގެ ލޯން، 14 ބިލިއަން ރުފިޔާ އަށް އަރާއިރު އެއީ ސަރުކާރުން ހިންގާ އެކިއެކި މަޝްރޫތަކަށް ނެގި ފައިސާ ކަމަށެވެ. އޭގެ ތެރޭގައި ދެވަނަ ފިޔަވަހީގައި ހަދާ ފްލެޓްތައް ހިމެނޭ ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި ޗައިނާގެ ބެންކުތަކުން ނަގާފައިވާ ލޯނުގެ އަދަދު 9.9 ބިލިއަން ރުފިޔާ އަށް އަރަ އެވެ. އޭގެ ތެރޭގައު އައިސީބީސީން ނަގާފައިވާ 368 މިލިއަން ޑޮލަރާއި ޗައިނާ ޑިވެލޮޕްމެންޓް ބޭންކުން ނަގާފައިވާ 159 މިލިއަން ޑޮލަރު ހިމެނެ އެވެ. އޭގެ ތެރެއިން އައިސީބީސީން ލޯން ނަގާފައިވަނީ ލިންކް ރޯޑުގެ މަސައްކަތަށާއި 7،000 ހައުސިން ޔުނިޓްގެ މަޝްރޫ އަށެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިސަސް ކޮމިޓީގެ މެންބަރުން، ހައުސިން ޑެވެލޮޕްމަންޓް ކޯޕަރޭޝަންގެ ބޭފުޅުންނާ ބައްދަލުކުރައްވަނީ. - ފޮޓޯ: މަޖިލިސް\nއާތިފް ވިދާޅުވީ އެ ލޯންތަކަށް މިހާރު ފައިސާ ދައްކަމުން އަންނަނީ ދައުލަތުގެ ބަޖެޓުން ކަމަށެވެ. އެއީ 7،000 ފްލެޓް އާއި ލިންކް ރޯޑް ޕްރޮޖެކްޓަކީ މި ވަގުތު އެޗްޑީސީ އަށް އެއްވެސް ފައިސާއެއް ލިބޭ ޕްރޮޖެކްޓްތަކަށް ނުވާތީ ކަމަށް އޭނާ ވިދާޅުވި އެވެ.\nއާތިފް ވިދާޅުވިގޮތުގައި ހުޅުމާލޭން ބިން ވިއްކައިގެން ލިބުނު ފައިސާ ކުރީގެ ރައީސް އަބްދުﷲ ޔާމީން ސަރުކާރުގައި އޭރު ހަރަދުކޮށްފައި ވަނީ މުހިންމު ނޫން މަޝްރޫތަކަށް ކަމަށެވެ. އެގޮތުން ހުޅުމާލޭގައި ވޯޓާ ފައުންޓަންއެއް ހަދަން ދެ މިލިއަން ޑޮލަރު ހަރަދުކޮށްފައިވާއިރު ބޭނުން ނުކުރާ ޕާކިން ސިސްޓަމްތަކެއް ހަދާފައިވާ ކަމަށް އޭނާ ވިދާޅުވި އެވެ.\nރިސާޗެއް ހެދުމުގެ ނަމުގައި އެ ކުންފުނީގެ އިމާރާތެއް ބޭނުންކޮށްގެން ޕީޕީއެމަށް ކެމްޕެއިން ކޮށްފައިވާ ކަމަށްވެސް އޭނާ ވިދާޅުވި އެވެ. އެ ރިސާޗް ރިޕޯޓްތައް އަދިވެސް ނުލިބޭ ކަމަށްވެސް އާތިފް ވިދާޅުވި އެވެ.\nއެޗްޑީސީގެ މެނޭޖިން ޑިރެކްޓަރު ސުހެއިލް އަހުމަދު ވިދާޅުވީ ކުރީ ސަރުކާރުން 7،000 ހައުސިން ޔުނިޓް އަޅަން ފަށާފައި ވަނީ އެޗްޑީސީގައި ނެތް ފައިސާ ހޯދައިގެން ކަމަށާއި އެއީ އެ ކުންފުނި ހިންގާ އުސޫލުގެ ބޭރުން ކޮށްފައިވާ ކަމެއް ކަމަށެވެ.\nއެޗްޑީސީގެ މެންޑޭޓަކީ ހުޅުމާލޭގެ ބިން ވިޔަފާރީގެ އުސޫލުން ބޭނުންކޮށްގެން ކުންފުނި ހިންގުމެވެ.\nއާތިފް ވިދާޅުވީ އެ ކުންފުނީގެ މެންޑޭޓުން ބޭރުން ކުރަން ފަށާފައިވާ ކަންކަން ހުއްޓާލުމަށާއި ދަރަނި ދައްކާނެ ރަނގަޅު ނިޒާމެއް ގާއިމް ކުރުމުގެ މަސައްކަތް ކުރަމުން އަންނަ ކަމަށެވެ.\nއެ ކުންފުނީގެ އެސެޓް ވެލިއުއަކީ 31 ބިލިއަން ރުފިޔާ އެވެ. އެއީ ނޮންކަރަންޓް ވެލިއުގެ ގޮތުގައި 21 ބިލިއަން ރުފިޔާ އާއި ކަރަންޓް އެސެޓްސްގެ ގޮތުގައި 10 ބިލިއަން ރުފިޔާ އެވެ. ކަރަންޓް ލައިބިލިޓީ 9.8 ބިލިއަން ރުފިޔާ އަށް އަރާއިރު ނޮން ކަރަންޓް ލައިބިލިޓީ 2.8 ބިލިއަން ރުފިޔާއަށް އަރަ އެވެ.\nކެޕިޓަލް އިންޖެކްޓްގެ ގޮތުގައި ސަރުކާރުން އެޗްޑީސީ އަށް 81 މިލިއަން ރުފިޔާ މިހާތަނަށް ދީފައިވާއިރު ލޯންގެ ގޮތުގައި 315 މިލިއަން ރުފިޔާ ސަރުކާރުން އެ ކުންފުންޏަށް ދީފައިވެ އެވެ.\nއިތުރު ލިޔުންތައް ސަރުކާރު ރައްޔިތުންގެ މަޖިލިސް އެޗްޑީސީ ރާއްޖެ-ޗައިނާ ސަރުކާރު ލޯނު


Fonadhoo 14 Aharun Dhashuge Futsal League Champion Kan Shabnamee Holdings Ah - Vaguthu\nފޮނަދޫ 14 އަހަރުން ދަށުގެ ފުޓްސަލް ލީގު ޗެމްޕިއަންކަން ޝަބްނަމީ ހޯލްޑިންސްގްސްއަށް\nމުބާރާތުގެ ޗެމްޕިއަން ޝަބްނަމީ ހޯލްޑިންގްސް --- ފޮޓޯ/ އެކްސްވާޓައިޒް\nފޮނަދޫ ބަރާސިލް އެކުވެރި ރައްޔިތުންގެ ކްލަބު، ބައްރު ކްލަބުން ބޭއްވި 14 އަހަރުން ދަށުގެ ފުޓްސަލް ލީގުގެ ޗެމްޕިއަންކަން ޝަބްނަމީ ހޯލްޑިންގްސްއިން ހޯދައިފިއެވެ.\nމުބާރާތުގެ ޗެމްޕިއަންކަން ޝަބްނަމީ ހޯލްޑިންގްސްއިން ހޯދީ އިއްޔެ ކުޅުނު ފޯރިގަދަ ފައިނަލް މެޗުގައި ކުރިގަމް ޔޫތު ޓީމު ބަލިކޮށްގެންނެވެ.\nފައިނަލް މެޗުގެ ފުރިހަމަ ވަގުތު ހަމަވި އިރު، ނަތީޖާ އޮތީ 4-4އިން އެއްވަރުވެފައެވެ. މެޗުގެ ނަތީޖާ ނެރެން ޖެހުނީ ޕެނެލްޓީ ޖަހައިގެންނެވެ. ޝަބްނަމީ ހޯލްޑިންސްގްއިން ޕެނެލްޓީގައި މެޗު ކާމިޔާބުކުރީ 9-8 އިންނެވެ.\nއިއްޔެގެ މެޗު ފެށިގެން ވަރުގަދައަށް ކުޅެ، ޝަބްނަމީ ހޯލްޑިންގްސްއިން ތިން ގޯލްގެ ލީޑެއްވެސް ނެގިއެވެ. އެޓީމަށް ތިން ގޯލްވެސް ޖަހައިދިނީ އާހިލް އަލީއެވެ. ޝަބްނަމީ ހޯލްޑިންގްސްއިން ބޮޑު ލީޑެއްގައި އޮތް ނަމަވެސް، އެޓީމަށް ލީޑު ދެމެހެއްޓޭ ގޮތެއް ނުވިއެވެ.\nކުރިގަމު ޔޫތު ޓީމުން ވަނީ ފަހަތުން އަރާ ވަރުގަދަކޮށް، މެޗުގެ ނަތީޖާ ހަމަހަމަވެސް ކޮށްފައެވެ. އެޓީމަށް ފުރަތަމަ ތިން ގޯލްގެ ތެރެއިން ދެ ގޯލް ޖަހައިދިނީ ރަޔާންއެވެ. އަނެއް ގޯލް ނާއިމް ޖަހައިދިން އިރު، ޝަބްނަމީ ހޯލްޑިންގްސްގެ ހަތަރު ވަނަ ގޯލްވެސް ޖަހައިދިނީ އާހިލްއެވެ.\nފައިނަލް މެޗުގެ ކުޅުމުގެ ތެރެއިން --- ފޮޓޯ/ އެކްސްޥާޓައިޒް\nއާހިލްގެ ގޯލާއެކު ޝަބްނަމީ ހޯލްޑިންގްސްއިން ތަށްޓާ ގާތަށް ޖެހިލި ނަމަވެސް، ކުރިގަމު ޔޫތު ޓީމުގެ ޒަކުވާން ވަނީ ފަހުވަގުތު އެޓީމަށް އެއްވަރު ކޮށްދީފައެވެ.\nފައިނަލް މެޗަށްފަހު މުބާރާތުގެ ނިންމުމުގެ ރަސްމިއްޔާތު ކުރިއަށް ގެންގޮސްފައިވާ އިރު، އެންމެ މޮޅު ފަސް ކުޅުންތެރިންނަށްވެސް ވަނީ ޓްރޮފީ ހަވާލުކޮށްފައެވެ.\nމޮޅު ފަސް ކުޅުންތެރިން --- ފޮޓޯ/ އެކްސްވާޓައިޒް\nމުބާރާތުގެ އެންމެ މޮޅު ފަސް ކުޅުންތެރިންނަށް ހޮވުނީ ކުރިގަމް ޔޫތު ޓީމުގެ ރަޔާންއާއި ޒާއިންގެ އިތުރުން ޝަބްނަމީ ހޯލްޑިންގްސްގެ ގޯލްކީޕަރު ޝައުން ނާފިއު، އާހިލް އަދި ލިޓުލް ސްޓާސްގެ މުހައްމަދު ބިލާލެވެ. މުބާރާތުގެ އެންމެ ގިނަ ގޯލް ޖެހި ކުޅުންތެރިންނަށް ރަޔާންއާއި ޒާއިން ހޮވުނު އިރު، ފެއާޕްލޭ ޓީމަކީ ލިޓުލް ސްޓާސް އެފްސީއެވެ.\nބައްރު ކްލަބުގެ 14 އަހަރުން ދަށު ފުޓްސަލް ލީގަކީ ފޮނުދުއަށް ހުޅުވާލައިގެން ކުރިއަށް ގެންދާ މުބާރާތެކެވެ. މިއަހަރުގެ މުބާރާތް ޝަރަފުވެރި ކޮށްދެއްވީ ރާއްޖޭގެ ގައުމީ ޓީމާއެކު ފުރަތަމަ ސާފް ޗެމްޕިއަންޝިޕް އުފުލާލި ރަން ކެޕްޓަން އައްސަދު އަބްދުލްޣަނީއެވެ.


SunOnline: 'Three aar' mubaarathugai vana vana ah ai faraaiythakah handhaanee filaa havaalukoffi\nވަނަ އަށް ދިޔަ ސްކޫލުތަކުގެ ދަރިވަރުން އަދި މިނިސްޓަރުން އަދި އިސްވެރިން ފޮޓޯ އަށް ހުއްޓިލައިގެން. ސަން ފޮޓޯ/ ޖަޒްލާން މުހައްމަދު\n"ތުރީ އާރު" މުބާރާތުގެ ވަނަ ވަނަ އަށް އައި ފަރާތްތަކަށް ހަނދާނީ ފިލާ ހަވާލުކޮށްފި\nސާފު ރާއްޖެ ސްކޫލްތަކުގެ ތްރީ އާރް މުބާރާތުގައި ވަނަ ވަނައަށް އައި ފަރާތްތަކަށް ހަނދާނީ ފިލާ ހަވާލުކޮށްފި އެވެ.\nމިއަދު ދަރުބާރު ގޭގެ ހަކުރާ މާލަމުގައި ބޭއްވި ރަސްމިއްޔާތުގައި ވަނަތައް ހޯދި ސްކޫލްތަކަށް އިނާމް ހަވާލުކޮށްދެއްވީ އެންވަޔަރަމަންޓް މިނިސްޓަރު ތޯރިގް އިބްރާހީމް އާއި އެޑިޔުކޭޝަން މިނިސްޓަރު އައިޝަތު ޝިހާމެވެ.\nޕްރައިމަރީ ސެކަންޑަރީ ދާއިރާ އިން ތިންވަނަ ސުކޫލަކަށް ދަރުމަވަންތަ ސްކޫލު ހޮވިފައިވާ އިރު ދެވަނަ ސްކޫލަކަށް ހޮވިފައި ވަނީ ލ. ކުނަހަންދޫ ސްކޫލެވެ. މި ކެޓަގަރީ އިން އެއްވަނަ ހާސިލްކޮށްފައި ވަނީ މ. މުލަކު ސުކޫލެވެ.\nނާސަރީ އަދި ޕްރީ ސުކޫލު ދާއިރާ އިން އެއް ވަނަ ސުކޫލަކަށް ހޮވިފައި ވަނީ އދ. ދިގުރަށު ސްކޫލެވެ. މުބާރާތުގެ 'ގްރޭންޑް ޕްރައިސް' ލިބިފައި ވަނީ މުލަކު ސުކޫލަށެވެ.\nއެ ރަސްމިއްޔާތުގައި ވާހަކަފުޅު ދައްކަވަމުން އެންވަޔަރަމެންޓް މިނިސްޓަރު ތާރިގު އިބްރާހިމް ވިދާޅުވީ އެ މުބާރާތަކީ ގައުމީ "ތުރީ އާރު" ދުވަސް (ރިޑިއުސް، ރީ ސައިކަލް އަދި ރީ ޔޫސް) ފާހަގަކުރުމުގެ ގޮތުން ސްކޫލުތަކަށް ހުޅުވައިލައިގެން ބޭއްވި މުބާރާތެއް ކަމަށާއި މުބާރާތުގެ މަގްސަދު ހާސިލުވެއްޖެ ކަމަށެވެ.\n"މުބާރާތުގެ މައިގަނޑު މަގްސަދަކީ ރައްކާތެރި ގޮތެއްގައި ކުނި މެނޭޖުކުރުން. ރާއްޖެއަކީ ސާފު ރާއްޖެއަކަށް ހެދުމަށް ޓަކައި ކުރަން ޖެހޭ ހުރިހާ މަސައްކަތެއް ވެސް މި ސަރުކާރުން ކުރައްވާނެ. ފުރޮޅަން ޖެހޭ ހުރިޙާ ގަލެއް ފުރޮޅައި އެކަން ކުރާނެ. މި މަސައްކަތް އަމަލީ ގޮތުން ދައްކަމުން މިގެންދަނީ." މިނިސްޓަރު ވިދާޅުވި އެވެ.\nމުބާރާތުގަ ވަނަ ވަނަ އަށް އައި ސުކޫލުތަކަށް ހަނދާނީ ފިލާ ހަވާލުކޮށްދެއްވީ އެންވަޔަރަމެންޓް މިނިސްޓަރު ތާރިގު އިބްރާހިމް އަދި އެޑިއުކޭޝަން މިނިސްޓަރު އާއިޝަތު ޝިހާމެވެ.\nވަނަ އަށް ދިޔަ ސުކޫލަށް ހަނދާނީ ފިލާ ހަވާލުކޮށްދެނީ. ސަން ފޮޓޯ/ ޖަޒްލާން މުހައްމަދު\nވަނަ އަށް ދިޔަ ސުކޫލަށް ހަނދާނީ ފިލާ ހަވާލުކޮށްދެނީ- ސަން ފޮޓޯ/ ޖަޒްލާން މުހައްމަދު\nދެހާސް ފަނަރަ ވަނަ އަހަރު ރާއްޖޭގައި ބޭއްވި އޭޝިއާ އަދި ޕެސެފިކް ރީޖަނަލް ތުރީ އާރު ފޯރަމުގައި ކޮންމެ އަހަރެއްގެ ވެސް އޮގަސްޓް މަހުގެ 16 ވަނަ ދުވަހަކީ ގައުމީ ތުރީ އާރު ދުވަސް ކަމުގައި ވަނީ ކަނޑައަޅައިފަ އެވެ.\nއެޑިއުކޭޝަން މިނިސްޓްރީ މިނިސްޓަރު ތޯރިގު އިބްރާހިމް\nޓެބްލެޓްތަކަށް ބެލެނިވެރިން އަހުލުވެރިކުރުމަށް ހާއްސަ ސެޝަންތަކެއް! 11 ގަޑި 59 މިނެޓް ކުރިން\nދަރިވަރުންނަށް ޓެބްލެޓް ބަހަން ފަށައިފި6ދުވަސް 19 ގަޑި ކުރިން\nކުރު ޗުއްޓީއަކަށްފަހު ސްކޫލްތަކުގެ ދެވަނަ ސެމިސްޓާގެ ކިޔެވުން ފަށައިފި6ދުވަސް 21 ގަޑި ކުރިން


ބުނެދޭށޭ ރުހެމޭ 74-1 – Esfiya – Dhivehi Vaahaka Site\n- by dhiraa wish - 112- September 7, 2019\nމެޝިންތަކުގެ އެލާރޓާއިއެކު އެނދުމަތީގައި އޮތް ކުއްޖާގެ ގަޔަށް ބާރުގަނޑެއް އަރާ ކަރަންޓް ޝޮކެއްގައިވާ މީހެއްފަދައިން ތެޅެންފެށިއެވެ. މެޝިންތަކަށް އައި ގުޑުންތަކާއިއެކު ހަމައެއްލަމައެއް ނެތި ތެޅިފޮޅެމުންދިޔަ އަންހެންކުއްޖާގެ ހަށިގަނޑުގައި ހިފަހައްޓަން އެ ޒުވާނާ މަސައްކަތްކުރިއެވެ. ނަމަވެސް އެ ބާރުގަނޑުގައި ޖާނުން ވަރުގަދަ ޒުވާނާވެސް ފަހަތަށް ދިޔައީ ކުނިކޮޅެއް ފޮޅާލާ އުސޫލުންނެވެ. އެވަގުތު މުޅި ރޫމްގެ ތެރޭ ގުގުމާލި އެލާރމްގެ އަޑާއިއެކު ފާރުގައި ހަރުކޮށްފައިވާ ސްވިޗާއި ދިމާލަށް އެމީހާ ބަލާލީ ބިރަކާއިދިމާލަށް ބަލާލައި ފަދައިންނެވެ. ބާރު ފިޔަވަޅުތަކެއްގެ އަޑާއިއެކު އެ ޒުވާނާގެ މޫނުން ފާޅުވި ޖެހިލުންވި ކުލައާއިއެކު އެންމެ ކައިރިއަށް ހުރި ކުޑަދޮރުން ޖެހިގެން އިން ބެލްކަންޏަށް ފުންމާލިއެވެ.\nދުވެފައި ކަހަަލަގޮތަކަށް ރޫމްތެރެއަށް ވަދެގެން އައި ނަރުހުންތައް އެ އަންހެންކުއްޖާ ބާއްވާލެވިފައިވާ އެނދު ވަށާލިއެވެ. އިރުކޮޅެއްފަހުން ވަދެގެން އައި ޑޮކްޓަރު ފެނުމާއިއެކު އެއްފަރާތްވެލަމުން ތަންދެއްކިއެވެ. ހިނދުކޮޅަކަށް ދެމިގެންދިޔަ ވަގުތުކޮޅަކަށްފަހު މެޑިކަލް ޓީމް ދުރަށް ޖެހިލިއިރު އީސީޖީ މެޝިންގެ ތޫނު އަޑުން ތަނުގެ ހިމޭންކަން މުގުރާލިއެވެ. އެވަގުތު އެއަންހެންކުއްޖާ ވައަތުގެ ޝަހާދަތް އިނގިލި ހަރަކާތްކޮށްލިއެވެ. ބަރު އެސްފިޔަތައް ތަޅުވާލިއެވެ.\nއުދަރެސް ފަވަމުންދާ ކުލަތަކަށް ބަލަހައްޓައިގެން ހުރިއިރު ނައިނާގެ ދެލޯ ވިދަމުންދިޔައީ ޖަވާހިރުގެ މިސާލުގައެވެ. އެދޮންހަމުގައި ހުރަހަކާއިނުލާ ދޯދިތައް ބޮސްދެމުންދިޔައިރު މޫނަށް ވެރިކުރުވާފައިވަނީ ރަންކުލައެވެ. އިސްތަށިގަނޑުވެސް ރަންކުލައިން ހައިލައިޓްކޮށްލައިފައިވާފަދައެވެ. އޮއްސެމުންދިޔަ އިރާއިއެކު ރަނިކަންކުރަމުންދިޔަ ޕަރީއެއްފަދަ ކުއްޖާއަށް ބަލަހައްޓައިގެން ހުރުމަށްފަހު ހައިޒަލް ބިއްލޫރިގަނޑަށް ލެގިލަމުން ހަށަން ބަދެލިއެވެ.\n“ހައި… އަދިވެސް ދޮންތަ ހައިއާއި ވާހަކައެއް ނުދައްކާތަ؟” ބިއްލޫރިގަނޑަށް އެޅިފައިވާ ހައިޒަލްގެ ހިޔަންޏަށް ބަލަހައްޓައިގެން ހުރެ ނައިނާ ވާހަކަދެއްކިއެވެ.\n“ހޫމް… ދޮންތަ ހީވަނީ ފޭސްކުރަން އުނދަގުވެގެން އުޅެނީހެން… ހަމަ ގައިމުވެސް ވެދިޔަ އެއްވެސް ކަމެއްގައި އަހަރެން ދޮންތަ ކުށްވެެެރިއެއްނުކުރާނަން… ދޮންތައަށް ޓައިމްދޭން މިހުރީ… އެކަމަކު ވަކި ހިސާބަކުން މަށަށް މަޖުބޫރުވާނެ ކޮންމެވެސް ގޮތެއް ހަދަން…” ހައިޒަލް ހަށަން މޮހާލަމުން ހަށިގަނޑު ސީދާކޮށްލިއިރު އެ މޫނުމަތިން ސީރިޔަސްކަން ފެނިލިއެވެ. ހިނދުކޮޅަކަށް މޫނުގައިވީ ހިނިތުންވުން ފޭދުނެވެ. ޝާދީންއާއި އޭނައާއި ދެމެދަށް ވެރިވެފައިވާ ދުރުކަމަކީ ހައިޒަލްއަށް އެންމެ ހިތާމަކުރާ ކަންތަކެވެ. އެދެމެދުގައިވާ ހުރިހާ ނުތަނަވަސްކަމެއް ނިމުމަކަށް ގެންނަސް ބޭނުންވިޔަސް އޭނަ އަދި އެހުރީ ކެތްތެރިވެލައިގެންނެވެ. ޝާދީންއަށް ވަގުތުދީގެންނެވެ.\n“ދޮންތަގެ ސިޗުއޭޝަން ވިސްނޭ… ކުއްލިއަކަށް ހުރިހާކަމެއްވެގެންދިޔައިމަ ޝޮކް ލިބޭނެ…” ނައިނާ ހައިޒަލްއާއި ގާތަށް ފިޔަވަޅެއް އަޅާލަމުން އެދިގު އިނގިލިތަކުގެ ތެރެއަށް އިނގިލިތައް ވައްދާލިއެވެ. އެވަގުތު ކެބިންގެ ދޮރުހުޅުވުނު އަޑާއިއެކު ދެޒުވާނުން ނުހަނު އަވަހަށް ދުރުވެލައިފިއެވެ.\nހައިޒަލްގެ ހަރަކާތްތަކަށް ސަމާލުކަމެއްދިނުމެއްނެތި މިކްޔާލް ކެބިންގެ ތެރެއަށް ވަދެގަތްއިރު އެ މޫނުން ފެނުނީ ކަމަކާއި ހާސްވެ ކަންބޮޑުވެފައިހުރިކަމުގެ ކުލަވަރެވެ. ނައިނާއަށް އަވަސް ނަޒަރެއް ދެމުން ހައިޒަލްގެ ކަންފަތްދޮށުގައި މިކްޔާލް ކޮންމެވެސް އެއްޗެކޭ ބުނެލިއެވެ. އެއާއިއެކު ހައިޒަލްގެ މޫނުމަތީވި ކުލަތައް ފޭދިގެންދިޔައިރު ނުތަނަވަސްކަން ކަޅުކަޅީގެ ތެރެއިން ފެނިލިއެވެ. ތުނިކޮށް ފަޅަންފަށައިފައިވާ ތުނބުޅީގައި އަތް ހިންގާލަމުން އޭނަ ނައިނާއާއި ދިމާލަށް ބަލާލިއެވެ. އެދެމެދުގައި ބަދަލުކުރެވުނު އަވަސް ނަޒަރަށްފަހު ހައިޒަލް އައިސް ނައިނާގެ ކޯތާފަތުގައި ހިފަހައްޓާލިއެވެ. އެދެލޮލަށް ނަޒަރު އެކީހެން ހުސްކޮށްލި ވަގުތުކޮޅަކަށްފަހު ނައިނާއާއި ބަހެއް ބުނުމެއްނެތި ގޮނޑީގައި އަޅުވާލެވިފައިވާ ކޯޓް ނެގިގޮތަށް ކެބިންއިން ނިކުތެވެ. ފަހަތުން މިކްޔާލްވެސް ހިނގައިގަތްފިއެވެ.\nތިރީސްވަރަަކަށް މިނެޓްފަހުން ހައިޒަލް ކެބިންއަށް ވަދެގެން އައިރު އޭރުވެސް ނައިނާ ހުއްޓިގެން ހުރި ހިސާބުގައި މަޑުކޮށްލައިގެން ހުއްޓެވެ. ކެބިންގެ ދޮރުހުޅުވާލުމާއިއެކު ނައިނާ ދުވެފައި އައިސް ހުރީ ހައިޒަލްގެ އަތުގެތެރޭގައެވެ. ހައިޒަލްއާއި ނައިނާގެ ހަތަރުކަޅި ބައްދަލުވި ވަގުތުކޮޅަށްފަހު ހައިޒަލް އެދެލޮލުގައިވި ހުރިހާ ވާހަކަތަކެއް ނަގައިގަތެވެ. އެެދެލޮލުން ފެނުނީ ކަންތައްތައް އިނގެން ބޭނުންވެފައި ހުރިކަމުގެ ކުލަވަރެވެ.\n“ހޮޓެލްސްތަކުގެ ބުކިންތައް ކެންސަލްވީ… މިހާރު އެކޮމަޑޭޓްވެފައި ހުރި ރޫމްތައްވެސް ދޫކޮށް ގެސްޓުން ދާންފަށައިފި… ހުރިހާކަމެއް އެއްފަަހަރާ… ނުވިތާކަށް ބޯޑް މެންބަރުންގެ ޕްރެޝަރ އެހާ ބޮޑު…” ހައިޒަލް ވާހަކަދައްކަމުން އިނގިލި ކުރިން ނިއްކުރީގައި އަތްއަޅާ އޮބާލިއެވެ. ކުންފުންޏަށް އަޑިގަނޑެއް ނައިސް އެކަން ނިމިގެންނުދާނެކަން އޭރުވެސް ހައިޒަލްއަށް އިނގެއެވެ. އޭނަ ހާސްވަނީ އެހާ އަވަހަށް އޭގެ އަސަަރުތައް ފެންނަންފެށީމައެވެ. އަދި އަލްހާންގެ މައްޗަށް ކުށް ސާބިތުވެއްޖެނަމަ ބްލޫސްއަށް ވެދާނެގޮތެއް އަންދާޒާކޮށްލަންވެސް ދައްޗެވެ.\n“ދެންވާނީ ކިހިނެތް… ކޮމްޕެނީ ބަންދުކުރަންޖެހޭނީތަ؟” ހައިޒަލް ނައިނާގެ މޫނަށް ނަޒަރު ހުއްޓާލިއިރު ނައިނާ ހައިޒަލް އަތުގައި ހިފަހައްޓާލިއެވެ.\n“ހުރިހާކަމެއް އަލުން ފަށަންވެސް ޖެހިދާނެ… ކޮންމެގޮތެއް ހަދާފައިވެސް އަހަރެން އޭ.އެޗް.ފިނޭންޝިއަލް އަލުން ވުޖޫދަށް ގެންނާނަން… ބައްޕައާއިނުލާ މިތަން ކުރިއަށްދިޔައިރު މިހާރު ކުރިއަށްނުދާންވީ ސަބަބެއްނެތް…. ބައްޕަ ނެތަސް ބައްޕަގެ ދަރިފުޅު އެބަހުރިން…” ހައިޒަލްގެ ޖުމްލަތަކުން ނައިނާއަށް ހިތްހަމަޖެހުމެއްލިބުނެވެ. އޭނަ ހީކުރިވަރަށްވުރެ ހައިޒަލް ހިތްވަރުގަދައެވެ. ދިރިއުޅުމުގައި ދިމާވި ހުރިހާ ގޮންޖެހުންތަކަކަށްފަހު މިހިސާބުގައި ފައިތިލަ ހަަމަކުރުމަކީ އޭގެ ހެއްކެކެވެ.\nއަށެއްޖަހާއިރު ފެށުމަށް ހަމަޖެހިފައިވާ ބޯޑް މީޓިންގެ ވަގުތު ގާތްވަމުންދިޔަވަރަކަށް ނޭނގޭފަދަ ހާސްކަމެއް ހައިޒަލްގެ ނަފްސު ހިސޯރުކުރިއެވެ. އަތްފައި ފިނިވެ ދާހިއްލީ އެންމެފުރަތަަމަކަމަކާއި ކުރިމަތިލާން އުޅޭ ފަދައަކުންނެވެ. ބޯޑް މީޓިންތަކަށް އޭނަ ފަރިތަނަމަވެސް މިއަދު އޭނަ އެމީހުންގެ ކުރިމައްޗަށް ދާންއުޅޭ ހައިސިއްޔަތު ތަފާތެވެ. އެންމެންގެ އިއްތިފާގުން މިރޭ ނިންމޭ ނިންމުން ބިނާވެގެންދާނީ ބްލޫސްގެ ކުރިމަގަށެވެ.\nއަށެއްޖަހަން ވަގުތުކޮޅެއް އޮއްވާ ހައިޒަލް މިކްޔާލްއަށް ގުޅަމުން ކެބިންއިން ނިކުތެވެ. ފޯނު ކަންފަތުގައި ޖައްސާލައިގެން ހުރެ ޕްރައިވެޓް އެލެވޭޓަރ ކުރިމައްޗަށް ހުއްޓެމުން ޖީބުން ނެގި ކާރޑު އެއްފަރާތުގައި އިން ސްކްރީންގައި ޖައްސާލިއެވެ. ޖީބަށް ފޯނާއި ކާރޑްލަމުން ހައިޒަލް އޭނަ ލައިގެން ހުރި އަޅިކުލައިގެ ޕެޓާރން އެޅި ކޯޓް ރީތިކޮށްލިއެވެ. ކަރުގައި ބައްދާލެވިފައި ޓައީއަށް ދަމާލެވުނީ ޓައީވެސް ވާންވަމުންދާހެން ހީވުމުންނެވެ. ކެތްތެރިކަން ކުޑަވެފައިހުރެ ގަނޑިއަށް ނަޒަރެއްދެމުން އިސްއުފުލާ ބަލާލިއިރު ލިފްޓްގެ ދޮރު ދެފަރާތަށް ކެހިގެންދިޔައީއެވެ. އެއާއިއެކު ފެނުނު މަންޒަރުން ހައިޒަލްގެ މޫނުމައްޗަށް ހައިރާންކަމުގެ ކުލަތައް ވެރިވެގަތެވެ.\n“ހޭއި ބޭބީ… ޕްރައިވެޓް އެލެވޭޓަރއަށް އަރައިގެން ކީއްކޮށްލަނީ… މުޅިން މަނާކަމެއްނު…” ހައިޒަލް ވާހަކަދެއްކިއިރު އެތުންފަތްމަތީ ހިނިތުންވުމެއްވިއެވެ. ލިފްޓްގެ ފިއްތަކާއި ދިމާ ބިތަށް ލެގިލައިގެން ހުރި ނައިނާ ކުރިއަށް ފިޔަވަޅެއްއަޅާލަމުން ދެއަތްފުޅާކޮށްލިއެވެ. އެ ހަރަކާތުން ދޭހަވާ މާނަ ނަގައިގަނެވުމާއިއެކު ހައިޒަލްއަށް ލުއި ލުއިގޮތަކަށް ހީލެވުނެވެ. ދުވެލައިފައި ގޮސް ކުޑަކުއްޖެއްފަދައިން އެއަތުގެ ތެރެއަށް ވަދެގަތްއިރު ނައިނާ ހައިޒަލް ބުރަކަށީގައި އެއްއަތުން ޖަހާލިއެވެ.\n“ޑޫ ވެލް މައި ސީއީއޯ…” ނައިނާގެ އިނގިލިތައް ހައިޒަލްގެ ބުރަކަށި މަތީން ހިންގަމުން އައިސްފައި އިއްވާލިއެވެ.\n“އަބަދު އަބަދު މައި ސީއީއޯއޭ ކިޔާތީ އެއްޗެކޭ ހީވާން ފަށައިފި އިނގޭ… އަހަރެން ފަޤީރުވިނަމަ ނައިނާ ބަލައެއްނުލާނަންދޯ… ދެޓް ހާރޓްސް…” އިރުކޮޅެއްވާންދެން ހައިޒަލް އެގޮތުގައި ހުރެފައި ދުރުވެލަމުން ބުނެލުމާއިއެކު ނައިނާ ވަގުތުން މޫނު ކުނިކޮށްލިއެވެ.\n“ހުއް… މަށަށް ހައިޒަލް އަޒްހާންދެކެ ލޯބިވެވުނީ ފޮތެއްހެން ދަސްވިފަހުންތަ؟ ފެނުނުދުވަހު އާގަމަވެފައެއްނޫންދޯ އަހަރެން ހުރީކީ…” ނައިނާ ވަގުތުން ހަށަން ބަދެލަމުން ފަހަތަށް ޖެހިލައިފިއެވެ. އޭރު އެ ބޮޑު ދެލޯ ހަނިކޮށްލައިގެން ހުރި ގޮތުންނާއި މޫނަށް ޖައްސަމުންދިޔަ ވައްތަރުތަކުން ހައިޒަލްއަށް ހުނުން ހިފަހައްޓާލަން ޖެހުނެވެ.\n“ބޭބީ ރުޅިއައީތަ… ތިހެން ރުޅިން ހުރިޔަކަ ނުދޭނެކަން ނެއިންއަށް އިނގެންވާނެ…” ހައިޒަލް ނައިނާގެ އަތުގައި ހިފައި ގާތަށް ދަމާލިގޮތަށް އެ ފިނި ނިތުގައި ތުންފަތް ޖައްސާލިއެވެ. ނައިނާގެ މޫނަށް ވެރިވި ޖަންބުކުލައާއިއެކު އެ އަދާއަށް މުޅީންގޮސް ހުސްވެފައިހުރެވެސް ދުރަށްދާންވެގެން ތެޅިގަތެވެ.\n“ހައިގަނޑާ… ނޫނެކޭ… މިއީ އެލެވޭޓަރ ތެރެއޭ…” ހައިޒަލްގެ ފިޔަވަޅުތައް ގާތްވަމުންދިޔައިރު ހައިޒަލްގެ މަޤްސަދު ވިސްނިގެން ނައިނާ މަޑުމަޑުން ފަހަތަށް ޖެހެންފެށިއެވެ.\n“އެހެންތަ… ދެންމެ ކުއްޖަކު އުޅުނު ގޮތުން އަހަރެން ހީކުރީ މިއީ އަހަރެމެންގެ ރޫމްކަމަށޭ…” ހައިޒަލްގެ ދެއަތް ނައިނާގެ ދެފަރާތުން ވިއްދާލަމުން ނައިނާގެ ނޭވާ އިހުސާސްވާހާ މޫނު ގާތްކޮށްލިއެވެ. އެ ޖުމްލަތަކުން ނައިނާގެ މޫނަށް ވެރިވި ރަތުގެ އެތައް ކުލައަކާއިއެކު ހިތްވެސް ތެޅިގަތީ ހަމައެެއްނެތިއެވެ. އޭނަ އަސަރެއްދައްކާނުލާ ހުއްޓަސް އަތާއި ފައި ފިނިވެ ޖެލީކޮޅަކަށްވަމުންދިޔައެވެ. ހައިޒަލްގެ ކޮންމެ ހޫނު ނޭވާއަކާއިއެކު ގަނޑުފެންކޮޅެއް ފަދައިން އޭނަ ވިރިގެން ހިނގައިދާނެހެން ހީވިއެވެ.\nއެވަގުތު ބެލްގެ އަޑާއިއެކު ލިފްޓްގެ ދޮރުފަތް ދެފަރާތަށް ކެހިގެންދިޔުމާއިއެކު ނައިނާގެ ހިތުގެ ވިންދުތައްވެސް އަލުން ހިނގަންފެށިފަދައެވެ. ހައިޒަލްގެ މޭގައި އަތްއަޅާ ދުރަށް ކޮއްޕާލިގޮތަށް ދުވެފައި ލިފްޓްއިން ނިކުތެވެ. ހައިޒަލްގެ އަތު ނުޖެހެންވެގެން ވައިރޯޅިއެއްހާ ބާރުމިނުގައި ދުވެފައި ދަމުންވެސް ނައިނާ ފަސްއެނބުރި ބަލާލިއެވެ. އޭރު ހައިޒަލް ހުރީ ލިފްޓްގެ ބިތަކަށް ލެގިލިގޮތަށް ލާނެތް ހިންޏެއް އައިސްފައެވެ. ނައިނާ އެނބުރި ބަލާލުމާއިއެކު ފްލައިން ކިސްއެއް ފޮނުވާލަމުން ދެކޮލަށް އަޑިކޮޅު އަޅުވާލަމުން ހިނިތުންވެލުމާއިއެކު ނައިނާއަށް ބަލަހައްޓައިގެންހުރެވުނެވެ. ނަމަވެސް ހައިޒަލްގެ ހިތްދަމައިގަންނަ ސިފަތަށް އޭނަގެ ނަފްސު ނުކިޔަމަންތެރިކޮށްފާނޭކަމުގެ ބިރަށް އަނގައިން ވައްތަރެއް ޖައްސާލަމުން އެންމެ ކައިރިއަށް ހުރި ރޫމްގެ ތެރެއަށް ދެމިގަތެވެ.\nބްލޫސްގެ ކޮންޕެރެންސް ހޯލްގެ މެދުގައި ބަހައްޓާލެވިފައިވާ ބިސް ބުރު ބައްޓަމުގެ މޭޒާއި ކުރިމަތިލައިގެން ބޯޑް މެންބަރުން ތިއްބެވެ. ކޯޓް ފަޓްލޫންގައި ކުލަކުލައިގެ ޓައިތަކުން ކަރު ފަޅުފިލުވައިގެން ތިބިިއިރު ހައިބަތު ވަރުގަަދަކަން ކިތަންމެ ރަނގަޅަކަށްވެސް ފާޅުވެއެވެ. މޭޒާއި ދިމާލަށް ލެނބިލައިގެން ސައްލާއެއްގައި ތިބިިއިރު ރޫމްގެ ތެރޭ އަޑު ނުސާފުވެފައިވަނީ އެތައް ބަޔަކު ވާހަކަދައްކަމުން ދާތީއެވެ. ކޮންފެރެންސް ހޯލްއަށް ވަދެވެން އިންނަ ބޮޑު ދޮރުހުޅުވިގެންދިޔުމާއިއެކު ދެމީހުންގެ ދޭތެރޭގައި ދެކެވެމުންދިޔަ ވާހަކަތައް ހުއްޓުނެވެ. އެންމެންގެ ނަޒަރުތައް ދޮރާއި ދިމާލަށް ދަތުރުކުރިއެވެ. މިކްޔާލް ފަހަތުގައި ބަހައްޓައިގެން ހޯލްތެރެއަށް ވަދެގެން އައި ހައިޒަލް އޭނަގެ ޖާގައިގައި މަޑުކޮށްލިއެވެ. ބްލޫސްގެ ލޯގޯ ޖަހާފައިވާ ޕޯޑިއަމާއި ކައިރިވެ ޕޯޑިއަމްގެ ދެފަރާތުގައި އަތުން ހިފާލިއެވެ. އަދި އިސްއުފުލާ މެންބަރުންނާއި ކުރިމަތިވިއެވެ. އޭރު އެމޫނުމަތީގައިވީ ކެރުންތެރިކަމެވެ. ކޮންމެކަމެއްވެސް ހާސިލްކުރާނޭފަދަ އަޒުމްވަރުގަދަކަމެވެ.\nހެނދުނުގެ ތާޒާކަމުގެ މައްޗަށް މެންދުރުގެ ދިލަ ހޫނުކަން ވެރިވަމުން އައި ވަގުތެވެ. އިރު މެދުއުޑުގައި މަޤާމު ޔަގީންކޮށް ހުރަހަކާއިނުލާ އޭގެ ހޫނުން ދުނިޔެ ފިއްސަން ތައްޔާރުވަމުންދިޔައެވެ. ކަފަވިލާކޮޅެއްގެ އަސަރެއްނެތި އުޑުމަތި އޮތްއިރު ވައިރޯޅިތައްވަނީ ހިނދިފައެވެ.\nމެންދުރު ނަމާދު ވަގުތު ގާތްވަމުންދިޔައިރު ހައިރާ ގޭކައިރި ފިހާރައިން ނިކުމެގެން އައީ މެންދުރަށް ކައްކަން ބޭނުންވާ ބައެއް ސާމާނު ގަނެގެންނެވެ. ދެއަތުން ދެކޮތަޅު ހިފައިލައިގެން އަންނަމުން އެއްއަތަށް ކޮތަޅުތައް ބަދަލުކޮށްލަމުން އޭނަ ކޮތަޅުތެރެ ހާވާލިއެވެ. އެއާއިއެކު ޗުސް ތަޅާލެވުނީ އެންމެ ބޭނުންވާ އެކަތި ކޮތަޅު ތެރޭ ނެތްކަން ފާހަގަކުރެވިގެންނެވެ. ގެއާއި ހަމަޔަށް އައިސްފައިވެސް ހައިރާ އައިކޮޅަށް އަނބުރާލިއެވެ. އެވަގުތު ފޯނު ރިންގްވާންފެށުމުން ފޯނު ކަންފަތުގައި ޖައްސާލިގޮތަށް އަނެއް އަތުން ކޮތަޅުތައް ރީތިކުރަމުން ހައިރާ ހިނގައިގަތީ ކުރިމައްޗަށް ބެލުމެއްނެތިއެވެ. އޭނަ ހުރި ގޯޅިން އެހެން ގޯޅިއަކަށް އެޅި ވަގުތު ހަލުވި ހިނގުމެއްގައި އައި މީހެއްގެ ގައިގައި ހައިރާ ލައިގަތެވެ.\n“މައާފުކުރޭ…” ތަނަކަށްދާން ލަސްވެފައިހުރިކަހަލަގޮތަކަށް މާބޮޑު އަޅާލުމެއްނެތި އެމީހާ ދުރަށް ހިނގައިގަތެވެ. ވަކިހިސާބަކަށް ގޮސްފައި ހުއްޓި އޭނަ މައާފަށް އެދުނެވެ. އޭރު ހައިރާ އިނީ ތިދެކަކޫމައްޗަށް ތިރިވެ ބިންމައްޗަށް ފައިބައިގަނެފައިވާ ދަޅުތައް ހޮވާށެވެ. އޭނަ ފަސްދީ ދިޔަމީހާއަށް ސަމާލުކަމެއް ދިނުމެއްނެތި އިންދާ ކަންފަތުގައި ޖެހުނު އަޑަކުން ހައިރާއަށް ހީވީ އޭނަގެ ހަށިގަނޑު އަލިފާނަށްލާ ރޯފިލުވާލެވުނުހެންނެވެ. ދެލޯ ތަންމިނަށް ބޮޑުވެގެންދިޔައިރު މަގުމައްޗަށް ދަޅުތައް ދޫކޮށްލިގޮތަށް ކޮއްޅަށް ތެދުވެވުނެވެ.\n“އައްމާރު އަހަންނަށްވެސް އިނގޭ ރައިހާންގެ ކަންތަކުގައި ހާސްވެފައިކަން ތިހުންނަނީ… އެކަމަކު ހަމައެކަނި ރާސިލް ބޭނުންކޮށްގެން އަލްހާން ސަލަމާތްކުރެވޭނެހެނެއް އަހަންނަކަށް ހިޔެއްނުވޭ… ކުރީ ފަހަރުގޮތަށް ކޮންމެވެސް ކަމެއްކޮށްބަލަ… ދެން ހާސްނުވޭ… ހެކިބަސް ދެވޭފަދަ ހާލެއްގައެއްނޫނެއްނު އެ އަންހެންކުއްޖާ އޮތީކީ… ވިދްހާންއަށް އިތުބާރުކުރޭ… އޭނަ މިވީހާތަނަށްވެސް ކަމަކުން ބަލިވެފައެއް ނުވޭ…” އެ ފިރިހެންމީހާ ފޯނުން ވާހަކަދައްކަމުން ގޮސް ތަންކޮޅެއް ދުރުގައި ޕާރކްކޮށްފައި އޮތް ކަނޑުނޫކުލައިގެ ޕްރައިވެޓް ކާރަށް އެރިއެވެ.\nހައިރާއަށް ފާރުގައި އަތްވިއްދާލެވުނެވެ. އޭރު އޭނަގެ މުޅި ހަށިގަނޑު ތުރުތުރުއަޅަމުންދިޔައީ ލޯމައްޗަށް ބިރެއް ފެނިގެން ސިހިފައި ހުރިކަހަލަގޮތަކަށެވެ. ބަސްބުނުމަށް ނުކުޅެދޭ ހާލު ތުންފަތް ތުރުތުރުލަމުން ދިޔައިރު އެލޮލުގެ ތެރެއަށް ކަރުނަތައް ބޮޑިވަމުންދިޔައެވެ. ނޭވާ ހާސްވެ ކަޅި ބޮޑުވަމުން ދިޔައިރު އޭނަގެ ހަމަހޭވެރިކަން ނެތިދާނެހެން ހައިރާއަށް ހީވިއެވެ. ފާރުގައި ޖައްސާލެވިފައިވާ އަތަށް ބާރުކޮށްލަމުން އަނެއްއަތުން ހައިރާ މޭމަތީގައި އަތްއަޅާބާރުކޮށްލިއެވެ. ކަރުނުން ފުރިބާރުވަމުންދިޔަ ދެލޯ މަރާލެވުނުއިރު އޭނަގެ ލޯމައްޗަށް ސިފަވެލީ އެ ބިރުވެރި ދުވަހުގެ ހަނދާންތަކެވެ. ކަންފަތުގެ ހިނދުރީގައި ގުގުމާލީ އެއަޑުން އިވުނު ރަހުމެއް ޖުމްލަތަކެވެ. ގަރުނެއްފަހުން އޭނަގެ ކަންފަތުގައި އެއަޑު ޖެހުނަސް އޭނައަކަށް ނޯޅޭނެއެވެ. ނޭވާހޮޅިއަށް އެޅިފައި އޮންނަ ހާލުވެސް އޭނަ އެ އަޑު ފާހަގަކުރާނެއެވެ.\n“އަހަރެން އިޝާރާތެއްދެންދެން މިތާ ފާރައަށް ހުރޭ… ހަނދާންކުރާތި… އެމީހުން މިތަނުން ފިލާނެ ފުރުސަތެއްނުދޭތި… އެ އަޒްހާންއާއިއެކު އެ އަންހެނާގެ ދުވަސްވެސް ދާންޖެހޭނެ….” ދުރުވަމުންދިޔަ ފިޔަވަޅުތަކާއިއެކު އަޑުއިވުނު އެބަސްތައް އޭނައަށް ނުހަނު ސާފުކޮށް އިވުނެވެ. އެއަޑު ނުހަނު ރީތިކޮށް ފާހަގަކުރެވުނެވެ. ކުރިންވެސް އިވިފައިވާ އަޑެއްކަމަށް ހިތް ބުނެލިޔަސް ނޭނގުނީ އެއަޑުގެ ވެރިފަރާތަކީ ކޮބައިކަމެވެ. އޭނައާއި އަޒްހާންގެ ފުރާނައަށް ފެންބޮވައިގަނެފައިވާ ނުބައި އިންސާނާއަކީ ކާކުކަމެވެ.\nނުބައި ވަސްވާސްތަކުން ހައިރާގެ މުޅި ނަފްސު ބަލިކަށިކޮށްލިއިރު އޭނަގެ ނަފުސުގެ މައްޗަށް ސިހުމާއި ބިރުވެރިކަން އަތްގަދަކޮށްލީ ސިކުންތުކޮޅެއްގެ ތެރޭގައެވެ. އޭނައަށް ވަގުތެއްނެތްކަމަށް އަމިއްލަ ނަފްސުވެސް ބުނެދިންފަދައެވެ. އޭނަގެ ލެއަށް ދަހިވެތިވެފައިވާ އިންސާނާ އެ ފެނުނީ އޭނަގެ ކުރިމަތީންނެވެ. އޭނަ ފާހަގަކުރާން ނޭނގުނީ ކާކުގެ ނަސީބަކުންކަމެއްނޭނގެެއެވެ. ދެވަނަ ފަހަރަށް އޭނަ ނައްތާލުމުގެ ބޭނުމުގައި އެ ނުބައި މީހުން މާޒީ ތަކުރާރުނުކުރާނެކަމުގެ އޭނާއަށް އޮތީ ކޮން ޔަގީންކަމެއް ހެއްޔެވެ؟ އޭނަ އެންމެ އިތުބާރުކުރި މީހާވީ ފިިރިމީހާގެ ޤާތިލަށެވެ. އަޒްހާން ފަދައިން އޭނަ މަރަން އަލްހާން މަސައްކަތްނުކުރާނެކަމުގެ ޔަގީންކަމެއްނެތެވެ. އޭނާއަށް ޔަގީންވީ އަލްހާންގެ އަމުރުގެ ދަށުން އޭނަގެ ފުރާނަ ނަގާލަން މަސައްކަތްކުރި އެތައްބަޔަކު ތިބިކަމެވެ. އެދުވަހު އޭނައަށް ހީކުރެވުނުގޮތާއި ހިލާފަށް އެކަމުގެ މުގުލުގައި ހުރީ އަލްހާނެވެ. އޭނަ ބޭބެއެއް ފަދައިން ދެކުނު މާތް އިންސާނާއެވެ.\nދައުވާގައި ހިމެނޭ ދެފަރާތަށްވެސް ހެއްކާއި ޤަރީނާ ހޯދުމަށް ދިން ކުޑަ މުއްދަތައްފަހު ކޯޓްގެ ދެވަނަ އަޑުއެހުން ބޭއްވޭ ދުވަހެވެ. ޝަރީއަތް ފެށިގެންދިޔުމާއިއެކު މަޔާން އޭނާގެ ހެކިތައް ތަފްސީލާއިއެކު ރިޔާސަތުގައި ތިއްބެވި ފަޑިޔާރުންނަށް ހުށަހެޅިއެވެ. ރާސިލްވެސް އެގޮތަށް ކަންތައްކުރިއެވެ. ދެން ކުރިއަށްދިޔައީ ހެކިތައް އޮޅުންފިލުވައިދޭން ލިބުނު ވަގުތުކޮޅެވެ. މަޔާންގެ ފުރަތަމަ ހެއްކެތްގެ ގޮތުގައި ފުރަތަމަ ހުށަހެޅީ ސިލްކް ކޮމްޕެނީގައި މަސައްކަތްކުރި މިހާދުގެ ހެކިބަހެވެ. ހެކިބަސްކޮޅު އިއްވާލުމަށްފަހު އޭގެ ސައްހަކަމާއި ބެހޭގޮތުން މަޔާން ވާހަކަދެއްކިއެވެ. އެވަގުުތު ރާސިލް އެ ހެކީގެ ތެދުކަމާއިއެކު ބެހޭގޮތުން ސުވާލުުއުފެއްދިއެވެ. އެކަން ސާބިތުކުރެވޭނޭގޮތެއްނެތްކަމަށްބުނެ ހެކި ޤަބޫލުކުރަން ދެކޮޅު ހެދިއެވެ. އެ ސުވާލުތަކަށް ޖަވާބުދިނީ މިހާދުގެ ދަރިފުޅު ރުހާމްއެވެ. އޭނަ ތަފްސީލާއިއެކު ބައްޕަގެ ފަހުވަގުތުކޮޅުގެ ވާހަކަތައް ކިޔައިދިނެވެ. އަދި ހެކިހޯދުމުގައި އެއްވެސް ފަރާތެއް ނުފޫޒެއްނެތްކަން ޔަގީންކޮށްދިނެވެ. އިތުރު ހެތްކެއްގެ ގޮތުގައި އަލްހާންގެ ބޭންކް ޓްރާސެކްޝަންތައް ހުށަހެޅުނެވެ. ކޯލް ރިކޯޑްތައް އަޑުއިއްވުނެވެ.\nއެންމެ ފަހު ހެކީގެ ގޮތުގައި އޮތް އަޒްހާންގެ މަރުގެ ހަތިޔާރު ނެގިއިރު މަޔާންގެ އަތާއި ފައި ފިނިވެފައިވެއެވެ. ހާޒިރުވެ ތިބި މީހުންނާއި ކުރިމަތިލަމުން އޮޅާލައިފައި އޮތް ރަބަރު ކޮތަޅު މަޔާން ނިއުޅުވާލިއެވެ. އެއާއިއެކު އެންމެންގެ މޫނަށް އަރާފޭބި ކުލަވަރާއިއެކު ސިމިސިމިލެއްވުންތަކުގެ އަޑު އިވެންފެށުނެވެ.\n“މީގެ 21 އަހަރުކުރީން މިހާދިސާގައި ނިޔާވިފަރާތް އަވަހާރަކޮށްލާފައިވަނީ ވަޅިއަކުން ހަމަލާދިނުމަށްފަހު ހަށިގަނޑު އޮތް އިމާރާތުގައި އަލިފާނު ރޯކޮށްލައިގެން… މިއީ އަޒްހާން އަވަހާރަކޮށްލަން ބޭނުންކުރި ހަތިޔާރު….” މަޔާން ރަބަރު ކޮތަޅަކަށްލާފައި އޮތް ވަޅި ރިޔާސަތާއި ހަވާލުކުރިއެވެ.\n“ވަކީލް މިވަގުތު ހުށައަޅާ ހެއްކަކީ އަމިއްލައަށް ހަދާފައިވާ ހެއްކެއްނޫންކަން ސާބިތުކޮށްދެވޭނޭ ކޮން ހެއްކެއްތޯ އޮތީ… ކުރީގެ ޝަރީއަތުގައި ހަތިޔާރުގެ ވާހަކަ އައިސްފައި ނެތީ ކީއްވެތޯ…” ރާސިލް ގޮނޑިން ތެދުވިގޮތަށް ސުވާލު އުފެއްދިއެވެ.\n“މިވަޅިން އަޒްހާންގެ ލޭ ފެނިފައިވޭ… މި ހަތިޔާރުން ފެންނަމުންދާ އިނގިލީގެ ނިޝާން… ގުޅެނީ ކުށުގެ ތުހުމަތުގައި ހައްޔަރުކުރެވިފައިވާ އަލްހާންގެ އިނގިލީގެ ނިޝާނާއި…” މަޔާން ވާހަކަދައްކަމުން ފޮރިންސިކް ރިޕޯޓް ހުށަހެޅިއެވެ. ގަނޑުގެ ދެފަރާތުން ފެންނަމުންދިޔަ އިނގިލީގެ ނިޝާނާއި ދިމާލަށް ބަލަހައްޓައިގެން އިނދެފައި ޝާދީންއަށް އަނގަމަތީ އަތްއެޅުނެވެ. ރާސިލްއަށް އިނގިލި ކުރިތަކުން ނިތުގައި ހިފާލެވުނީ ދެން އޭނައަށް ކާމިޔާބުނުވާނޭކަމަށް ހިތްވެސް ބުނެލުމުންނެވެ.\n“އިއްޒަތްތެރި ޣާޒީ… ހަތިޔާރު ހޯދިގޮތުގެ މައުލޫމާތު ވަކީލް ހުށަހަޅާފައެއްނުވޭ… އަދި ވަކީލްގެ ވާހަކަތަކަށް ބާރުދޭނެ ފަރާތެއް ނުވޭ… މިސަބަބުތަކަށްޓަކައި ވަކީލްގެ ހެކި ޤަބޫލުނުކުރެއްވުމަށް އަޅުގަނޑު އެދެން…” ރާސިލް ތަންވަޅުގެ ބޭނުން ހިފައިގެން މަޔާންގެ ހެކީގެ ބާރުދަށްކޮއްލާ ނުކުތާގައި ހިފިއެވެ. އެ ވަގުތު ޢާޒީ މަޔާންއާއި ދިމާލަށް ބަލާލެއްވީ ޖަވާބެެެއްދޭށޭ ބުނާފަދަ ނަަޒަރަކުންނެވެ. މަޔާން ބަހެއް ބުނާނެހެން ހީވި ވަގުތުކޮޅަކަށްފަހު ދެމިގެންދިޔަ ހިމޭންކަމުން އެންމެންނަށް ނޭވާ ހިފަހައްޓާލެވުނެވެ. އެންމެންނަށްވެސް އިންތިޒާރުކުރެވުނީ މަޔާންގެ ޖަވާބަކަށެވެ.\n“ވަކީލްއާއި ހަމަޔަށް ހަތިޔާރު ފޯރުކޮށްދިން ފަރާތުން ހެކިބަސްދީފިނަމަ ހަތިޔާރު ހެއްކެތްގޮތުގައި ޤަބޫލުކުރެވޭނެތަ…” ތަނަށްވެެެރިވެގެންދިޔަ ހިމޭންކަމުގެ ތެރެއިން ފަހަތު ސަފުން އިވުނު އަޑާއިއެކު އެންމެންނަށްވެސް ފަސްއެނބުރިބަލާލެވުނެވެ. އޭރު ކަޅު ހެދުމުގައި ހުރި ފިރިހެންމީހާ ގޮނޑިން ތެދުވެގެން ކުރިއަށް ފިޔަވަޅުތައް ނަގަމުން އައެވެ.\n“އަޅުގަނޑަކީ އަޙްމަދު އަކްމަލް… ބްލޫސް ކުންފުނީގެ ޗެއަރމަން އަލްހާންއާއި އެންމެ އަރިހުގައި މަސައްކަތްކުރި އެކަކު… އެ ހަތިޔާރު ވަކީލް މަޔާންގެ އަތަށް ފޯރުކޮށްދިން މީހަކީ އަޅުގަނޑު…” އަކްމަލް ވާހަކަދައްކަމުންގޮސް މޭގައި އަތްޖައްސާލަމުން މަޔާންްއާއިދިމާލަށް ބަލާލިއެވެ.\nމަޔާންގެ އެދުމުގެ މަތީން ޣާޒީގެ ހުއްދައާއިއެކު އަކްމަލްގެ ހެކިބަސްދެމުންދިޔައިރު އެދުލުން ބޭރުވަމުން ދިޔަ ކޮންމެ ބަހަކުން ތަނަށް ޒަލްޒަލާއެއް އައެވެ. އޭނައަކީ އަލްހާންގެ ދަށުން މަސައްކަތްކުރަމުންދިޔަ މުވައްޒަފެކެވެ. އެދުވަހު އޭނަގެ ވެރިމީހާ އެ ނުބައި ޖަރީމާ ހިންގީ އޭނަގެ ލޯކުރިމަތީގައެވެ. މުވައްޒަފުންގެ ސަލާމަތާއިމެދު ކަންބޮޑުވެފައިހުރެ އޭނަ އެތަނަށް ދިޔައީ އެފަދަ ބޮޑުކަމެއް ލޯމައްޗަށް ކަޝްފުވެގެންދާނޭކަމަކަށްނޫނެވެ. އިމާރާތުގެ ގޯތިތެރެ ހުސްކުރަންއުޅެފައި އޭނައަށް އެދިމާލަށް ދެވުނީ ތަނެއްގައި ތަޅަމުންދާ ފަދަ އަޑެއް އިވުމުންނެވެ. އަޑުއަންނަ ދިމާ އަންދާޒާ ކުރަމުން އޭނައަށް ގުދަނާއި އަރާހަމަވި ވަގުތަކީ ދޮރުގެ ދޭތެރެއިން އަލްހާން އަޒްހާންގެ ބަނޑަށް ވަޅި ހަރާލި ވަގުތެވެ. ލިބުނު ސިހުމާއިއެކު އޭނަައަށް ހިނދުކޮޅަކަށް ގުޑިލަންވެސް ނޭނގިފައިހުރެ ދުރަށް ދުއްވައިގަތްގޮތަށް ފީފާތަކެއްގެ ބިއްދޮށަށްވަދެ ސަލާމަތް ހޯދުނީ ކިރިޔާއެވެ. ކުޑަތަންކޮޅެއް ލަސްވިނަމަވެސް އަލްހާންގެ ތޫނު ލޮލުގެ ރާޑަރަށް އޭނަ އެރީހެވެ. އަލިފާންގަނޑު ފެތުރެންދެން ސަލާމަތްނުވެވިފައި އޭނައަށް އިންނަން ޖެހުނީ އެތަނުގެ ތެރޭ ބަންދުވެގެންނެވެ. އަލްހާންގެ ފިޔަވަޅު އޮބިގެންދިޔުމާއިއެކު އަޒްހާންގެ ސަލާމަތަށް އޭނަ ގުދަން ކައިރިއަށްދިޔައެވެ. ނަމަވެސް އޭރު އެތަނުގައި ހުޅު ހިފާފައިވީ މީހަކަށް ނުވަދެވޭނޭ ފަަދައަކުންނެވެ. އަޒްހާންގެ ސަލާމަތަށް ކަމެއްކޮށްނުދެވުނަސް އޭނައަށް އެތަނުން ނުހަނު މުހިންމު އެއްޗެއް ފެނުނެވެ. އަލިފާނުގަނޑުގެ އަޅިތަކާއި އެކުވެގެންދާން އަލްހާން ދޫކޮށްލައިފައި ދިޔަ އަޒްހާންގެ ލެއިން ކަޅިވެފައިވީ ވަޅިއެވެ.\nއަޒްހާންއަށް އިންސާފުހޯދައިދިނުމުގެ ބޭނުމުގައި އޭނަ ހެކި ރައްކާކުރިނަމަވެސް އެ ހެއްކަކާއިއެކު އިންސާފުގެ ކުރިމައްޗަށް އަންނަން ނުކެރުނީ އެންމެ ގާތް އެކުވެރިޔާ މިހާދަށްވީގޮތުންނެވެ. އެފަދަ މަޖުބޫރީއަކަށްދާން ބޭނުންނުވާތީ އޭނަ ހަނުހުރީއެވެ. ނަމަވެސް 21 އަހަރުވާންދެންވެސް ރަނގަޅު ދަނޑިވަޅަކަށް މަޑުކުރިއެވެ. މިއަދު ވަގުތާއި ހާލަތު އޭނައާއި އެއްބައިވެއްޖެއެވެ.\nއަކްމަލް އެންމެ އަކުރެއްގެ މިންވަރުވެސް ވައްޓާނުލާ އޭނަގެ ލޯމައްޗަށް ފެނުނު މަންޒަރު ކިޔައިދެމުންދިޔައިރު މުޅި މާލަންތެރޭވީ މަރުފަދަ ހިމޭންކަމެވެ. އަޑުއަހަންތިބި މީހުން ދޭތެރެއަކުން ލޯކައިރީ އިނގިލި ހިންގާލަންޖެހެނީ ކަރުނަތައް ހިފަހައްޓާނުލެވިގެންނެވެ.\nހައިޒަލް އަތްމުށްކަވައިލައިގެން އަނގަމަތީ އަތްޖައްސާލައިގެން އިންއިރުވެސް ގިސްލުމުގެ އަޑު އިވެމުންދިޔައެވެ. ކިތަންމެ ކެތްތެރިވެލައިގެން އިންނަމަވެސް އޭނަގެ ލޮލަށް ކަރުނަތައް ޖަމާވަމުންދިޔައީ އަމިއްލަ އިހްތިޔާރުން ބޭރުގައެވެ. އަކްމަލްގެ ކޮންމެ ބަހަކާއިއެކު މަންޒަރު ލޯމައްޗަށް ސިފަވަމުން ދިޔައެވެ. އެއީ އޭނަގެ އުފާވެރި ދުވަސްތައް ހިމޭންކުރުވާ ހަނދާންތަކާއި ވަކިކުރުވި ހާދިސާއެވެ. އަމިއްލަ ނަފްސުވެސް ވަކިނުކުރެވޭ ހާލަތަކަށް އޭނަ ވެއްޓެންޖެހުނީ އެ ހިތްދަތިކަން ބަރުދާސްތުކުރާހާ ހިތްވަރުނެތުމުންނެވެ.\nޝާދީން ލޯމަރާތަގުޅިކޮށްލައިގެންއިރު ލޮލުގައި ސަފަކަށް ކަރުނަތައް ދެމެމުންދިޔައެވެ. ރުއިމުގެ ސަބަބުން އެދޮންމޫނު ރަތްވަމުންގޮސް ލޭކުލަައަރާފައިވެއެވެ. ދެތުންފަތުން ބޭރުވަމުންދިޔަ އާޙްތަކާއިއެކު ޝާދީން ދެތުންފަތުގައި ދަތްއަޅާބާރުކޮށްލެވުނަސް ގިސްލުމެއްނުހުއްޓުނެވެ. އޭނަގެ ފުރާނަވެސް ހަށިގަނޑާއި ވަކިކޮށްލިފަދަ ވޭނީ ރިހުމާއިއެކު ޝާދީން ރޮއެގަންނަމުން އަނގަމަތީ އަތްއަޅާ ބާރުކޮށްލިއެވެ. އަކްމަލްގެ ކޮންމެ ބަހަކުން އޭނަގެ ނަފްސު ގަތުލްވަމުންދިޔައެވެ. އެއިން ކޮންމެ ބަހެއް ވިހަލާފައި ހަންޖަރެއްފަދައެވެ. އޭނަގެ ހަށިގަނޑާއި ފުރާނަ ވަކިވެގެންދަނީއެވެ. ހުރިހާކަމެއް ހާމަވެގެން ބަދުނާމްވެގެންދާއިރުވެސް ކުށަށް އިއުތިރާފުވުމުގެ ހިޔާލެއް ބައްޕަގެ ނެތީހެއްޔެވެ؟ ކުރެވުނު ކުށާއިމެދު ހިތާމަވެސް ނުކުރަނީހެއްޔެވެ؟\n“އިއްޒަތްތެރި ޣާޒީ… އަޅުގަނޑު މިތަނުގައި ވަކާލާތު ކުރަމުންމިދަނީ އެންމެ ފަރާތަކަށްނަމަވެސް އަޅުގަނޑު މިއުފަލަނީ ހާދިސާގައި އަޅުގަނޑުމެންނާއި ވަކިވެގެންދިޔަ 15 ފަރާތުގެ އަޑު… ޒުވާންކަމާއި ލޯތްބާއި އާއިލާއެއްގެ ބިނާކުރުމުގެ އުފާ ލިބިގަންނަންވީ އުމުރުގައި ދުނިޔެެއާއި ވަކިވެގެންދިޔައީ މީހެއްގެ ރަހުމްކުޑަކަމުގެ ސަބަބުން… އެއްވެސް ކުށަކާއިނުލާ… އެފަރާތްތަކުގެ އާއިލާތައް މިއަދު އަޅުގަނޑުމެންނާއިއެކު މިތާގައި އެބަތިއްބެވި… 21 އަހަރުވެގެންދިޔަޔަސް އެފަރާތްތަކުގެ ހިތުގައި ވަކިވެދިޔަ ލޯބިވާ ފަރާތްތަކުގެ ހަނދާން ދެމިހުންނާނޭ ކަމީ ޔަގީންކަމެއް… އެ ހިތްތަށްވަނީ ޒަހަމްވެފައި…. އެފަރާތްތަކުގެ ޒަހަމްތަކަށް ލުޔެެއް ހޯދައިދެއްވާ… ދުނިޔެ ދޫކޮށްދިޔަ ފުރާނަތަކަށް އިންސާފު ހޯދައިދެއްވާ… ކުށްވެރިންނަށް ހައްޤު އަދަބުދެއްވާ…” އަކްމަލްއަށްފަހު މަޔާންދެއްކި ވާހަކައިން އެންމެންގެ ލޮލުން ކަރުނައޮހޮރުވާލިއެވެ. އެއިންކޮންމެ ޖުމްލައެެއް ހިތާއި ހަމަޔަށް ފޯރިއެވެ.\nމުޅި މާލަން ކަރުނައިގެ ކޯރަކަށް ގެނބެމުންދިޔައިރު ކުށްވެރިންގެ ޖާގައިގައި އިން އަލްހާންގެ ނަޒަރު ސީދާވެފައިވީ ރޮއެ ރޮއެއިން ޝާދީންއަށެވެ. އެލޮލުން މިއަދު އޮހެމުންދިޔަ ކޮންމެ ކަރުނައަކުން އަލްހާންގެ ހިތްފަޅައިގެންދާހާ ހިތްދަތިކުރުވިއެވެ. އެލޮލުން ވެއްޓުނު ކޮންމެ ކަރުނަތިއްކަކުން ހަނދާންކޮށްދިނީ މާޒީގައި އޭނައަށް ކުރެވިފައިވާ ފާފަތަކެވެ. އަމިއްލަ އެދުމުގެ ބޭނުމުގައި އަރައިގަނެވުނު ކުށްތަކެވެ. ޝާދީންގެ ކަރުނަތައް އޭނަައަށް ކުރެވުނު ކުށުގެ ބޮޑުކަން އިހުސާސްކުރެވުނެވެ.\nމަޔާންގެ ކޮޅަށް ކުޅިފަސް ލިބެމުންދިޔަނަމަވެސް ނާކާމިޔާބު ޤަބޫލުކޮށް ކުޅިބައި ދޫކޮށްލުމުގެ ވިސްނުމެއް ރާސިލްނުގެންގުޅުނެވެ. އޭނައަށް ވާހަކަދައްކަން ލިބުނު ފުރުސަތުގައި ގޮނޑިން ތެދުވީ މަޔާންއާއި ދެކޮޅަށް ބިންދާލާނޭ ވާހަކަތަކެއް ސިކުނޑިއަށް އެއްކޮށްލައިގެން ހުރެއެވެ. ގޮނޑިން ތެދުވެ މޭޒުމަތީ އިން މައިކާއި ގާތަށް ލެފިލިވަގުތު އަލްހާން ރާސިލްގެ އަތުގައި ހިފެހެއްޓިއެވެ. ރާސިލް ވަގުތުން މޫނު އަނބުރާބަލާލިއިރު އަލްހާން ކޮށްލި އިޝާރާތާއިއެކު އެމޫނުގެ ކުލަ ވަގުތުން ބަދަލުވެގެންދިޔައެވެ.\nmy dear readers thanks for waiting patiently for this part… mi baige nimun ahna gothun dhira mi inee mi bai dhebai kohlaafa.. aneh bai up vaanee 74-2 ge gothuga… ummeedhu kuran mi baives kamudhaane kamah.. baahjaveri reakah edhen\nyes dear first.. thank you so much dear.. insha allah enme lasvegen monday night ga up kohlaanan\nVarah kamudhee varah furihama vaahaye\nThat lift seen!!!omg!haadha loabiyey ethankolhu😍😍😍😍court room varah loabikoh sifa kohdheefa eh inee heevanee hama ethaa thereyga innahen….nimendho dhen miulheny..saabahey dhiraa ma sha allah hihvaraa ekyga kuriah dhey dhira ah vaane…u go girl😘😘😘😘😍😍\nowwn… dear.. thank you so much.. court scene ehaa bodah dear ah sifaveema varah ufaavehjje..dhira ge beynun hama gaimuves haasil vehjje… hai and nai ge loabi than thankolhu adhi othy ingey… yes dear mihaaru vaahaka nimen miulheny.. thankss for the support dear\nV v reethi. Speechless 😚 when is part2??? Serious haalugaeothy kon kujjeh baa 🤔\nowwn.. thank you so much dear… insha allah monday night ga…ekuhjja dhw.. shes the girl who was raped by raihaan\nWhn is the nxt prt???\ninsha allah monday night ga\nV v v rythi mi bai vx..V emotional vx me..I m so curious to read 74_2….Ly dhiraa😍😍😍😍😍😍\nthank you so much dear.. keep waiting.. luv y too darla\nWoahhhh vvv rythi mi part ves…. hama speachless😍😍bt sad thankolhakyy mi vaahaka now nimen ulheythyy 😯😯… will get bored & sad😔😔😢😢… ekam dhiraa thikuraa hihvarah hama saabas👏👏😊😊😘😘thikahala rangalhu writers vrh madhuvaane…. 😘😘😘 & just want say that ur story is fascinating😍😍😍❤curiously waiting for nxt part …. love u & ur story 😘😘😘😘\nowwn dear.. thank you so much dear… you made my day wonderful… dhiraves varah dheraveyy vaahaka nimeythee.. but what to do… konme kamakahves nimumeh ahnaane dhw… varah ufaa vey Zeek’s kahala loabi writer akaa dhimaaveema… luv you too dear\nWoaaahhhhh…😍😍 v v v ryythi mi part ves 😍😍… just speachless😘😘😻😻… bt sad thankolhakyy mi stry now nimen ulheythyy 😔😔😢😢… will get boredddd & sadd🙀🙀😿😿… ekam ves dhiraa thikuraa hihvarah hama saabas👏👏❤❤❤.. ur the best writer ingey asluves😘😘😍😍❤❤…& stry is fascinating😄😄… keep it up dhiraa👍👍❤❤❤❤…. & curiously waiting for next part 😘😘😊😊\nmiothy repeat vefa dhw.. once again.. thank you dear…\nWoww.. amazing.. just imagining how it will look superb asamovie.. and I hope to seeanew story again after this story finish.. its outstanding.. really impressive.. keep up the good work.. anyways.. where is laisha now in the story.. I really wish to see that part.. and thank you.. this story really brings me pleasure.. love and peace from me to u 😘♥♥♥\nthank you so much dear… it meansalot me… with your support insha allah dhira migothuga kuriah dhaanan ingey… laisha ge scene thah mivaguthah medhukadaalaafaeinee… dhen in part in feshigenebai thah dhiraa himanamun dhaanan… all thanks goes to you… my deat reader\nMasha Allah varah furihama mibaives. Waiting for the next part 🙂🙂🙂\nDhiraa next part kn iraku tha up vaanee? ? Super duper curious to knw… you are the best writer… mi story nimen adhi kitheh part ebain? ? Lysssssm 😘😍😘😍😘😍😘😍😘😍😘😘😍😘\ninsha allah monday night ga… thank you so much dear.. it meansalot.. dear ge best witer ah vevuneema varah ufaa vehjje… dhen baakee ihnaanee5to6parts.. ly too dear\nRaihaan rapkohlli kujja\ndear haadha molhey.. kuree comment ah javaabu dheefa dhw miothy\nDhiraa hama rovijje mi part kiyaafa😭😭😭😭😭😭😭😭😢😢😢 then hurihaa kameh vex rangulhu vaane dho? Keep it up best of luck💋💋💋💋💋💋💋💋💋💋love u and ur story..🤗🤗🤗🤗💜💜💜💜💜💜💜💜💜💜💙💙💙💙💙💙💙💙💙💙💛💛💛💛💛💛💛💛💛💛💛💛💚💚💚💚💚💚💚💚💚💚💚💚\nMiee orudhoo behun liyafaoy vaahaegge tharujamaa. Thineyfulhun kharaannuvey.Dhiraa tarujamaakuranee.\nWho ever who is saying that.. just bringaevidence that shes translating.. tell us the name of the thing she is translating… plx stop aacusing people when you cant even prove it.. heege mahchah vaahaka dhehkumakee kiyaa bodu faafa ehkan neyngenee baavaeyy hithah araa.. hasadha veri ve jahsaaliyas bodu varu\noww.. dear.. your making me speechless each and every time… shaadheen ah vee gothun dheravee dhw.. i feel bad for her too… ekm nurohjjey ingey… dhen hurihaa kameh ragalhu vamun dhaanee… adigadakah fahu usgadeh aadhe ehnu.. ly too dear\ndhiraa akee ehves varakah orudhoo vaahaka kiyaa ulhey kuhjeh noon… adhieee dhira dhahna bahehves noon.. adhu ivey ekm beerahtehi bahekey mi bunee… dhira akah ehves varakah nuvisney ehjeh nukiyaa tharujamaa kuraane gotheh.. anonymous dhiraa ah bunnedheynveenu… then thihen bunaa kudhin gaathu dhira bunelaafa ohnaanee hehkeh dhira ah dhahkaashey… dhira tharujamaa kuraa kamah bunaa liyumeh dhira ah dhahkaashey.. mail kuriyas noone comment section ah link fonuviyas dhira hama enme ragalhu.. eyrun dhira vaguthun mi vaahaka huhdaalaanamey.. mihen bunaa konme faharaku ehen bunaa kiyuntheriyaa gehlen jehey sababeh dhira akah nuvisney… mee enmen ves varah heylun theri zamaaneh.. ehjeh tharujamaa kuriyas ingeyne baivaru meehun thibeyne.. ekahla kameh hingaifi nama eyge aslu namaa liyuntherieh ge namaa eku kiyuntherin bunaane… ehen veema anonymous bunela bala dhira gaathu… i will be waiting to see that orudhoo story\nDhimna… dont mind giving reply to those comments.. i believe in readers who trust me\nMyhun kiyaaa mikala kada bas thakah javaabu nudhyba dhiraaa\nMiiiii hama bovvvan kiyaa ecchehi\nEhenya Dhen ma haadha rulhi eh aaadhe yey\nMi mysmyhunnah feel vaan eccheh feel vegen mivaahaka nukiyaa thiben vejje ennu\nGaimu mi vaahaka kiyaaane myhun madheh nuvaane\nthankss dear… as you said silence is the best answer for them.. here after i wont be responding to those comments.. thankss for the support\nDhn vaane gothaakaa they tery mivinaneee… Varah reethi mibai vs….\nthankss dear.. dhen vaane gotheh balaanan next part ah inthizaareh kohlaa\nVaahaka Vvvv reethi kn irakun aneh part??😍😍😍\nthankss dear.. insha allah monday night ga\n😍😍😍😍😘😘😘love it dhiraa\nowwn.. thankss loads dear\nNext part kn irakun up vaaany\nKon irakun tha dhen in part up vaanyy dhiraa …. ? Mi part ves hama v habeys\nDhiraaa upload kuraa dhuveh nubuneveynetha???\ndear.. monday night ga dhen upvaanee\nMi vaahaka up vaa duvas takakeekobaa.? Mi vaahaka Varah reethi…….. This is one of my favourite story……………….\nthankss dear.. im so happy to hear that.. dhedhuvahun eh dhuvahu mivaahaka up vaanee.. ekm dheythereakun delays eba aadhey.. dhira ekan ragalhu kohlaanan ingey\nAdhi baaky kithah oarts hury nimen?\nThis story is amazing. Ehaa furihama ah vaahaka Genes dheythy writer ah Hama saabas ey buneveyny thikuraa hiyvarah. Waiting for the next part 😊\nthank you so much dear.. all thanks goes to my support readers.. thanks for motivating me.. you can read the next part now\nWow maasha Allah… Mi part ves v furihama👏👏👏👏 … Mi part kiyaafa hama rovijje😭😭 … N I could feel tht I’m inside the story at each moment .. Sifakurun hama ehaa ves furihama 😍… N v ufaavi shaadheen ge bae mi part ga otheema … Dhn mihaaru next partawait kurevenee …. Good luck … Hama migothah story ekoh nimeyne kamah ummeedh kuran …Love u dhiraa 💕💕💕\nthank you so much dear.. Imkko ge comment kiyaafa varah hiyy hama jehije.. dhira ge best mi ep ah dhevunukan yageen vefa.. aslu beynunvee ves readers ah bodah feel vaa gothah mi baithah genesdheyn.. im really happy to know that my readers felt the feelings in the same way.. shaadheen dhw.. she will be meeting you more frequently from now on.. read the next part if you wanna read more of her.. yes dear.. i will try my best\nMirey avahah up kolladhehchey dhiraaaaa.. 🖤\ndear mihaaru story upvefa inee\nHei….i always read this story…even if i dont comment…but i would like to say that ur an amazing writer…and varah rythi vaahaka….one of my favorite…😘😘😘 Comment kohlan beynun vy…daily koh hama kiyan story… welldone…best wishes darla\nhii dear… im so happy to seeacomment of you.. and to meetaregular reader of mine.. thanks you so much dear.. being on your favourite list meansalot to me.. thankss dear.. and lots of love from me\nDhiraa kihaa iraku tha mireyy up vaanee..kiyaahithunn hureveneekeevss noon..dhiraa u ragreat writer..❤❤\nthank so you much dear.. im so happy to hear that.. mihaaru upvefa inee next part.. avahah kiyaalaa\nMi vaahaka nimmaafa dhiraa vaahakaehh nuliyaananthrr??I’ll will u ❤❤ dhiraa plss vaahakaliyun huttainulaathi..😣😑\nnooney dear insha allah dhira mi rogun abadhuves fehnaane… thi kudhin ge support thigothah libenya dhiraa fehnaane.. dont be sad my dear.. lots of love from me\nDhiraa…..kyyveh thr mihaar maa lahun up kuranyy….aslu vx mihaar maa bodah las kuraahn hyyvany😔😌😌\nsorry dear.. kureebaiga part thah liyefa nubehehteythee ehenvanee.. im trying my best to bring it to my readers as soon as possible


ދަތުރުފަތުރު ކުރުމަކީ ހިތްހަމަޖެހުމާއި އުފާވެރިކަން ލިބޭ ކަމެއް | Jazeera\tދަތުރުފަތުރު ކުރުމަކީ ހިތްހަމަޖެހުމާއި އުފާވެރިކަން ލިބޭ ކަމެއް - Jazeera\nދަތުރުފަތުރު ކުރުމަކީ ހިތްހަމަޖެހުމާއި އުފާވެރިކަން ލިބޭ ކަމެއް\nއާމިނަތު އަޙުމާ April 30, 2019 44 views0\nގިނަ މީހުންނަކީ މުސާރަ ހަމަ ލިބޭއިރަށް ނުވަތަ ލާރިކޮޅެއް އަތަށް އަރާއިރަށް އެ ފައިސާތަކަށް، މުދަލާއި އަންނައުނު ފަދަތަކެތި ގަނެ ހަދާ މީހުންނެވެ. ހަގީގަތުގައި މިފަދަ ކަންކަމަކީ މުޅިންވެސް ވަގުތީ ހިތްހަމަޖެހުން ލިއްބައިދޭ ކަންތައްތަކެވެ. އަސްލު މީހާއަށް ދާއިމީ ހިތްހަމަޖެހުން ލިބޭނީ ލިބޭ އާމްދަނީއިން ޚަރަދުކުރާއިރުވެސް، ގިނަ ހަނދާންތަކާއި ގުޅޭގޮތަށް ޚަރަދުކުރުމެވެ. އޭގެ އެންމެ ރަނގަޅު އެއް މިސާލަކީ ދަތުރުފަތުރުކުރުން ނުވަތަ 'ޓްރެވަލް' ކުރުމެވެ.\nއަގުބޮޑު އެއްޗެހި ނުވަތަ އާ އެއްޗެހި ކިތަންމެ ވަރަކަށްވެސް ގަނެވިދާނެއެވެ. ނަމަވެސް އޭގެ ސަބަބުން ލިބޭ ހިތްހަމަޖެހުން ނުވަތަ އުފާ ބީވެގެންދާލެއް ނިކަން އަވަސްވާނެއެވެ. މިކަން މިހެންވާން ދިމާވާ މައިގަނޑު އެއް ސަބަބަކީ އެއްޗެއް ގަތުމުން ތިމާގެ އަތައް އެ އެއްޗެއް ލިބުމުން އޭގެ އަގުހުރިނަމަވެސް އެއާ ދޭތެރޭ ގަތްއިރުގައި އޮތް ޝައުގުވެރިކަން ނެތި ދިޔުމެވެ. އަދި އަލުން އެ އެއްޗެއް ގަތުމުގައި އޮތް ޝައުގުވެރިކަމާއި އެ ހިތްހަމަޖެހުން ހޯދުމަށްޓަކައި އަލުން އާ އެއްޗެއް ގަތުމަށް މިސްރާބު ޖެހޭ ގޮތްވެއެވެ. މީގެ މައިގަނޑު އިބްރަތަކީ އާ އެއްޗެހި ގަތުމަކީ ހަމައެކަނި ވަގުތީީ އުފަލެއް ލިއްބައިދޭ ކަމެއް ކަމާއި އެފަދަ އުފާތަކާއި ހިތްހަމަޖެހުމަކީ ވަރަށް ކުޑަ މުއްދަތަކަށް ދެމިގެންދާނެ އެއްޗެކެވެ.\nއެހެންކަމުން ދާއިމީ ނުވަތަ ދިގު ދެމިގެންދާ ގޮތަކަށް ހިތްހަމަޖެހުން ލިބުމަށް އެދޭނަމަ ތިމާއަށް ލިބޭ ފައިސާގެ ބައެއް ހޭދަކުރަންވީ ކޮންމެވެސް ވަރަކަށް ދަތުރުފަތުރުކުރުމުގެ ތެރޭގައެވެ. ސައިކޮލޮޖީއިން ކުރި ގިނަ އަދަދެއްގެ ދިރާސާތަކުން ދެއްކިގޮތުގައި އާ އެއްޗެއް ގަތުމުން ޖެހޭ ހިތްހަމައާއި ދަތުރުފަތުރުކުރުމުން ލިއްބައިދޭ ހިތްހަމަޖެހުމަކީ ދާދި އެއްވަރެއްގެ ހިތްހަމަޖެހުމެކެވެ. ނަަމަވެސް ތަފާތަކީ ދަތުރުފަތުރު ކުރުމުގެ ސަބަބުން ސިކުނޑީގައި ހަރުލާ ގިނަ އަދަދެއްގެ ހަނދާނާއި ތަޖުރިބާތަކަކީ ހިތްހަމަޖެހުމާއި އުފާވެރިކަން ގިނަ އަހަރުތަކަކަށް ދިގުދަންމައިދޭ ކަމެކެވެ. މި ގޮތުން ދަތުރެއްގައި ހިނގައިދިޔަ އުފާވެރި ނުވަތަ ރަނގަޅުކަންކަން ސިކުނޑީގައި އަލުން 'ޕްލޭ' ކޮށްލައި ބަލައިލުމުން ހަމަ އެ ވަގުތު އިހުސާސްކުރެވުނު އުފާވެރިކަމާއި ހިތްހަމަޖެހުން އިހުސާސްކުރުވުމަށް ހޯމޯންތައް ބާރުއަޅައެވެ.\nއާ ކަންކަން ކުރުމުގައްޔާއި، އާ ތަންތަނަށް ދިޔުމަށް ޝައުގުވެރިކަން ހުރުމާއި އެފަދައިން ކަންތައް ހާސިލްކުރުމަށް މަސައްކަތްކުރާ މީހުންގެ ސްޓްރެސް ހުންނަ މިންވަރުވެސް މަދެވެ. އަދި އެ ފަދަ މީހުން އުޅެމުން ގެންދާ ހަޔާތްވެސް މާ އުފާވެރިއެވެ. ދަތުރުފަތުރު ކުރާއިރުގައިވެސް އެއްފަހަރު ދާ ތަނަކާއި މުޅިން ތަފާތު، ހުރިހާ ގޮތަކުންވެސް ޚާއްސަ މަންޒިލްތަކަށް ދިޔުމަށް ޚާއްސަ އިސްކަމެއް ދޭންވާނެއެވެ. އަދި ހަމައެހެންމެ ކުރިން އެފަދަ ތަނެއްގައި ނުތަނަވަސްވާ، ނުވަތަ ދެރަވާ ކަމެއް ހިނގައި އެކަމުގެ ހަނދާންތައް އާ ވާނަމަ އުފާވެރިކަމާއެކު 'ޕޮޒިޓިވް މައިންޑެއްގައި' ކަންކަން ނަގައިގަނެ، އާ ހަނދާންތައް ހަމަ އެތަނެއްގައި އުފެއްދުމަށް މަސައްކަތްކުރާށެވެ.


މި މިނިސްޓްރީން އިސްނަގައިގެން ބާއްވަމުން އަންނަ އިސްލާމިކް ފެއަރ ބާއްވައިފި\nނިސްޓްރީން އިންތިޒާމުކޮށްގެން ސިލްސިލާކޮށް ބާއްވަމުން އަންނަ “އިސްލާމިކް ފެއަރ” ބާއްވައިފިއެވެ. 2017 ޑިސެންބަރު 22 ވަނަ ދުވަހުގެ ރޭ ފެއަރ ހުޅުވައިދެއްވައި މިނިސްޓަރ އޮފް ހެލްތް އަބްދުﷲ ނާޒިމް އެވެ. “ޚާއްސަކޮށް ގިނަ ބަޔަކު މީގައި ބައިވެރިކޮށްގެން މިކަން ކުރިއަށް ގެންދެވޭކަމީ އަޅުގަނޑުމެން ހާސިލުކުރަން ބޭނުންވާ މަޤްސަދު ހާސިލުކުރުމަށްޓަކައި ވަރަށް މުހިންމުކަމެއް.” މި ރަސްމިއްޔާތުގައި ވާހަކަފުޅު ދައްކަވަމުން މިނިސްޓަރ އޮފް ހެލްތް އަބްދުﷲ ނާޒިމް ވަނީ ވިދާޅުވިއެވެ.\nމި މަހުގެ 22 ން 24 ގެ ނިޔަލަށް ކުރިއަށް ގެންދިޔަ މި ފެއާ ބޭއްވީ އިސްލާމީ މަރުކަޒާއި، އިސްލާމީ މަރުކަޒު މައިދާން ހިމެނޭ ސަރަހައްދުގައެވެ.\nމި ފެއަރގައި ސަރުކާރު މުއައްސަސާތަކާއި ޔުނިވަރސިޓީތަކާއި އަމިއްލަ ޖަމިއްޔާ ޖަމާޢަތްތަކާއި ބުކްޝޮޕްތަކުގެ އިތުރުން ބައެއް ސްކޫލްތަކުގެ ފަރާތުންވަނީ ބައިވެރިވެފައެވެ. މީގެ ތެރޭގައި ހިމެނޭ ސަރުކާރުގެ މުއައްސާތަކުގެ ތެރޭގައި މީރާ، ކީރިތި ޤުރުއާނާ ބެހޭ މަރުކަޒް، މޯލްޑިވްސް ޕޮލިސް ސަރވިސް އަދި މޯލްޑިވްސް ޚައްޖު ކޯޕަރޭޝަން ވެެއެވެ. ޔުނިވަރސިޓީތަކުގެ ތެރޭގައި ދިވެހިރާއްޖޭގެ ޤައުމީ ޔުނިވަރސިޓީ އަދި ި މޯލްޑްވިސް އިސްލާމިކް ޔުނިވަރސިޓީ ހިމެނެއެވެ. ބުކްޝޮޕް ގެތެރޭގައި އިރާއި ބުކްޝޮޕް އަދި އެމް ސެވަން ހިމެނެއެވެ. މީގެ އިތުރުން މެސެޖް އޮފް އިސްލާމުންވެސް މި ފެއަރގައި ވަނީ ބައިވެރިވެފައެވެ.\nމި ފެއަރގައި ކުޑަކުދިންނަށް ޙާއްޞަކޮށްގެން ސްޓޭޖް ހަރަކާތްތަކެއް ކުރިއަށް ގެންގޮސްފައިވާއިރު ރައްޔިތުން ހޭލުންތެރި ކުރުމަށްޓަކައި ރޭގަނޑު ދަންފަޅީގައި މުޖުތަމައުގައި ދިމާވާ އެކި މައްސަލަތަކަށް ބިނާކޮށް ތައްޔާރުކޮށްފައިވާ ވީޑިއޯ ރިޕޯޓްތަކެއްވަނީ ދައްކާފައެވެ، އަދި ކުޑަކުދިން ޝަޢުޤުވެރިވާ ފަދަ ދީނީ ގޭމް ސްޓޯލްތައް ވަނީ މި ސަރަހައްދުގައި ވަނީ ބަހެއްޓިފައެވެ. އިސްލާމީ މަރުކަޒުގެ ހޯލް އިސްލާމީ ތާރީޚް ދައްކުވައިދޭ އާރޓް ގެލެރީއަކަށް ޚާއްޞަ ކުރެވިފައިވާއިރު ރައްޔިތުންގ ހިތްތަކުގައި އުފެދޭ ދީނީ ސުވާލުތަކަށް ޖަވާބު ދިނުމަށްޓަކައި އިސްލާމިކް ކައުންސިލިންގ ބޫތް ތަކެއްވެސްވަނީ މިފެއަރގައި ބަހައްޓާފައެވެ. މީގެ އިތުރުން ޚާއްޖުގެ މާތް އަޅުކަން އަދާ ކުރާނެ ގޮތުގެ ޑެމޯތަކެއްވަނީ ފެއަރގައި ބައިވެރިވި ފަރާތްތަކަށް ދައްކާލާފައެވެ.\nމި މިނިސްޓްރީގެ ފަރާތުން ބަލަހައްޓަމުންދާ ދެ ފަންޑުކަމުގައިވާ ދީނީ ފަންޑާއި، ވަޤުފް ފަންޑުގެ އެހީވާން ބޭނުންފުޅުވާ ފަރާތްތަކަށް އެފުރުޞަތު ފަހިކޮށްދިނުމަށްޓަކައި ފަންޑު ފޮށިތަށް މި ފެއާގައި ބަހައްޓާފައެވެ.\nތިން ދުވަހުގެ ނިޔަލަށް ކުރިއަށް ދިޔަ މި ފެއަރގެ ހަރަކާތްތައް ކޮންމެ ދުވަހެއްގެ ހަވީރު ހަތަރަކުން ހަޔަކަށް އަދި ރޭގަނޑު އަށަކުން ދިހަޔަކަށް ކުރިއަށް ގެންގިސްފައެވެ.


Astronaut Akaai Nula Thin Dhuvahuge Javvy Dhathureh Kaamiyaabukoffi އެސްޓްރޮނޯޓަކާއި ނުލާ ތިިންދުވަހުގެ ޖައްވީ ދަތުރެއް ކާމިޔާބުކޮށްފި – Huvadhoo News Astronaut Akaai Nula Thin Dhuvahuge Javvy Dhathureh Kaamiyaabukoffi Huvadhoo News\nއެސްޓްރޮނޯޓަކާއި ނުލާ ތިިންދުވަހުގެ ޖައްވީ ދަތުރެއް ކާމިޔާބުކޮށްފި\nސްޕޭސް އެކްސް ކުންފުނީގެ ކްރޫ ޑްރެގަން ކެޕްސޫލެއްގައި ހަތަރު ޓޫރިސްޓުން ޕްރޮފެޝަނަލް އެސްޓްރޮނޯޓެއް ނެތި ދަތުރުކޮށް ދަތުރު ކާމިޔާބު ކޮށްފިއެވެ.\nމީގެކުރިންވެސް އާއްމުން ގޮވައިގެން ޖައްވައް ދަތުރުކޮށްފައިވީނަމަވެސް ކޮންމެ ދަތުރެއްގައިވެސް ޕްރޮފެޝަނަލް އެސްޓްރޮނޯޓުން ބައިވެރިވެފައިވެއެވެ.\nމިއީ ޕްރޮފެޝަނަލް އެސްޓްރޮނޯޓަކާއި ނުލާ ދުނިޔެއިން ބޭރަށް މިގޮތަށް ކުރެވުނު ފުރަތަމަ ދަތުރެވެ. އެންމެ ހަތަރު މީހުން ހިމެނޭހެން3ދުވަހުގެ މުއްދަތަކަށް ކުރެވުނު މިދަތުރަކީ ބައިނަލް އަގުވާމީ އެއްވެސް ޖައްވީ ސްޓޭޝަނަކަށް މަޑުކުރުމެއްނެތި ކުރެވުނު ދަތުރެކެވެ. އެހެންކަމުން މިދަތުރު ވަނީ ވަރަށް ހާއްސަ ދަތުރަކަށްވެފައެވެ. މިދަތުރުގައި ބައިވެރިވުމަށް ބައިވެރިންވަނީ ހަމަސްދުވަހުގެ ތަމްރީނެއް ފުރިހަމަކޮށްފައިވާއިރު ފުޅާމިނުގައި 13 ފޫޓް ހުންނަ މިކެޕްސޫލް ދަތުރުކޮށްފައިވަނީ ދުނިޔެއަށްވުރެ 350 މޭލު ދުރުން އަދި ޖައްވީ ސްޓޭޝަނަށް ވުރެ 100 މޭލު މަތިންނެވެ.\nމިދަތުރު ފަށާފައިވަނީ ސެޕްޓެމްބަރ 16 ވަނަ ދުވަހު ރާއްޖެ ގަޑިން މެންދަމު 12:02 ގައެވެ. އަދި ކާމިޔާބުކަމާއެކު ދަތުރު ނިންމާފައިވަނީ ސެޕްޓެމްބަރ 18 ވަނަ ދުވަހުގެ ރޭ 11:06 ގައެވެ.\n38 އަހަރުގެ ބިލިއަނަރު ޖެރެޑް އިސާކްމަން\nސެއިންޓް ޖޫޑް ކުޑަކުދިންގެ ހޮސްޕިޓަލުގައި މަސައްކަތްކުރާ 29 އަހަރުގެ ހޭލީ އާސިނޯކްސް\nޖިއޮލޮޖިސްޓް އަދި ކޮމިއުނިޓީ ކޮލެޖުގެ މުދައްރިސެއް ކަމަށްވާ ޑރ. ސިއަން ޕްރޮކްޓާ\nލޮކްހީޑް މާޓިންގައި މަސައްކަތްކުރާ 42 އަހަރުގެ ޑރ. ކްރިސް ސެމްބްރޯސްކީ\nޕްރޮފެޝަނަލް އެސްޓްރޮނޯޓެއް ނެތި ޖައްވަށް ދަތުރުކުރި ހަތަރު ބައިވެރިން\nމިދަތުރާ ގުޅުވައި ސެއިންޓް ޖޫޑް ކުޑަކުދިންގެ ހޮސްޕިޓަލަށް ފައިސާގެ އެހީ ހޯދަން ބިލިއަނަރު އިސާކްމަން ހުޅުވާލި ފަންޑަށް ހޯދަން ކަނޑައެޅި 200 މިލިއަން ޑޮލަރު ހެޔޮއެދޭ ފަރާތްތަކުން މިހާރުވަނީ ހަދިޔާކޮށްފައެވެ. ސްޕޭސްއެކްސްގެ ވެރިޔާ އީލޮން މަސްކް އެކަނިވެސް 50 މިލިއަން ޑޮލަރު ހަދިޔާކުރިއެވެ.\nދަތުރުގެ ބައިވެރިން މިތިން ދުވަސް ހޭދަކުރިކުރިގޮތް އެމީހުންވަނީ ހާމަކޮށްފައެވެ. އެގޮތުން ބަލާއިރު ކެޕްސޫލުގައިވާ ބިއްލޫރިގަނޑުން ބޭރު ބެލުމާއި، މިއުޒިކް އަޑުއެހުމުގެ އިތުރުން ޖައްވުގައި އުޅޭއިރު ހަށިގަނޑަށް ވާ ގޮތާ ބެހޭ ގޮތުން ސައިންޓިފިކް ދިރާސާތަކެއް ކުރިކަމަށް އެމީހުންވަނީ ހާމަކޮށްފައެވެ.\nޕްރޮފެޝަނަލް އެސްޓްރޮނޯޓެއް ނެތި ޖައްވަށް ދަތުރުކުރި ބައިވެރިން ހިއްސާކޮށްފައިވާ ފޮޓޯއެއް\nއާސިނޯކްސް އަކީ ކުޑައިރު ކެންސަރާ ހަނގުރާމަކޮށް ސަލާމަތްވެފައިވާ ޑޮކްޓަރެކެވެ. އޭނާ ވަނީ ޖައްވުގައި ހުރެ އޭނާގެ ޕޭޝަންޓުންނާ ވާހަކަދައްކާފައެވެ. އަދި ބިލިއަނަރު އިސާކްމަން ނިއު ޔޯކުގެ ހިއްސާގެ ބާޒާރު ހުކުރުދުވަހު މެންދުރަށް ބަންދުކުރަން ސެޓެލައިޓް މެދުވެރިކޮށް ބެލްޖަހާ ވީޑިއޯއެއް ވެސް ވަނީ ޓްވިޓާގައި ހިއްސާކޮށްފައެވެ.\nމީގެ އިތުރުން ޑރ. ފްރޮކްޓާ ޖައްވުގައި ހުރެ ލައިވްކޮށް ކެމެރާއިން އޭނާ މި ދަތުރުމަތީ ކުރަހާފައިވާ ކުރެހުންތައް ދައްކާލާފައިވާއިރު އަދި ސެމްބްރޮސްކީ ވަނީ ލައިވްކޮށް ގިޓާ ކުޅެފައެވެ. މި ކުރެހުންތަކާއި ގިޓާ ނީލަންކިޔައިގެން ލިބޭ ފައިސާ ސެއިންޓް ޖޫޑް ކުޑަކުދިންގެ ހޮސްޕިޓަލަށް ހަދިޔާކުރާގޮތަށް ވަނީ ނިންމާފައެވެ.\n”އިންސްޕިރޭޝަން 4′ ގެ ނަންދެވިފައިވާ މި މިޝަން އާއި ބެހޭ ގިނަ މައުލޫމާތްތައް ޓްވިޓާރ މެދުވެރިކޮށް ބައިވެރިން ވަނީ ހިއްސާކޮށްފައެވެ. މިދަތުރުގެ ހުރިހާ ޚަރަދެއް ބެލެހެއްޓީ ބިލިއަނަރ އިސާކްމަންއެވެ.


Ukraine EU membarakah veveynee 20 aharu fahun\nޔުކްރޭނަށް އީޔޫ މެމްބަރަކަށް ވެވޭނީ 15-20 އަހަރު ފަހުން\nކްލެމަން ބޯނޭ: ފްރާންސްގެ އީޔޫ މިނިސްޓަރު، ޔޫރަޕިއަން ޔޫނިއަނަށް ވަނުން އެހާ އަވަހެއް ނުވާނެ\nޔޫރަޕިއަން ޔޫނިއަންގެ މެމްބަރަކަށް ވުމަށް ޔުކްރޭން ކިތަންމެ ބެނުންވި ނަމަވެސް އެކަމަށް 15 ނުވަތަ 20 އަހަރު ވެސް ނަގާފާނެ ކަމަށް ފްރާންސުން ޔޫރަޕަށް ހަމަޖައްސާފައި ހުންނަވާ މިނިސްޓަރު ކްލެމަން ބޯނޭ ވިދާޅުވެއްޖެ އެވެ.\nކްލެމަން ބޯނޭގެ މިހެން ވިދާޅުވީ ޔުކްރޭންގެ ރައީސް ވޮލޮދިމީއާ ޒެލެންސްކީގެ ބަސްމަގު ގެންގުޅުއްވާ ގޮތުންނެވެ.\nޒެލެންސްކީ ވިދާޅުވި ގޮތުގައި ޔުކްރޭނަށް ޔޫރަޕިއަން ޔޫނިއަންގެ މެމްބަރުކަން ދިނުން އަވަސް ކުރަން ޖެހޭ ކަމަށާއި މާދަމާއަށް ލަސް ކުރުމަކީ ވެސް އޮތް ނުރައްކަލެއް ކަމަށެވެ.\nފްރާންސްގެ ވަޒީރު ވިދާޅުވި ގޮތުގައި އެއްވެސް ބޭފުޅަކު އިތުރުފުޅު ހައްދަވާނެ ކަމެއް ނެތެވެ. ކުރިއަށް އޮތް ހަމަސް ނުވަތަ އަހަރެއްހާ ދުވަހުގެ ތެރޭގައި ޔުކްރޭނަށް ޔޫރަޕިއަން ޔޫނިއަންގެ މެމްބަރުކަން ލިބޭނެ ކަމަށް އެއްވެސް ބޭފުޅަކު ވިދާޅުވެއްޖެ ނަމަ، އެ ހެއްދެވީ އިތުރުފުޅެކެވެ.\nއޭނާ ވިދާޅުވީ އެއްވެސް ގައުމެއް ޔޫރަޕިއަން ޔޫނިއަނަށް ވެއްދުން އެ ވިދާޅުވާހާ އަވަސް ނުވާނެ ކަމަށެވެ. އޭނާ އަދި ވިދާޅުވީ އެކަމަށް ވިސްނުންތަކަކާއި ގަވާއިދުތަކެއް ބޭނުންވާ ކަމަށާއި މެމްބަރުންގެ މެދުގައި ސައްލާ ކުރަން ވެސް ޖެހިވަޑައި ގަންނަވާ ކަމަށެވެ.\nރަޝިއާ ޔުކްރޭނަށް އަރައިގަނެ ދެމުން ގެންދާ އުދުވާނީ ހަމަލާތަކުގައި ޔުކްރޭންގެ އުމްރާނީ ތަރައްގިއަށް ވަރަށް ބޮޑެތި ގެއްލުންތައް ވަނީ ވެފަ އެވެ. ޔުކްރޭންގެ މުޅި އިގުތިސޯދު ފުނޑި އަލުން އަރައިގަތުމަށް އެތައް އަހަރެއް ނަގާނެ ކަމަށް މިހާރު ވެސް އޮތީ އަންދާޒާ ކުރެވިފަ އެވެ.\nޔުކްރޭނުން ބުނާ ގޮތުން ރަޝިއާގެ މުށުތެރެއިން ސަލާމަތް ވެވެން އޮތީ އީޔޫ މެމްބަރަކަށް ވެގެންނެވެ. ޔުކްރޭނަށް އޮތް އެންމެ ރައްކާތެރި ގޮތަކީ އެއީ ކަމަށް ވެސް އެ ގައުމުން ބުނެ އެވެ.\nރަޝިޔާ އީޔޫ ޔުކްރެއިން\nހުޅަނގާ ހެދި ކިޔޭވްއަށް މަޝްވަރާ ކުރަން ދަތި\nޖަރުމަނަށް ދެން އޮތް އިހްތިޔާރަކީ ބޯޓުދެލި\nޔޫރަޕުން ޔުކްރޭން އަލުން ބިނާކޮށްދޭނެ\nޔުކްރޭނުން ހަދަނީ ދޮގު: ލަވްރޯފް